
Chapitro | 
Pri quale la karpentisto maestro Cerizo trovis bloko ek ligno 
olqua ploras e ridas quale infanteto. 


- Ulaloke esis... 
- Rejo ! - quik ton dicos mea mikra lekteri. 


- Tote no, pueri, vi eroras. Ulaloke esis ligna bloko, ne luxoza ma ordinara, quale ti 
quin onu brulas en herdo por varmigar chambri dum la vintrala monati. 


Me ne memoras quale to eventis, ma uladie ta ligna bloko esis en la laboreyo di 
olda karpentisto di qua vera nomo esis maestro Antonio, malgre ke omni surnomizis 
lu "maestro Cerizo" pro ke la extremajo di lua nazo sempre aspektis brilanta e reda, 
same kam matura cerizo. 

Apene maestro Cerizo vidis la ligna bloko, tote felica lu frotadis manuo kontre la 
altra e lu dicis a su: 


-Ho ! Ta ligna bloko arivis che me oportune, me kreos tableto-pedo ek olu. 


Jus ton lu dicis, jus lu laboreskis. Lu prenis akutigita hakilo por senkorticigar la 
bloko. Ma kande la hakilo esis pronta por la unesma frapo lore dolcega voceto haltigis 
la brakio di maestro Cerizo. La voceto suplikante dicis: 


-No ! Vu ne batez me tante forte ! 


Vi ya povas supozar ke maestro Cerizo tre multe 
surprizesis ! 

Ilua surprizita okuli serchis en la chambro la origino di 
ta voceto, ma nulun trovis. Lu regardis sub la benko, ma 
nulu esis ibe; lu regardis en armoro qua sempre esis 
klozita, ma nulu esis ibe; lu regardis en korbo kontenanta 
ligno, ma nulu esis ibe; lu apertis la chambro-pordo e 
regardis la cirkumaji, ma nulu esis ibe; do deube venis ta 
voceto ? 


-Ha ! Me ja komprenas quo eventis -lu dicis a su dum ke lu gratis lua peruko-, 
evidente la voceton me imaginis. M e devas durar la laboro ! 


E lu violente hakilo-frapis la ligna bloko. 
-Aye ! Vu dolorigis me ! -klamis la afliktita voceto. 
Tafoye maestro Cerizo tante surprizesis ke lu stacis senmova, quale roko; lua 


pavorigita okuli esis tote apertita, ek la apertita boko pendis la lango til la mentono. 
Lu aspektis la maskarono di fonteno. Kande itere lu povis dicar ulo, balbutante dicis: 


-Ma, deube venas ta voceto, ta qua jus dicis "aye !" ? Hike esas nulu. Ka ta ligna 
bloko lernis plorar e lamentar quale puero ? To esas nekredebla... ta ligna bloko... ma 
olu esas simple ligno brulebla en herdo por koquar fabi ! Ka ulu celis su en la ligna 
bloko ? Nu ! Se ulu esas en la bloko lore me savigos a lu quale me esas. 


E maestro Cerizo plurafoye frapis violente la bloko kontre la parieti di la laboreyo. 

Pos la frapado lu proximigis lua orelo an la ligna bloko, intence audar la lamentinta 
voceto. Dum du minuti nula voceto ekiris de la bloko. Nek dum kin minuti. Nek dum 
dek minuti. 


-Ba ! Komprenende -lu dicis dum ke lu gratis lua peruko ed esforcis ridetar- la 
voceto olqua dicis “aye !” imaginesis da me ! Me devas durar la laboro ! 


Ma pro ke la pavoro eniris la korpo di maestro Cerizo, lu kanteskis por kurajigar su. 
Lu ne plus intencis uzar la hakilo ma raboto. Kande lu rabotageskis la ligna bloko 
lore ridanta voceto dicis: 


-Haltez ta agado, to ridigas me ! 
Tafoye maestro Cerizo esvanis e falis til la sulo. Kande lu itere apertis lua okuli, lu 


esis sidanta sur la sulo. Lua vizajo esis kelke deformita e lua nazo-extremajo, sempre 
rede kolorizita, chanjista koloro a blua pro la pavoro. 


Chapitro II 
M aestro Cerizo donacas la ligna bloko a lua amiko Jepeto, 
por taliesor e kreor marveloza pupeo olqua savos dansar, 
la skermo-arto e retro-saltar. 


Tainstante ulu frapis la pordo. 

-Enirez ! -dicis la karpentisto per debila voco, sen forco por staceskar su-. 

Lore Jepeto, vivoza oldulo eniris la chambro. La pueri surnomizis lu "maestro 
Vermiceli" intence iracigar lu, pro ke lua flava peruko samaspektis kam vermiceli- 
amaso. J epeto tre facile iracigeskas, do timez lua iro ti qui advokos lu per la surnomo 
maestro Vermiceli ! 

-Bona matino, maestro Antonio dicis Jepeto-. Quon vu facas sur la sulo ? 

-M e docas aritmetiko a la formiki. 

-Ecelanta ideo ! 

-Quo portis vu a mea laboreyo, kara J epeto ? 

-M ea gambi ! Me vizitas vu, maestro Antonio, por demandar ulo a vu. 

-M e esas tote pronta por helpar vu -dicis la staceskanta karpentisto-. 

-H odie matine ideo eniris mea kapo. 

-Savigez olu da me. 

-Me intencas krear bela ligna pupeo; ma olu devas esar marveloza pupeo, qua 
savos dansar, la skermo-arto e retro-saltar. Kun ta pupeo me trairos la tota mondo por 
ganar manuedo de pano e glasedo de vino. Quon vu opinionas pri to ? 


-Bravo, maestro Vermiceli ! -klamis la voceto de nekonocata origino-. 


Kande Jepeto audis ta voco qua klamis ta surnomacho, lore lu redeskis pro iraco, e 
tam reda kam pimento lu dicis tre iracigita a la karpentisto : 


-Pro quo vu ofensas me ? 
-Q ua ofensas vu ? 
-Vu nomizis me “maestro Vermiceli” ! 


-Ton me ne dicis. 


-Forsan me ipsa ton dicis a me! Vu esas ta qua ton dicis ! 

-No ! 

Yes! 

No! 

Yes! 

E la interdisputado divenis vera kombato. Kande la kombatinti finis la lukto, li tre 
malaspektis pro la frapi e skrachi. M aestro Antonio havis enmanue la flava peruko di 
Jepeto, e la griza peruko di maestro Antonio esisen la boko di J epeto. 

-Retrodonez a me mea peruko ! -klamis maestro Antonio-. 


-Retrodonez a me ta di me, e ni bonvenez itere la paco ! 


La du olda viri rekuperis lia peruki, intershokis lia manui e solene promisis esar 
sempre bona amiki. 


-Do, quon vu demandas a me, kompano J epeto ? 

-Me volas ligno por krear la pupeo, ka vu povas donacar olu a me ? 

La maestro Antonio, tre felica, prenis la ligna bloko qua antee pavorigis lu, ma 
kande lu ofris olu a J epeto lore la ligna bloko sukusis su e falis de la manui di maestro 
Antonio a la tibii di la desfortunoza J epeto. 

-Ho ! Yen quale vu donacas ulo a me ! Vu preske kripligas me ! 

-M e promisas a vu ke me ne jetis la bloko a vu ! 

-Do ka me ipsa jetis olu a me ? 

-La ipsa bloko esas la kulpanta... 

-Yes, olu lezis me, ma vu esas ta qua jetis olu a mea gambi ! 

-Me ne jetis olu a vu ! 

-M entianto ! 

-Jepeto, vu ne insultez me o me dicos “Vermiceli” ! 


-Asno ! 


-Vermiceli ! 


-Bestio ! 
-Vermiceli ! 
-Simio ! 
-Vermiceli ! 


Jepeto audis la vorto  Vermiceli 
triesmafoye, e tote iracigita lu lansis su adsur 
la karpentisto, ed itere komencis violenta 
kombato. Kande la batalio finis lore maestro 
Antonio ganis du nova skrachuri sur lua 
nazo, e Jepeto perdis du butoni di lua vestio. 
Itere li intershokis lia manui e solene promisis 
esar sempre bona amiki. 

Tale Jepeto prenis la bloko, e pos 
gratitudar ta donacajo a maestro Antonio, lu 
retroiris kripligita a lua domo. 


Chapitro III 
Itere en lua hemo, J epeto talieskas la ligna bloko por 
krear la pupeo e decidas nomizar olu Pinochio. 
Unesma malicaji da la pupeo. 


La hemo di J epeto havis nur surtera etajo, qua lumizesis da la suno-lumo tra ajuroza 
klozilo. La moblaro esas tre simpla, un mala stulo, un mala lito ed un tre kripligita 
tableto. En parieto esas herdo di qua fairo esas acendita, ma ta fairo esas pikturo sur la 
parieto. An la fairo esas marmito, olqua anke esas pikturo. Vaporo-nubo, qua aspektis 
esar reala, likis ek la bolianta kontenajo di la marmito. 

Kande Jepeto retroiris aden lua hemo, lu prenis lua ligno-taliili e nemediate lu 
kreeskis la pupeo. 


-Quale me nomizos olu? -lu questionis a su-. Lua Nomo esos Pinochio. Ta nomo 
adportos fortuno ad olu. Me konocis familio di qua nomo esas Pinochio : Pinochio la 
patro, Pinochio la matro, e Pinochio la pueri... ed omni esis tre felica. La maxim richa 
ek li mendikis almono. 


Ja selektita nomo por la pupeo, Jepeto haste taliis la 
hararo, la fronto e pose la okuli. 

Jus taliita la okuli, vi imaginez la enorma surprizo de 
Jepeto kande lu konstatis ke ta okuli movis su ed 
atenceme observis lu. 

Ta observado da la okuli a Jepeto kelke jenis lu, do lu 
dicis ad oli : 


-Okuleti ek ligno, pro quo vi observas me ? 


Nulu respondis. 

Lore Jepeto taliis la nazo, ma jus olu taliesis, jus olu 
kreskeskis, e pos poka minuti olu esis enorme longa. La 
povra Jepeto fatigeskis nam jus lu sekis la nazo, jus la 
impertinenta nazo itere kreskeskis. Pos taliar la nazo, lu 
talis la boko. Jus taliita la boko, jus olu rideskis e 
mokeskis J epeto. 


-Ne plus ridez ! -dicis Jepeto kelke iracigita, ma imperar ulo a la pupeo esis quale 
imperar ulo a parieto. 


-M e itere dicas a vu ke vu ne plus ridez ! -lu klamis per minacanta voco-. 


Lore la boko tacis, ma ek olu aparis la tota lango. J epeto simulis ne vidir ta burlema 
lango e lu duris la laboro. Pos taliar la boko, Jepeto taliis la mentono, la kolo, la 
shultri, la ventro, la brakii e la manui. 

JusJepeto taliis la manui lu konstatis ke ulo senperukigis lu. Jepeto levis lua kapo e, 
quon lu vidis ? Lua flava peruko sizita da la manui di la pupeo. 


-Pinochio... retrodonez la peruko a me ! 


Vice retrodonar la peruko a J epeto, Pinochio metis la peruko sur sua kapo, e preske 
sufokis su. La insolenteso e burlemeso da Pinochio tre multe tristigis J epeto, qua dicis a 
la pupeo : 


-Raskala filio ! Vu esas mikreita e vu ja esas nerespektema a vua patro ! To esas 
malajo ! 


E lu vishis survanga lakrimo. 
Kande J epeto fine taliis la gambi e la pedi, lore Pinochio pedo-frapis la extremajo di 
la nazo di Jepeto. 


-Ton me meritas ! -lu dicis a su-. Me devis pensar pri to antee. Nun to ja esas 
neevitebla ! 


Lu prenis Pinochio e pozis la pupeo sur la sulo por marchigar olu. La gambi di 
Pinochio ne esas habila ed oli ne savis quale marchar, ma J epeto, sen desprenar la 
pupeo, docis Pinochio pri quale avancigar unesme pedo e duesme la altra pedo. Balde 
Pinochio lernis marchar tote sola, sen la helpo da Jepeto, e pluse Pinochio kureskis e 
salteskis trairante la chambro til ke lu trovis la pordo ed eskapis a la strado. 


La desfelica Jepeto persequis la pupeo, ma lu ne 
sucesis atingar olu pro ke la kerla pupeo saltis 
sencese same kam leporo, frapante la petrizita sulo 
per sua ligno-pedi e bruisizante plu multe kam 
duadek vilajani per lia ligno-shui. 


-Sizez la pupeo ! Sizez la pupeo ! -klamis sencese 
Jepeto-, ma la vilajani qui esis sur la stradi vice sizar 
la pupeo laute ridis pro observar la fola kurado di la 
pupeo. 

Policano audis la bruiso e lu supozis ke la autoro 
esis kabranta kavaleto. Brave lu stacis meze la _{ 
strado, kun lua gambi kelke separita, intence haltigar 
la kavaleto e do evitar plusa posibla domajuri. en 


Pinochio vidis de fora disto la policano, e la kuranta pupeo intencis pasar inter ilua 
gambi, ma la policano sucesis sizar la nazo di Pinochio (ta nazo esis enorme longa) e 
fine lu donis la pupeo a J epeto. 

Kom puniso, Jepeto intencis tensar la oreli di Pinochio, ma vi omna facile povas 
supozar la surprizo-grimaco kande lu ne trovis oli ! ma, pro quo ? Evidente pro ke 
Jepeto obliviis taliar oli ! 

Do J epeto prenis la pupeo de la nuko por marchar kune a lua hemo. 


-Ni irez a nia hemo ! -dicis iracigita J epeto-. Che ni, me dicos Ulo a vu... 


Pinochio, qua timis punisema vorti da Jepeto, intence falis adsur la sulo e ne plus 

intencis marchar. Lore plura vilajani iris a la jacanta pupeo e cirkondis olu e J epeto. Ek 
la tumultanta vilajani, uli dicis : 


-Kompatinda pupeo ! Kompreneble olu ne deziras retroirar adheme nam supozeble 
la bruta J epeto violente batos olu ! 


Altri dicis : 


-Jepeto semblas esar bona persono, ma lu esas vera tirano a la pueri ! Forsan lu 
intencas despecigar la pupeo en lua hemo ! 


Nu ! pro la sencesa parolado kontre Jepeto, la policano liberigis Pinochio ed arestis 
la povra Jepeto. Dum la marchado a la karcero, la povra Jepeto ploradis same kam 
bovyuno e kun balbutanta voco lu dicis : 


-N egratitudema filio ! E me tre multe laboris por krear lu ! Me devis pensar pri to 
antee ! 


To quo eventis, pos la enkarcerigo de Jepeto, esas nekredeblajo, do me naracos olu 
a vi en la sequanta chapitri. 

Chapitro IV 
Pri to quo eventis a Pinochio kun la parolanta Grilio; to 
demonstras ke la mala pueri ne permisas docesar 
da ti qui esas plu savoza kam li. 


Dum ke Jepeto duktesis aden karcero da la policano, la liberigita pupeo fole kuradis 
tra la agri por arivar aden la domo di Jepeto tam balde kam posibla. Pinochio saltis 
adsuper rokaji, adsuper palisadi, adsuper fosi plena ek aquo, same kam saltus cervo o 
leporo persequita da la chasisti. 

Kande Pinochio arivis an la domo-pordo, olu esis klozita. Pinochio desklozis la 
pordo ed eniris la domo. Pos klozar la pordo per seruro, la pupeo sideskis sur la sulo e 
sospiris plena de feliceso. Ma ta feliceso ne esis duriva, nam lu audis bruiso en la 
chambro. 

-Kri ! kri ! kri ! 

-Qua advokas me ? -dicis timoza Pinochio-. 

-Esas me. 

Pinochio turnis lua kapo e vidis enorma grilio qua lente acensis sur la parieto. 

-Dicez, grilio, qua vu esas ? 


-M e esas parolanta Grilio, e me habitas ta chambro depos plu kam cent yari. 


-M a hodie ta chambro esas mea -dicis la pupeo- e, se vu deziras esar afabla a me, vu 
quik devas departar. 


-Me ne departos de ta chambro -respondis Grilio- sen dicar a vu verajo plu granda 
kam katedralo. 


-Dicez quik olu a me, e forirez ! 


-Averto pri la pueri qui revoltas kontre lia genitori e kapricoze livas la familiala 
hemo ! Ne tarde ma balde li bitre regretos lia kulpo ! 


-Kantez, Grilio, kantez ! M e savas ke morge matine me departos, ja ke se me restas 
hike me mustos irar a la skolo e do studiar. Me konfesas a vu ke vice studiar me 
preferas persequar papilioni tra la agri ed acensar arbori por trovar uceli-nesti e furtar 
la ovi. 


-Ho ! Povra stulto ! Ka vu ne savas ke se vu agas tale, kande vu esos adulta, vua 
nesavo esostam granda kam ta di asno, ed omni mokos vu ? 


-Tacez, Grilio fato-anuncera ! -klamis Pinochio-. 

Ma Grilio, qua esis pacienta e filozofo, duris lua parolado sen aspektar jenesir da la 
vorti da Pinochio. 


-E se vu ne prizas irar a la skolo, lore pro quo vu ne lernas ula mestiero qua 
permisos a vu ganar honeste nutrivaji ? 


-Ka vu deziras savar la pro quo ? -respondis Pinochio, di qua pacienteso 
desapareskis. Ek omna mestieri nur me vere prizas un. 


-Qua ofico esas ta ? 


-Ta pri manjar, drinkar, dormar, amuzar su, to esas, vivar quale vaganto dum la 
tota jorno. 


-Lore me avertas vu -dicis la parolanta Grilio tote kalma- pri ke ti qui praktikas ta 
mestiero finos lia vivo en hospitalo od en karcero. 


-Atencez, Grilio fato-anuncero !... Se mea pacienteso finas lore ula desagreablajon 
vu povus sufrar ! 


-Povra Pinochio ! Vu esas kompatinda ! 

-Pro quo me esas kompatinda ? 

-Pro ke vu esas pupeo, e vua kapo esas ligna... 

Ta vorti da Grilio tote iracigis Pinochio, qua stacis su, prenis martelo olqua esis sur 
benko e lansis olu a Grilio. 

Forsan Pinochio ne vere intencis nocar Grilio, ma la lansita martelo frapis lua kapo 


tante violentoze ke lu ne havis tempo por dicar kri, kri, kri, e lu restis senmova, rigida, 
aplastita an la parieto. 

Chapitro V 
Pinochio hungras, e dum la manjajo-serchado lu trovas ovo 
olquan lu intencas uzar por koquar omleto; ma surprizante 
ta omleto flugante eskapas ek la chambro 
tra la apertita fenestro. 


Nokteskis, e Pinochio memoris ke lu nulon manjabis pro ke lua stomako tremeskis 
pro hungro. Ma la hungro di la pueri ne esas vartiva. Poka minuti pose, la hungro 
divenis ye granda hungro ed ula minuti pose la granda hungro divenis ye enorma 
hungro, tam granda kam ta di volfo. 

La povra Pinochio proximigis su a la herdo, ube esis la marmito kontenanta boliajo, 
e lu intencis deskovrar ta marmito por vidar olua kontenajo, ma vi omna memoras ke 
la marmito esis pikturo sur la parieto. Imaginez la aspekto di lua vizajo pro la surprizo. 
Lua nazo, olqua ja esis longa, plulongigesis plu multe kam quar inchi. 

Lore en la chambro, en omna tir-kesti ed en omna celeyi lu serchadis pano, mem 
sikigita pano, mikra pano-krusto, midevorita osto obliviita da hundo, fisho-spino, ulo 
manjebla. Ma lu trovis nula nutrivajo, nula. 

Ma sencese la hungro kreskis, e por kalmigar olu Pinochio nur povis ocitar. Dum la 
ocitado, Pinochio enorme apertis lua boko, til lua oreli. M a malgre la ociti la tremado 
di lua stomako ne cesis. Lore Pinochio ploreskis tote desesperita e lu dicis : 


-La parolanta Grilio esis certa ! Me ne devis revoltar kontre mea patro ed eskapar 
ekheme... Se mea patro esus hike lore me ne ocitadus pro hungro. La hungro esas 
maladeso tante mala ! 


Subite, en rezidui-amaso, Pinochio vidis ulo sferatra e blanka, olqua samaspektis 
kam hanino-ovo. Pinochio nemediate saltis adsur olu. Certe olu esis ovo ! 

La enorma feliceso di Pinochio esas nedeskriptebla. La ligna pupeo tushis, karezis e 
kisis la ovo; samatempe lu dicis : 


-Quale me koquos ta ovo ? Kad omleto ? Ka koquita en bolianta aquo ? Forsan 
fritita olu esos plu saporoza... No, la maniero maxim rapida esas koquar olu en 
bolianta aquo, me tre multe hungras ! 


Lore Pinochio pozis marmito kontenanta aquo 
adsur furnelo. Kande la aquo bolieskis lore 
Pinochio ruptis la ovo-shelo intence jetar olua 
internajo aden la marmito. Ma surprizante de la 
ovo ekiris uceleto, qua tre gaye e polite reverencis 
a Pinochio e dicis a lu : 


-Me dankas a vu la shelo-rupto ! Salutez vua 
familiani ed esez felica ! Adio ! 


E la uceleto flugeskis ed ekiris la chambro tra la 
apertita fenestro. 
La povra pupeo stacis senmova, kun la regardo a 

la fenestro, la boko tote apertita e la du mi-sheli di la ovo en lua manui. Kande lu 
kompreneskis to quo jus eventis lore lu ploreskis, krieskis e pedo-frapeskis la sulo, tote 
desesperita, dum ke lu dicis : 


-La parolanta Grilio esis certa ! Se me ne skapabus ek mea hemo, e se mea patro 
esus hike kun me, lore me ne mortus pro hungro ! La hungro esas maladeso tante 
mala! 


Pro ke la tremado di lua stomako pro hungro evidente ne cesis, e lu ne savis quale 


agar por kalmigar olu, lore lu ekiris lua domo por irar a proxima vilajo e mendikar 
pano. 

Chapitro VI 
Pinochio dormas apud la herdo. Ye la sequanta dio matine 
lor la vekigo, Pinochio konstatas ke lua pedi brulesis 
da la fairo dum la nokto. 


Ta esis desagreabla nokto vintrala. La vetero esis terorigiva, la tondri esis surdiganta, 
la fulmini lumizis tante intense la cielo ke olu aspektis plena de fairo, la kolda e jenanta 
vento kreis polvo-nubi e violente movigis la arbori. 

Pinochio timis la tondri e la fulmini, ma lu plu multe timis la hungro, do lu apertis la 
domo-pordo e per ula centi de salti lu arivis a la proxima vilajo. Lu arivis ibe tre 
fatigita, kun lua lango exter la boko, e lua respirado similesis a ta di chaso-hundo. 

Omno esis obskura. N ulu esis surstrade. La pordi di la vendeyi esis klozita, la pordi 
di la domi esis klozita, la fenestri esis klozita e nulu esis surstrade. Ta vilajo aspektis la 
lando di mortinti. 

Lore Pinochio, desesperita pro la hungro, plurafoye sonigis la klosheto di domo. 
"Ulu aparos ek la fenestro" supozis Pinochio. Certe oldulo, kun dormo-boneto, klamis 
iracigita : 


-Quon vu deziras ye ta kloko di la nokto ? 
-Voluntez donar a me pano ! 


-Vartez, me retrovenos balde -respondis la oldulo, qua supozis ke Pinochio esis 
malicajema puero, same kam ti qui amuzas su per sonigar klosheti dum la nokto por 
vekigar la dormanta personi. 


Pos poka tempo, la oldulo itere apertis la fenestro di lua dormo-chambro e lu dicis 
a Pinochio : 


-Stacez sub la fenestro e preparez vua chapelo. 


Pinochio, qua ne havis chapelo, proximigis a la parieto sub la fenestro e granda 
aquo-siteledo falis adsur lu. Tote aquo-imbibita lu retroiris a lua domo. Pro la fatigeso 
e la hungro lua forci desaparis, do lu sideskis en benko apud la herdo e lu proximigis 
lua humidigita e fango-parkovrita pedi a la fairo. Balde lu dormeskis. Desfortunoze lua 
ligna pedi bruleskis, e pokope oli divenis cindri. 

Dum la pedi-brulado, Pinochio profunde dormis e 
ronkis. Jorneske frapi adsur la domo-pordo vekigis la 
ligna pupeo. 


-Qua esas vu ? -questionis Pinochio, ocitante e 
manuo-fricionante la okuli. 


-Esas me -respondis voco. 


Pinochio rikonocis la voco da Jepeto. 

Chapitro VII 
Jepeto retrovenas a lua domo e donacas la nutrivi 
olquin lu intencis dejunetar a Pinochio. 


La povra Pinochio, di qua okuli ankore esis miklozita pro la somnolo, ankore ne 
konstatis ke lua pedi brulesis da la fairo dum la nokto. Do lor audar la voco di lua 
patro, lu saltis de la benko intence stacar e desklozar la pordo, ma pos du o tri ne- 
stabila pazi lu falis adsur la sulo di la chambro. La bruiso pro la shoko esis plu granda 
kam ta de plura kasroli qui falus de kinesma etajo adsur la strado. 


-Desklozez la pordo ! -kriis Jepeto de la strado-. 


Me ne povas desklozar la pordo, patro, -respondis ploranta Pinochio qua reptis 
adsur la sulo. 


-Pro quo vu ne povas ? 

-Pro ke mea pedi devoresis ! 

-Ho, quo devoris oli ? 

-Kato ! -dicis Pinochio pro ke apud lu kato ludadis kun spano ek ligno. 


-Desklozez la pordo ! -itere klamis Jepeto-. Se vu ne 
desklozas la pordo, kande me sucesos enirar la domo lore me 
savigos da vu quo esas kato ! 


-Fidez a me, me ne povas stacar! M e esas kompatinda ! De 
hodie me nur povos marchar per mea genui ! 


Jepeto konjektis ke la plorado di Pinochio esis nova 
malicajo da la pupeo, do lu klimis adsur la parieto por enirar 
la domo tra la fenestro. 

Unesme lu intencis reprimandar e punisar la pupeo, ma 
kande lu konstatis ke vere la pedi di Pinochio desaparabis, lore 
lu emoceskis. Lu embracis Pinochio e karezadis e kisadis la ligna : 
pupeo. Plura lakrimi glitis sur la vizajo di Jepeto, qua 
singlutante dicis a Pinochio : 


-M ea mikra Pinochio ! Quale vua pedi brulesis ? 


-Ton me ne savas, patro, ma ta hororoza nokton me nulatempe oblivios. La tondri, 
la fulmini... e la hungro ! La parolanta Grilio dicis a me : "Ton vu meritas, vu esis mala, 
do ton vu meritas', e me respondis a lu : "Atencez, Grilio...", e lu respondis a me : "Vu 
esas pupeo, e vua kapo esas ligna". Me lansis martelo a lu e me ocidis lu, ma Grilio 
esis la kulpanta, nam me ne intencis ocidar lu. Pose me pozis marmito sur furnelo, ma 
la uceleto eskapis ed olu dicis a me : "Salutez vua familiani... adio !", e mea hungro 
sencese plugrandeskis, do oldulo kun dormo-boneto, de fenestro dicis a me : "Stacez 

sub la fenestro e preparez vua chapelo" e lore me tote imbibesis per aquo da lu (ka 
mendikar pano esas shaminda ?) do me retroiris adheme. Ma mea hungro ne 
desaparis... Me proximigis mea pedi a la fairo intence sikigar oli... vu retrovenis... mea 
pedi brulesis da la fairo dum la nokto, do oli desaparis... ma mea hungro ne 
desaparis ! A ye !... aye !... aye !... 

Pinochio ploreskis e lamenteskis tante forte ke ta lamenti esas audebla da omni en la 
vilajo. 

Jepeto ne bone komprenis la konfuza parolado da Pinochio, ma adminime lu 
komprenis ke Pinochio tre multe hungris, do lu ektiris de posho tri piri e donis oli a 
Pinochio. 


-Ta pirin me intencis manjar, ma kun plezuro me donas oli a vu. Manjez oli ! -dicis 
Jepeto-. 


-Se vu deziras ke me manjez oli, lore voluntez sensheligar oli. 
-Ka sensheligar la piri ? -dicis surprizita Jepeto-. N ulatempe me supozis ke vu esis 
tante delikata. To ne esas avantajo. En nia mondo singlu devas, de lua puereso, 


manjar irga nutrivajo. N ulu savas quo eventos future. La mondo esas tante chanjema ! 


-Forsan vu esas certa -respondis Pinochio-. M a nulatempe me manjos sensheligita 
frukto. La frukti-sheli esas desagreabla. 


-La pacienta Jepeto sensheligis la tri piri per kultelo, ma vice jetar la sheli a la 
rezidui-sitelo lu pozis oli sur la tablo. 


Pos manjar la unesma piro, Pinochio intencis jetar la centrala semineyo a la strado 
tra la apertita fenestro, ma J epeto sucesis haltigar la brakio di Pinochio. 


-Ne vu jetez la piro-semineyo ! Omno povas esor utila. 
-M e nulatempe manjos la frukto-semineyo ! -klamis desafable la pupeo-. 


-N ulu savas quo eventos future! Omno esas posibla ! -dicis Jepeto, qua ne iracigeskis 
da la vorti da Pinochio. 


Do Jepeto pozis la tri semineyi sur la tablo apud la sheli. 

M algre la tri piri manjita, o plu bone dicita, devorita, la hungro di Pinochio ne tote 
desaparis. Pinochio ocitis e dicis, itere plorante, a Jepeto : 

-Ankore me hungras ! 

-Desfortunoze, filio mea, me ne havas plusa nutrivaji. 


-Ka nulo ? 


-N ur ta sheli e semineyi. 

-Pacienteso ! -dicis Pinochio-. Se nula altra nutrivajo esas en nia hemo... lore me 
manjos shelo. 


Unesme la vizajo di Pinochio montris bitra gesto, ma pokope olu desaparis. 
Samatempe desaparis la cetera sheli e pose la semineyi, devorita da Pinochio. La 
pupeo karezis lua komplezita stomako e gaye dicis : 


-Nun me tre bone standas ! 


-M e esis certa -dicis Jepeto- kande me dicis a vu ke onu ne devas esar tro delikata. 
Kara Pinochio, nulu savas quo eventos future ! O mno esas posibla ! 

Chapitro VIII 
J epeto kreas nova pedi por Pinochio, e vendas lua jaketo 
por komprar skolo-libreto por Pinochio. 


Apene la hungro di Pinochio desaparis, lu ploreskis e lamenteskis pro ke lu volis ke 
Jepeto kreez a lu du nova pedi. Ma por punisar la pupeo, J epeto permisis lua plorado 
dum mijorno. Lore lu dicis a Pinochio : 


-Pro quo me devus krear du nova pedi a vu ? Ka por ke vu itere ekirez la domo por 
ne plus retrovenar ad olu ? 


-M e promisas a vu -dicis la singlutanta pupeo- ke de hodie me esos bona... 
-O mna pueri ton dicas por obtenar ulo profitoza -dicis J epeto-. 

-M e promisas irar a la skolo, studiar, ed esar laborema... 

-Omna pueri, por obtenar ulo profitoza, dicas ta sama vorti. 


-Ma me ne esas quale la cetera pueri ! Me esas la maxim bona ek li e me sempre 
dicas veraji ! Me promisas a vu, patro, ke me lernos mestiero e me esos sempre apud 
vu dum vua oldeso. 


Jepeto intencis montrar a Pinochio iracigita grimaco, ma la lamentinda aspekto di 
Pinochio emocigis lu, e lua okuli lakrimifeskis. Lu respondis nulo, ma prenis lua ligno- 
taliili por krear du nova pedi a Pinochio. 

Ye un horo pose J epeto finis la frenezioza laboro, to esas, du nova pedi tam lejera, 
tenua e vivoza ke oli aspektis esar kreita da genioza artisto. 

Lore J epeto dicis a Pinochio : 


-Klozez vua okuli e dormez ! 

Pinochio klozis lua okuli e simulis dormar. Per gluo, qua esis en Mi-ovoshelo, J epeto 
glutinis la nova pedi a la pupeo. Oli glutinesis perfekte, nulu povus konstatar la 
rijunturo. 

Kande la pupeo konstatis ke lu itere havis pedi, lu saltis de la tablo ube lu jacis a la 
sulo, e saltis e turno-saltis sencese pro lua fola feliceso. 


-Por gratitudar a vu vua valoroza esforci -dicis Pinochio a lua patro-, denun me 
deziras irar a la skolo. 


-Bona puero ! 

-Por irar a la skolo me bezonas vesto. 

Jepeto esis tre povra, e nula moneto-peco esis en lua poshi, do lu kreis vesto ek 
papero-folio, du shui ek kortico e boneteto ek krumo. N emediate Pinochio kontemplis 


su sur la surfaco di aquo kontenata en kuveto, e tante multe plezis a lu lua aspekto ke 

lu superbe dicis : 
-M e aspektas same kam autentika sinioro ! 


-Evidente yes ! -dicis Jepeto-, ma vu ne obliviez ke la vera siniori metas sempre neta 
vesti, ma ne oblige bela vesti. 


He ! -klamis Pinochio-, por irar a la skolo me bezonas ulo nekareebla. 
-Quo to esas ? 

-M e bezonas lekto-libreto. 

-Certe, ma quale obtenar lekto-libreto ? 

-Simple onu devas enirar librerio e komprar la lekto-libreto. 

-Ed ube esas la pekunio ? 

-M e ne havas pekunio. 

-Anke ne me havas pekunio -dicis la tristeskanta oldulo. 


E Pinochio, malgre ke esis tre gaya, anke tristeskis, nam la povreso, se olu esas vera 
povreso, esas komprenata e sufrata da la pueri. 


-Pacienteso ! -klamis J epeto, qua metis lua anciena jaketo ed ekiris la domo-. 


Jepeto retrovenis balde. Lu portis lekto-libreto por lua filio, ma lua jaketo 
desaparabis, ed extere nivadis. 


-Patro, ube esas vua jaketo ? 
-Me vendis olu. 

-Ma, pro quo vu vendis olu ? 
-Pro ke olu esis tre varmiganta. 


Pinochio komprenis pro quo lua patro vendis lua jaketo. La lakrimifanta ed 
emocigita pupeo embracis la kolo di J epeto e kisis sencese la vizajo di lua patro. 


21 


Chapitro IX 
Pinochio vendas lua lekto-libreto 
por asistar la pupei-teatro. 


Kande cesis la nivado, Pinochio ekiris la domo por irar a la skolo, kun lua nova 
lekto-libreto sub brakio. Dum la marchado lua kapo esis plena de fantastika e 
marveloza revi. Lu dicis a su : 


-Hodie, en la skolo, me quik lernos lektar, morge me lernos skribar e posmorge me 
lernos aritmetiko. Danke ta savo me ganos suficanta pekunio por komprar nova drapa 
jaketo a Mea patro. Kad ek drapo ? No ! Ek arjento ed oro, kun brilianta butoni. M ea 
povra patro vere meritas olu, lu vendis lua jaketo e nur vestizesas per kamizo por 
komprar a me lekto-libreto... e la vetero esas tante kolda ! Nur la genitori sakrifikas 
omno por favorar lia filii ! 

Dum ta parolado, lu kredis audar muziko de fora disto, muziko da fluteti e batado 
adsur tamburego: pi-pi-pi, pi-pi-pi, pom-pom, pom-pom ! 

Lu haltis por askoltar la muziko. La soni arivis a Pinochio de la fino di tre longa 
strado transversa a promeneyo apud la maro. 

-Quo esus ta muziko ? Lamentinde me devas irar a la skolo ! 

Dum ula minuti Pinochio hezitis pri irar a la skolo od a la Muziko. 


-Hodie me askoltas la fluteti e morge me asistos la skolo; irgadie onu povas irar a la 
skolo. 


Lu kuris alonge la transversa strado. La intenseso di la soni plugrandeskis segun 
Pinochio proximigis ad olia origino, la fluteti e la tamburego: pi-pi-pi, pi-pi-pi, pi-pi-pi, 
pi-pi-pi, pom-pom, pom-pom ! 

Subite lu arivis a placeto. Multa personi esis cirkum granda barako ek ligno, 
parkovrita ek plurkolora stofo. 

-Quo esas ta barako ? -questionis Pinochio ad apuda puero. 

-Lektez la afisho. 


-Volunte me lektus olu, ma, til nun, me ne savas lektar. 


-Ignoranta ! Me ipsa lektos olu a vu. Videz la granda literi qui esas tam reda kam 
fairo, onu lektas : GRANDA PUPEI-TEATRO. 


-Ka la spektaklo komencis ye multa tempo ante nun ? 
-No, olu komencas nun. 


-Quanta pekunion onu devas pagar por spektar olu ? 

-Duadek centimi. 
Pinochio, tote kaptita da la kuriozeso, senshame dicis a la puero : 
-Ka vu povas prestar a me duadek centimi ? M orge me retrodonos la pekunio a vu. 


-Volunte me prestus la pekunio a vu, -dicis la mokanta puero- ma hodie olu esas 
neposiblajo. 


-Me vendas a vu mea jaketo po duadek centimi -lore dicis la pupeo-. 


-Ma quale jaketo ek papero esus utila a me? Se desfortunoze pluvas lore la jaketo 
pecetigesos. 


-Ka vu volas komprar mea shui ? 

-Oli nur esas utila por brulesor en herdo. 

-E ka mea boneteto ? 

-O lu esas neutilajo ! Boneteto ek krumo ! La musi manjus olu sur mea kapo ! 


Pinochio, tote nervoza, ne audacis ofrar lua lasta proprietajo a la puero. La pupeo 
vacilis, hezitis, sufris,... Fine lu audacis dicar a la puero : 


-Ka vu donas a me duadek centimi po ta lekto-libreto ? 


-M e esas puero, e me kompras nulo ad altra pueri -respondis la puero, qua esas plu 
saja kam la pupeo-. 


-Me kompras vua lekto-libreto po duadek centimi! -kriis brokantisto qua askoltis la 
kompleta konversado. 


Tale la lerno-libreto quik vendesis. E la tremanta Jepeto pro la koldeso restis sola 
heme, nam lu vendis lua jaketo por komprar lekto-libreto a lua puero! 

Chapitro X 
La teatro-pupei rikonocas lia frato Pinochio, ed oli maxim 
kordiale salutas lu. Ma dum ta bonveno-festo la 
pupeestro Manjasfairo arivas, e Pinochio 
riskas ne bone finar lua aventuri. 


Kande Pinochio eniris la pupei-teatro ibe preske eventis revoluciono. La kurteno 
esabis levita e la spektaklo ja komencabis. Sur la ceneyo Arlekino e Pulcinelo, segun lia 
nevariebla kustumo, interdiskutas ed intencas interfrapar per manuo e bastono. 

La spektanti sencese ridas laute pro vidar la disputado di ta pupei, qui aspektis vera 
personi a la okuli di la spektanti. 

Subite Arlekino tacis e lu extensis lua brakio e lua indexo a la spektanti. Lore lu dicis 
emocigita : 


-Ho ! Quon me vidas ? Deo di la cielo ! Ka nun Me revas o Me esas vekigita ? Yes ! 
Lu esas...! Lu esas Pinochio ! Pinochio ! 


-Certe lu esas Pinochio ! -klamis Pulcinelo-. 


-Yes, yes, lu esas Pinochio ! -klamis siorino Rosauro, qua subite aparis de la fundo di 
la ceneyo. 


-Lu esas Pinochio ! Lu esas Pinochio ! -klamis kune omna pupei, qui saltis ek la 
dopceneyo-. Lu esas Pinochio, nia frato Pinochio ! 


-Vivez Pinochio ! Vivez ! 
-Pinochio, venez apud me ! -klamis Arlekino-. Venez embracesar da vua ligna frati ! 


Lor ta afabla invito, Pinochio saltis de la fundo di la 
spekteyo a la unesma stuli-serio, pose adsur la kapo di la 
orkestro-direktisto, e fine adsur la ceneyo. 

Nulu povas imaginar la nombroza embraci e frapeti 
adsur dorso, maxim sincera e fratala, a Pinochio da la 
aktori. Ta spektaklo esis emociganta. Ma la nepacienta 
spektanti ne plus prizis la haltigo ma la rikomenco di la 
spektaklo, do li krieskis : 


-Ni volas la spektaklo, ni volas la spektaklo ! 


Ta neutila kriadon nulu atencis, nam la pupei, vice 
durar la spektaklo, kriis e tumultis plu multe kam antee; 
pluse li portis Pinochio sur shultri kom vera heroo sur la 
ceneyo. 

Lore aparis la pupeestro, enorma e leda viro, di qua aspekto esis timidiganta. Lua 
barbo esis tam nigra kam inko-makulo, e tam longa ke lu presis olu dum la marchado. 
Lua boko esis tam granda kam forno-pordo, lua okuli aspektis lumifanta lanterni reda. 


24 


Lua manuo sizis flogilo ek serpento-felo e foxi-kaudi, olqua frapadis la altra manuo- 
palmo. 

Ta aparo nemediate tacigis la pupei. O nu povus audar la bruiso da fluganta musho. 
Omna pupei tremeskis. 


-Pro quo vu tante multe tumultis che mea teatro ? -questionis la pupeestro a 
Pinochio per voco tam desagreabla e forta kam ta di ogro. 


-Fidez a me, eminenta sioro, me ne kulpas...! 


-To suficas ! Ni ja parolos pri to pos la spektaklo ! -dicis la pupeestro, qua sizis 
Pinochio e portis la pupeo a la dopceneyo. Ibe lu pendis Pinochio de klovo-. 


Pos la fino di la spektaklo, la pupesstro eniris la koqueyo, ube ulu rostas saporoza 
mutono olqua jiras super la fairo. Ma onu bezonis plusa ligno por finar la rostado, do 
la pupeestro vokis Arlekino e Pulcinelo e dicis a li : 


-Portez a me la pendanta pupeo. Lu kreesas ek sika ligno, do lu esas tre apta por 
brulesor. 


Arlekino e Pulcinelo hezitis, ma timidigita da la reda okuli di la pupeestro, li 
obedieme portis la pupeo a lu. La povra Pinochio agitis su quale anguilo exter la aquo, 
e sencese lu tote desesperita kriis : 


-Patro, salvez me ! Me ne volas mortar, me ne volas mortar...! 

Chapitro XI 
Manjasfairo sternutas e pardonas Pinochio, qua 
salvas la vivo di lua amiko Arlekino. 


M anjasfairo (ta esas la nomo di la pupeestro) aspektis teroriganta viro, precipue pro 
lua nigra barbo qua parkovris lua pektoro, ventro e gambi, ma advere lu ne esis mala. 
Pruvo esas ke kande lu vidis desesperita Pinochio qua sencese klamis : "Me ne volas 
mortar, me ne volas mortar!" lore lu emocigis, e bruisoze sternutis. 

Afliktita Arlekino, di qua okuli humidigeskis, subite montris joyo e dicis nelaute a 
Pinochio : 


-Bona novajo, frato ! M anjasfairo sternutis, e lo montras ke lu kompatas vu, do vu 
ja esas sekura, sen morto-danjero. 


Kustumale la personi, qui kompatas altri, ploras od adminime simulas sikigar lia 
okuli; ma tote kontree M anjasfairo takaze sternutas. Singlu montras lua sentiva kordio 
ulamaniere. 

Pos sternutar, la pupeestro itere montris terorigiva gesto, e dicis laute a Pinochio : 


-Vu ne plus plorez ! Vua lamenti destranquiligas mea stomako... me sentas ulo... 
cis! cis! -e lu sternutis dufo ye-. 


-Saneso ! -dicis Pinochio-. 
-Danko ! Quale standas vua genitori ? Ka bone ? -questionis M anjasfairo-. 
-Yes, mea patro standas bone, ma me nulatempe konocis mea matro. 


-Se me jetus vu a la fairo lore lo tre multe deskontentigus vua olda patro ! Povra 
oldulo ! Me lun kompatas ! cis! cis! cis! -e lu sternutis trifo ye-. 


-Saneso ! -dicis Pinochio-. 


-Danko ! Ma anke me esas kompatinda, videz, me ne havas suficanta ligno por tote 
rostar ta mutono, e tarelate vu esabus tre utila ! Ma quale agar ? Me vun kompatis ! 
M e esez pacienta ! Vice vu, me jetosa la fairo altra pupeo di me. He, jendarmi ! 


Pro ta advoko subite aparis du ligna jendarmi, alta e tenua, kun lia kasketi sur lia 
kapi e lia sengaina sabri enmanue. Lore M anjasfairo dicis a li per imperema voco : 


-Arestez Arlekino, e pose, bone ligita, jetez lu a la fairo ! Mea mutomo devas 
rostesar korekte ! 


Vi povas supozar la timo-gesto di la vizajo di Arlekino ! Lu tante multe pavoris ke 
lua tremanta gambi ne plus povis sustenar lua korpo, do lu falis neeviteble a la sulo. 

Afliktita Pinochio genupozis su avan la pedi di M anjasfairo e humidigante lua lo nga 
barbo per sencesa plorado dicis a la pupeestro : 

-Esez pia, sioro M anjasfairo ! 


-Hike esas nula sioro ! -dicis malhumoroze la 
pupeestro-. 


-Esez pia, kavaliero ...! 

-Hike esas nula kavaliero ! 

-Esez pia, ecelenco...! 

Kande M anjasfairo audis la vorto "ecelenco", 


lore lua vizajo lumifeskis e lua aspekto divenis plu 
agreabla. 


-Bone, quon vu Volas ? 
-Pardonez la povra Arlekino ! 


-To esas neposiblajo ! Se me pardonas vu lore me devas jetar lu a la fairo vice vu. 
M e ne prizas la mutono mi-rostita. 


-Do, takaze -dicis superbe stacanta Pinochio, qua jetis lua kruma boneteto a la sulo- 
me ya savas quon me devas facar ! J endarmi, ligez me e jetez me a la ardoranta brezi ! 
M e ne konsentas ke mea amiko Arlekino mortez vice me ! 


Ta brava vorti da Pinochio plorigis omna pupei. La ipsa jendarmi, malgre esar ligna, 
afliktite ploris. 

M anjasfairo unesme montris malhumoroza gesto, ma pokope lu afliktesis da la vorti 
da Pinochio, ed itere sternutis. Lu kinfoye sternutis bruisoze. Fine lu extensis lua brakii 
a Pinochio e dicis : 


-Vu esas bona puero ! Venez embracesar e kisez me ! 


Pinochio kuris a lu, e klimis quale skurelo adsur la longa barbo e kisadis la 
extremajo di la nazo di M anjasfairo. 


-Do, ka vu pardonas me ? -dicis Arlekino per debila voco, preske neaudebla-. 
-Vun me pardonas ! -respondis M anjasfairo, qua sospiris e movis lua kapo-. Me 
devas esar pacienta ! Rezigno ! Dum ta nokto me manjos mirostita mutono, ma ye 


altra nokto altro brulesos...! 


Jus M anjasfairo pardonis Arlekino, omna pupei kuris a la ceneyo, acendis la kandeli 
quale dum la gala-spektakli, e danseskis e salteskis. Dum la jornesko li duris dansar. 

Chapitro XII 
Manjasfairo donacas a Pinochio kin ora moneto-peci, 
por ke lu donez oli a lua patro J epeto. Pinochio 
trompesas da Foxo e Kato, 
e lu departas kun li. 


La sequanta matino M anjasfairo vokis Pinochio, e private questionis a lu : 

-Quale nomesas vua patro ? 

-Jepeto. 

-Quo esas lua ofico ? 

-Ta di povra. 

-Ka lu ganas multa pekunio ? 

-Lu ganas suficanta pekunio por nulatempe havar monetopeci en lua poshi. Por 
komprar a me lekto-libro lu devis vendar lua unika, anciena e rapecita jaketo, olqua 


aspektis mapo ! 


-Povra oldulo ! Me lun kompatas ! Yen kin ora monetopeci. Quik irez a vua hemo, 
donez ta monetopeci a vua patro e portez a lu mea saluti. 


Vi imaginez la enorma joyo di Pinochio. Lu gratitudis milfoye la donacajo a 
M anjasfairo, embracis unope la pupei (anke la du jendarmi) e marcheskis a lua hemo. 

Pos parkurar nur kinacent metri lu trovis survoye kripla Foxo e blinda Kato, qui 
kune vagadis de loko ad altra. La kripla Foxo helpesis ye la marchado da Kato, qua 
pro lua blindeso guidesis da Foxo. 


-Bona matino, Pinochio -dicis polite 
salutanta Foxo-. 


-Quale mea nomon vu savas ? 
-questionis Pinochio-. 


-M e bone konocas vua patro. 


-Ube vu vidis lu ? 


me KA -Me lun vidis hiere, apud la pordo di 
* — lua hemo. 


-Quon lu facis ? 


-Lu nur metis kamizo, do lu tremadis pro koldeso. 

-Povra mea patro ! M a se Deo konsentas, de hodie mea patro ne plus tremos... 
-Pro quo ? 

-M e divenis ye respektinda sioro. 

-Ka respektinda, vu ? -dicis mokeme Foxo-. 


Foxo e Kato rideskis, ma Kato simulis pektar lua labio-pili per lua unglizita pedi, 
intence celar lua ridanta boko. 


-Vi ne plus ridez ! -klamis enoyita Pinochio- me ne intencas envidiemigar vi, ma 
videz, yen kin belega ora monetopeci. E lu montris a li la monetopeci quin 
M anjasfairo donacis a lu. 

Lor audar la tinklado di la ora monetopeci, la kripla Foxo extensis nevolunte pedo 
ad oli, e la okuli di Kato apertesis tante multe ke oli aspektis same kam du verda 
lanterni, ma lu tante rapide klozis oli ke Pinochio ne deskovris ke Kato ne esas blindo. 

-Nun -dicis Foxo- quon vu facos per ta monetopeci ? 


-Unesme -respondis la pupeo-, me kompros nova jaketo a mea patro, jaketo ek 
arjento ed oro, kun brilianta butoni. Ed pose me kompros lekto-libreto por me. 


-Ka por vu ? 
-Evidente, me intencas asistar la skolo e profito ze studiar. 


-Deo helpez vu ! Regardez me, -dicis Foxo- pro la fola inklineso a la studio me nun 
esas kripla. 


-Deo helpez vu ! Regardez me, -dicis Kato- pro la fola inklineso a la studio me nun 
esas blinda. 


Blanka merlo, qua esis perchita sur paliso, kanteskis e dicis : 

-Pinochio, vu ne fidez a la vorti da mala akompananti ! Vu repentus pri to ! 

La desfortunoza merlo nulatempe devus ton dicar! Kato subite saltis adsur lu, e 
glutis la merlo kun lua kompleta plumaro tante rapide ke la ucelo ne havis suficanta 
tempo por dicar mem “aye !”. 

Pos manjar la ucelo e netigar lua muzelo, Kato itere klozis lua okuli, por simular 
esar blindo. 


-Kompatinda merlo -dicis Pinochio a Kato-. Pro quo vu devoris lu ? 


-Por docar a lu leciono. Nun lu ne plus interruptos konversadi da altri. 

Kande lu ja parkurabis la duima disto a la domo di Pinochio, subite Foxo haltis e 
dicis a la pupeo : 


-Ka vu volas duopligar vua monetopeci ? 

-Quo ? 

-Ka vu volas konvertar vua kin monetopeci a cent, mil, duamil ? 

-Ho, yes ! Quale ? 

-La metodo esas simpla. Vice irar a vua domo, vu venez kun ni. 

-Ma, adube ni iros? 

-A la Otusi-lando. 

Pinochio meditis dum ula sekundi, e dicis : 

-No, me ne volas irar adibe. Nun me esas proxim mea hemo e mea patro vartas 
mea arivo. Povra oldulo ! Me esas certa ke lu tre multe sospiris pro ke me hiere ne 
retroiris a la hemo ! Me ne esas bona filio, e la parolanta Grilio ne mentiis kande lu 
dicis ke la desobediema pueri punisesos da Deo. Ton me bone savas, hiere nokte mea 
vivo esis en vera danjero che M anjasfairo. Uf ! pensar pri to erektas mea pili... 

-Do ka vu insistas pri irar a vua domo ? -dicis Foxo-. Takaze, vu irez. M ala decido ! 

-M ala decido ! -repetis Kato-. 

-Pensez inteligente, Pinochio, nam vu perdos la posibleso divenar richa ! 

-Divenar richa ! -repetis Kato-. 

-M orge vua kin monetopeci transformesus ye duamil ! 


-Duamil ! -repetis Kato-. 


-Ma, quale kin monetopeci transformesos ye duamil ? -questionis la surprizita 
pupeo-. 


-Atencez, nun ton me explikos a vu -dicis Foxo-. Me savigas da vu ke en la Otusi- 
lando esas benedikita agro, di qua nomo esas M irakli-agro. Vu simple devas exkavar 
ibe mikra truo ed enterigar, exemple, un ora monetopeco. Irigacez la tero-kovrita truo 
per du siteli plena de aquo de la fonto. Disjetez manuedo de salo sur la truo, e nulo 
plusa. Ye la noktesko vu irez dormar. Dum la nokto la monetopeco jermifas e florifas. 
Quon vu trovas ibe la sequanta matino ? Arboro di qua la pendanta frukti esas ora 
monetopeci, plu monetopeci kam frumento-semini esas en spiko ! 

-Do, se me enterigas en ta agro mea kin ora monetopeci, -dicis kelke konfuzigita 
Pinochio- quanta monetopecin me rekoltos ye la sequanta matino ? 


-Ta kalkulo esas tre simpla -respondis Foxo-, vu ipsa povas uzar vua fingri por ta 
kalkulo. Supozez ke singla monetopeco produktas kinacent ora monetopeci, lore onu 
devas simple kalkular kinacent per kin, to esas duamil e kinacent, duamil e kinacent 
ora monetopeci ! 


-Ecelanta ! -klamis felica Pinochio, saltanta pro feliceso-. Lor la rekolto, me gardos 
enposhe duamil por me, e la cetera kinacent monetopecin me donacos a vi ! 


-Ka donacajo por ni ? -dicis Foxo kun desprizema gesto, kelke ofensita-. N ulakaze ! 
-N ulakaze ! -repetis Kato-. 

-Ni -dicis Foxo- nulakaze laboras po pekunio, ni simple intencas richigar la ceteri. 
-Richigar la ceteri -repetis Kato-. 


"Li esas la maxim bona personi" pensis Pinochio; e lu obliviis lua patro, la nova 
jaketo, la lerno-libreto e lua nova e profitoza projeti. Pinochio dicis a Foxo e Kato : 


-Ni irez adibe ! Ni iros kune ! 

Chapitro XIII 
La albergo di la Reda Kreveto. 


M archante, marchante, ante la noktesko li arivis a la albergo di Reda Kreveto. 


-Ni enirez ta albergo -dicis Foxo- por manjar ulo e repozar dum ula hori. Erste la 
noktomezo ni departos por arivar morge, dum la jornesko, a la M irakli-agro. 


Li eniris la albergo e sideskis cirkum tablo, ma nulu hungris. 


Kompatinda Kato, di qua stomako tre multe doloris, nur povis manjar triadek e kin 
salmoni kun tomato-sauco, e quarfoye lu plenigis lua plado de koquita karno, olqua 
ne esis sat saporoza, do lu adjuntigis un kilogramo de butro e tri kilogrami de rostita 
fromajo. 

DO, Volunte Foxo manjus ulo, ma mediko preskriptis 
S severa rejimo sequenda a lu, do Foxo nur manjis 
leporo plu granda kam mutonyuno e du 
dekedui de grasa hani. Pluse lu nur manjis 
perdriki rostita, dek kunikli, quar langusti... e 
nulo pluse, nam pro la simpla vido de la manjaji 
Foxo nauzeigeskis. 
Ta qua min multe manjis esis Pinochio, qua nur 
demandis un nuco e pano. Ma mem ta simpla 
we nutrivin lu ne manjis, nam lu esis tre okupita 
AMA, meditante pri la M irakli-agro. 


Kande la dineo finis, Foxo dicis a la albergisto : 


-Nun ni bezonas du bona chambri, la unesma por sioro Pinochio e la duesma por 
mea kompano e por me. Ante nia departo ni intencas dormar dum ula hori. Ma 
atencez, erste la noktomezo vu devas vekigar ni por ke ni povez durar la voyajo dum 
la nokto. 


-Yes, sori ! -respondis la albergisto qua samatempe montris gesto a Foxo ed a Kato 
por savigar da li ke lu bone komprenabisto quon ta raskali intencis agar a Pinochio-. 


Apene Pinochio kushis su sur la lito, lu dormeskis e sonjeskis. Lu sonjis ke lu esis 
meze de agro plena de arbori di qui pendanta frukti esis ora monetopeci brilanta, 
olqui movesis da la vento, do intershokis : tin, tin, tin... ta frapeti semblis esar vorti 
por Pinochio : Ni esas hike por ta qua prizez koliar ni ! Ma kande Pinochio extensis lua 
manui por prenar la monetopeci e gardar oli en lua poshi lore lu vekigesis bruisoze da 
tri forta frapi a la chambro-pordo. 

La frapanto esis la albergisto, qua obedieme vekigas lu erste noktomezo. 


-Ka mea kompani ja esas pronta ? -questionis la pupeo-. 


-Ka pronta ? Li departis ye du hori ante nun ! 

-Ma, pro quo li departis tante haste ? 


-Pro ke telegramo avertis sioro Kato ke lua filio esis grave malada, lua ungli doloris, 
do lu mem povus mortar. 


-Ka li pagis la dineo ? 


-Komprenende no ! Li esas tre polita personi, e nulatempe li audacus ofensar 
kavaliero, do vu. 


-Uf ! Li devus tale audacar ofensar me -dicis Pinochio, dum ke lu gratis lua ligna 
kapo-. 


Pose lu questionis : 

-Ube li vartas mea arivo ? 

-En la M irakli-agro, morge, dum la jornesko. 

Pinochio pagis la dineo po un ora monetopeco e departis. 

Ma onu povas dicar ke lu departis blinde, nam la nokto esis tante nigra ke mem la 
propra fingri esis nevidebla. Omno esis senmova, mem la arbori-folii. Nur ula noktala 
ucelachi dum lia flugado shokis lia ali kontre la nazo di Pinochio, qua pavorigita saltis 
e kriis "Qua esas vu ?", e la eko de la proxima kolini respondis a Pinochio: "Qua esas 
vu ?... Qua esas vu ?... Qua esas vu ?..." 

Lore dum la marchado lu vidis lumifanta animaleto olqua esis sur sekita arboro- 
trunko. 

-Qua vu esas ? -questionis Pinochio-. 


-Me esas la ombro di parolanta Grilio -respondis la animaleto per debila voco 
olqua semblis arivar de altra mondo-. 


-Quon vu volas ? -dicis la pupeo-. 


-Me volas rekomendar ulo a vu. Irez a vua domo, e portez la quar ora monetopeci 
a vua ploranta patro, qua desesperesas pro ne plus vidar vu. 


-M orge mea patro esos respektinda sioro, pro ke ta quar monetopeci transformesos 
ye duamil. 


-Puero, ne vu fidez a ti qui promisas richigar rapide vu. Kustumale li esas fola o 
trompista. Fidez a me ed irez a vua domo. 


-M a me volas irar a la M irakli-agro. 


-Nun esas nokto ! 

-Me volas irar a la M irakli-agro. 
-La nokto esas tre obskura... 

-Me volas irar a la M irakli-agro. 
-La voyo esas danjeroza... 

-Me volas irar a la M irakli-agro. 


-Vu ne obliviez ke la pueri di qui konduto esas kapricoza, fine sempre repentas sua 
kulpi. 


-Yen la kustumala parolado. Bona nokto, Grilio. 
-Bona nokto, Pinochio, e ke la cielo protektez vu kontre la roso e la asasinisti. 


Jus Grilio finis lua parolado, lua lumo subite extingesis, quale extingesas la flamo di 
kandelo pro suflo. Do la voyo esis plu obskura kam antee. 

Chapitro XIV 
Pinochio, pro ne atencir la rekomendi da parolanta 
Grilio, renkontras asasinisti. 


-Ni, la pueri -dicis a su la pupeo-, esas tre desfortunoza. O mni krias a ni, omni 
reprimandas ni, ed omni konsilas ulo a ni ! 


Se ni obedios lia imperi lore omni prizus la nova ofico : esar patro, mem la 

parolanta grilii. Exemple, pro ne obediar la vorti da jenema Grilio lore eventos a me 
tre multa desfortunaji ! Mem Grilio audacis dicar a me ke me renkontros asasinisti 
survoye ! Fortunoze la asasinisti ne existas, li inventesis da la genitori por pavorigar la 
pueri qui prizas esar extere lia domi dum la nokto. Ma kaze ke hazarde me renkontros 
asasinisti survoye, quo eventus a me ? Evidente nulo ! Me laute dicus a li "Siori 
asasinisti, quon vi volas facar a me ? Atencez, me ne esas jokema, do tacez ed atencez 
via aferi !" Ta vorti, dicita maxim serioze, timidigos li sendubite, e li eskapos kurante ! 
Ma se li esas tante despolita ke li ne eskapas nemediate, lore me ipsa esos la eskapanto 
e tale nula desfacilajo eventos... 
Ma Pinochio ne plus povis pensar pri to nam lu 
audis debila folii-krako dop su. Lu turnis lua 
kapo e lu vidis en la obskureso du nigra figuri, 
parkovrita da du karbono-saki, qui saltante kuris 
quale du fantomi a lu. 


-Li esas apud me ! -dicis Pinochio, qua celis la 
quar ora monetopeci en lua boko, sub la lango. 


Pose lu intencis eskapar, ma lu sizesis de lua 
brakii. Voci tenebroza, qui aspektis ekirar 
profunda groto dicis a lu : 


-La monetuyo o la vivo ! 

Pinochio ne povis respondar pro la ora monetopeci qui esis en lua boko, do lu 
gestadis por savigar da la banditi ke lu esis simple pupeo havanta nula pekunio en lua 
poshi. 


-He ! He ! Ne plus gestadez e donez la pekunio a ni ! -klamis la banditi, di qui nur 
lia okuli esis videbla tra trui en la saki. 


La pupeo movadis la kapo e la brakii por komprenigar a la banditi ke lu havis nula 
pekunio. 


-Donez a ni la pekunio o ni vun ocidos ! -dicis bandito-. 
-E pos ocidar vu ni anke ocidos vua patro ! -dicis la altra bandito-. 


-Anke vua patro ! 

-No, no, no ! Vi ne ocidez mea patro ! -klamis desesperita Pinochio, ma pro la 
kriado la monetopeci intershokis e la sono audesis da la banditi. 


-Ho ! Raskalo ! Vu celis la pekunio sub la lango ! Sputez nun olu ek vua boko ! 
Pinochio simulis ne audir la impero. 
-He ! Ka vu simulas esar surda ? Ni ipsa ekirigos la monetopeci de vua boko ! 


E bandito sizis la nazo di la pupeo e la altra bandito sizis la mentono. Li tiris forte, 
ma li ne sucesis apertigar la boko di Pinochio. La mandibuli aspektis klovagita. 

Lore la bandito min alta prenis kultelo por uzar olu kom levereto e tale sucesar 
desglutinar la mandibuli di la pupeo, ma Pinochio tam rapida kam fulmino, sucesis 
mordar manuo di bandito ed extirpis violente olu. Pinochio sputis la manuo, qua vice 
manuo di persono olu esis pedo di kato ! To tre multe surprizis Pinochio, qua fortigita 
pro ta unesma vinko, sucesis dessizesar de la banditi. Pinochio saltis super la paliso e 
kureskis tra la agri. La asasinisti persequis lu, quale du hundi persequas leporo. M em ta 
qua perdabis pedo kuris tam rapide kam lua kompano. 

Pos kurar dum dek e kin kilometri Pinochio fatigeskis, do vice pluse kurar, lu klimis 
tre alta pino e sideskis sur brancho. La asasinisti anke intencis klimar la arboro, ma li 
gliteskis adinfre e pro la glitado, la arboro-kortico senpeligis lia manui e pedi. 

Ma li ne aceptis la desvinko, tote kontree, li pozis sur la sulo an la arboro fasko ek 
ligno, olquan li acendis. 

La pino nemediate bruleskis, quale kandelo ventosuflita. La flami proximigis a 
Pinochio, qua ne intencis divenar rostajo, do lu saltis de la brancho a la sulo e kureskis 
tra la agri. Ma la asasinisti sempre esis dop la kuranta Pinochio, e li nulatempe 
fatigeskis. 

Jorneskis e li duris la persequado. Subite Pinochio arivis a larja e tre profunda foso 
plena de sordida aquo, di qua koloro similesis a ta di kafeo kun lakto. Ta foso impedis 
Pinochio durar la kurado. Quon agar ? 


-Un, du, tri ! -klamis la pupeo, 
kureskis, saltis super la foso... e lu sucesis 
tervenar adsur ferma sulo-. 


La asasinisti anke intencis saltar super 
la foso, ma li ne bone kalkulis lua 
larjeso, do li falis a la aquo meze di la 
foso. Pinochio audis la bruiso lor la . 
shoko adsur la aquo-surfaco da la 
asasinisti e la posa barbotado, do la 
ridanta pupeo duris la kurado e klamis : 


-Bona balno, siori asasinisti ! 


Pinochio supozis ke li ja dronesis, ma kande lu turnis lua kapo a li, lu vidis la du 
asasinisti parkovrita per la saki. La aquo fluis ek oli quale ek senfunda siteli. 


36 


Chapitro XV 
La asasinisti persequas e ditenas Pinochio. Pose li pendigas 
la pupeo de brancho di la Granda Q uerko. 


Pinochio, tote deskurajigita, ja esis pronta submisar su e falar a la sulo, ma lu turnis 
lua kapo e vidis ulo blankea inter la verda arbori, to esis mikra domo tam blanka kam 
nivo. 


-Se me havus suficanta forco por arivar a la domo, lore me salvus mea vivo ! -lu 
dicis a su-. 


E lu duris la kurado tra la bosko kun rino vigita forco. La asasinisti sencese persequis 
lu. 

Ye du hori pose, la anhelanta Pinochio arivis apud la pordo di la mikra domo. Lu 
plurafoye pugno-frapis olu. 

Nulu respondis. 

Lore lu itere pugno-frapis la pordo, ma violente, per tre forta frapi, nam lu audis la 
bruiso di la pazi e la anhelanta respirado di lua persequanti. 

Itere nulu respondis, do la sama silenco kam antee. 

Pro ke lu konstatis ke la pugno-frapado esas neutila, lore lu pedo-frapeskis la pordo, 
mem lu kapo-frapeskis olu. 

Lore aparis de la fenestro yunino belega di qua hararo esas blua, lua vizajo esas tam 
blanka kam vaxo, la okuli klozita e lua manui krucigita sur lua pektoro. Elu, sen movar 
lua labii, dicis per voco olqua aspektis arivar de altra mondo : 


-En ta domo esas nulu. O mni esas mortinta. 

-Voluntez apertar la pordo ! -klamis la ploranta e suplikanta Pinochio. 
-M e anke esas mortinta. 

-Ka mortinta ? Lore, quon vu facas en la fenestro ? 

-M e vartas sarko por enterigar me ! 

Juston dicis la yunino, elu desaparis, e la fenestro klozesis silence. 


-He ! Belega yunino di qua hari esas blua! -klamis Pinochio-. Esez karitatema ed 
apertez la pordo ! Kompatez ta puero persequata da la asasin... 


Ma Pinochio ne povis pronuncar plusa vorti, pro ke lu sizesis de la kolo. La pupeo 
audis la tenebroza e minacanta voci : 


-Vu ne plus eskapos ! 
Pinochio, qua presentis ke lua morto esis balda, tremeskis tante intense ke lua 


junturi e la quar ora monetopeci tinkladis. 

-Lore -dicis a lu la asasinisti- ka vu apertos vua boko ? Ka yes o no ? He! Ka vu 
nulon respondas ?... Ba ! Ni ipsa apertigos olu ! 


E la du asasinisti ektiris du dagi de lia poshi tam grindita kam razilo e li intencis 
stekar oli en la dorso di Pinochio. 

Fortunoze la ligno di la pupeo esis tre harda, do la dagi fragmentesis e la asasinisti 
regardis singlu a la altra asasinisto kun la dagi-manchi enmanue. 


-M e ja savas quale agar -dicis asasinisto- onu devas pendar lu ! Ni pendez lu ! 
-Ni pendez lu ! -repetis la altra asasinisto-. 


Li ligis la manui di la pupeo a lua dorso e lua kolo per kordo-slingo, e tale li pendis 
Pinochio de brancho di granda arboro, di qua nomo esis Granda Querko. 

Pos pendar la pupeo, li sideskis sur la herbo vartante la balda morto di la pupeo, 
ma ye tri hori pos la pendo la okuli di Pinochio esis apertita, la boko klozita e lua pedi 
sencese movanta. 

Fine la tedeso vinkis la asasinisti qui mokeme dicis a Pinochio : 


-He ! Til morge ! Ni esperas de vua politeso ke morge lor nia retroveno vu ja esos 
kadavro, kun la boko apertita ! 


E li departis. Forta vento sufleskis. O lu 
movis sencese la kompatinda pendanto, 
qua ocilis tante violente kam klosho- 
frapilo dum festo-dio. Ta movado 
sencese kurtigis la kordo-dingo, to 
impedeskis la respirado di la pupeo. 

La brilio de lua okuli extingeskis, ma 
malgre ke la morto ja esis tre proxima, la 
pupeo esperis helpo da karitatema 
persono. Ma dum multa tempo nulu 
pasis apud lu. Lore lu balbutis : 


-Ho, patro ! Se vu esez hike ! 


Lu ne havis forco por dicar ulo pluse. „.. 
Lu klozis lua okuli, apertis lua boko, + 
extensis lua gambi e pos sukuso lu restis 
rigida e senmo va. 

Chapitro XVI 
La belega yunino di qua hararo esas blua, portigas la pupeo adsur 
lito, ed elu kunvokas tri mediki qui savigos ka 
Pinochio esas vivanta o mortinta. 


Pinochio, qua pendesis de brancho di la Granda Q uerko da la asasanisti, aspektis 
esar mortinta. La belega yunino, di qua hararo esas blua, observis de lua fenestro la 
desfelica pupeo ed elu kompatis Pinochio, qua pendis de lua kolo ed ocilis violente 
pro la vento. Elu palmo-frapis trifoye. 

Lor ta frapi onu audis granda bruiso da ali di fluganta Falkono qua tervenis adsur la 
fenestro-solio. 


-Quon vu imperas a me, mea belega Feino ? - 
questionis reverencanta Falkono a la belega yunino 
di qua hararo esas blua. Savez ke elu esis bona 
Feino habitanta la bosko depos plu kam mil yari. 


-Ka vu vidas ta pupeo qua pendas de brancho di 
la Granda Querko ? 


Yes, 


-Flugez a lu, e per vua forta beko tranchez la s» ` 
kordo e sorgoze depozez lu adsur la herbo apud la 
Granda Querko. 


Falkono flugeskis a la pendanta pupeo e du minuti pos lua departo lu retrovenis 
apud la yunino. 


-To quon vu imperis a me, ton me agis. 
-Quale lu standas ? Ka vivanta, ka mortinta ? 


-Unesme lu aspektis esar mortinta, ma lu ne devas esar tote mortinta nam apene me 
desligis la kordo-slingo olqua klemis lua kolo lore lu sospiris e nelaute lu dicis "N un me 
bone standas". 


Feino palmo-frapis dufoye e nemediate aparis splendida Hundo piloza qua marchis 
per lua dopa pedi, erektita quale persono. 

La piloza Hundo vestizesis per gala veturisto-uniformo. Sur lua kapo esis trikorna 
chapelo kun ora rebordi e la lokli di lua peruko pendis til lua kolo; lua vestio, di qua 
koloro esis ta di chokolado, havis brilanta butoni e du granda poshi por kontenar la 
manjebla osti donacita a lu da lua mastrino; lua kurta brachi esis ek veluro karmezina, 
lua kalzi ek silko, e lua shui apertita; dope lu portis ulaspeca parapluvo-gaino ek blua 
satino por introduktar lua kolo se pluveskas. 

-Askoltez mea vorti, Medoro -dicis Feino a la piloza Hundo- jungigez kavali a mea 
maxim bela veturo e departez a la bosko. Lor vua arivo apud la Granda Querko, sur 
la herbo vu trovos povra pupeo mimortinta. Sorgoze prenez lu e depozez lu adsur la 
kuseni di la veturo e portez lu a me, ka vu bone komprenis ? 


La Hundo, por montrar ke lu bone komprenis la impero di 
Feino, moveskis tri o quar foyi la gaino ek blua satino e lu 
departis tam rapide kam fulmino. 

Poka tempo pose onu vidis belega veturo ekirar kavaleyo. 
Ta veturo havis la sama koloro kam la aero, futerizesis kun 
serino-plumi, kremo e pasteti. La veturo movesis da cent pari 
de blanka musi e la Hundo, sidita sur la veturisto-benko, 
sencese flogilo-frapis addextre ed adsinistre same kam 
veturisto qua timas arivar tarde ad ula loko. 

Ne plu tarde kam dek e kin minuti la veturo retrovenis. 
Feino, qua vartis olua retroveno apud lua domo-pordo, 
prenis Pinochio per elua brakii e portis lu a chambro di qua 
parieti esis ek perlomatro. Elu advokigis la maxim famoza 
mediki habitanta la cirkumaji. 

La mediki arivis sen tardeso. Li esis Korvo, Otuso e 
parolanta Grilio. 


-Siori mediki, savigez da me -dicis Feino a la mediki qui cirkondis la lito- se ta 
desfortunoza pupeo esas vivanta o mortinta. 


Lore Korvo iniciis la explorado a Pinochio, 
unesme la karpo, pose lu tushis la nazo e la 
miniona fingri di lua pedi; lor la detaloza 
explorado, Korvo solene dicis: 


-M eaopinione la pupeo esas tote mortinta, 
ma se desfortunoze lu ne esas mortinta lore 
certe lu esas vivanta. 


-Me regretas kontredicar -dicis Otuso- la 
opiniono da mea famoza amiko e kolego 
Korvo. M eaopinione la pupeo esas vivanta, 
ma se desfortunoze lu ne esas vivanta lore 
certe lu esas mortinta. 


-Ka vu nulon dicas ? -questionis Feino a parolanta Grilio-. 

-Me opinionas ke la prudenta mediko, kande ne savas quon dicar, preferinde devas 
tacar e nulon dicar. Pluse la vizajo di ta pupeo ne esas nekonocata a me. Lun me 
konocas de multa tempo ante nun ! 


Pinochio, qua til lore restis senmova sur la lito quale autentika ligno-peco, konvulse 
tremeskis do tremeskigis la lito. 

-Ta pupeo -dicis Grilio- esas raskalo... 

Pinochio apertis lua okuli e nemediate riklozis oli. 

-Lu esas mala kerlo, ociema, vaganto... 

Pinochio kovris lua vizajo per la lito-tuki. 

-Ta pupeo esas filio desobediema, qua mortigos lua patro pro chagreno ! 

Ye ta instanto en la chambro onu audis debila soni de plorado e singlutado. Vi 
EIU dao imaginar la enorma surprizo kande li levis la lito-tuko e vidis la ploranta 


-Kande mortinto ploras lore lu risanigeskas ! -dicis solene Korvo-. 


-Me regretas kontredicar la opiniono da mea famoza amiko e kolego Korvo -dicis 
Otuso-. M eaopinione se la pupeo ploras, to eventas pro ke lu ne prizas mortar. 

Chapitro XVII 
Pinochio manjas sukro ma lu ne deziras drinkar la purgivo, ma lor 
la arivo de la tombisti lu fine drinkas la purgivo. Pose lua nazo 
plulongigeskas pro mentiar. 


Apene la mediki ekiris la chambro, Feino proximigis su a Pinochio e tushis lua 
fronto. Elu konstatis ilua alta febro. Lore lu dissolvis blanka polvi en glaso miplenigita 
de aquo, e proximigante a Pinochio ta glaso elu dicis dolce a lu: 

-Drinkez to, e vu esos risanigita ye poka dii pos nun. 

Pinochio regardis la glaso kun tordita vizajo, e lu questionis kun afliktita voco: 

-Ka ta drinkajo esas dolca o bitra ? 

-Bitra, ma olu risanigos vu. 

-Se olu esas bitra me olun ne drinkos. 

-Fidez a me, drinkez olu ! 


-M e ne prizas la bitraji. 


-Drinkez olu, e pose me donacos a vu sukro-peco por efacar la bitra saporo di la 
purgivo. 


-U be esas la sukro-peco ? 

-Yen olu -dicis Feino, qua ektiris sukro-peco de ora sukreyo-. 

-Unesme me deziras manjar la sukro-peco e pose me drinkosta bitra aquo. 
-Ka vu lon promisas a me ? 

Yes... 


Feino donis sukro-peco a Pinochio qua nemediate sugis e glutis olu. Lu dicis dum ke 
lu rilekis lua labii: 


Se sukro esus medicino... to esus marvelo, me drinkus ta purgivo omnadie. 
-N un vu satisfacez vua promiso e drinkez ta purgivo por risanigeskar. 
Pinochio, kelke iracigita, sizis la glaso ed intro duktis la extremajo di lua nazo en olu, 


pose lu proximigis la glaso a lua boko, ed itere lu introduktis la extremajo di lua nazo 
en la glaso; fine lu dicis: 

-To esastro bitra ! Tro bitra ! Me ne povas drinkar olu ! 
-Quale vu savas ke olu esas tro bitra se vu ne savuris olu ? 


-Ton me supozas ! La bitreson me remarkis pro la odoro. Unesme me deziras 
manjar altra peco-sukro... e pose me drinkos la purgivo. 


Lore Feino, tam pacienta kam maxim bona matro, introduktis peco-sukro en la 
boko di Pinochio e pose elu proximigis la glaso a lu. 


-Tale me ne povas drinkar olu ! -klamis la pupeo qua samatempe facis mil grimaci. 
-Pro quo ? 

-Pro ke la kuseno jenas me, ta qua esas sub mea pedi. 

Feino fortiris la kuseno. 

-Esas neutila ! Anke ne tale me povas drinkar olu... 

-Kad ankore ulo jenas vu ? 

-La pordo di la chambro jenas me pro ke olu esas apertita. 

Feino klozis la chambro-pordo. 


-No ! -klamis la ploreskanta Pinochio-. Me ne volas drinkar ta bitra aquo. Me ne 
volas drinkar olu, no, no, no !... 


-Filio mea, vu repentos... 

-To ne importas a me... 

-Vua maladeso esas grava... 

-To ne importas a me... 

-Poka hori pos nun la febro enirigos vu la altra mondo... 
-To ne importas a me... 

-Ka vu ne timas la morto ? 


-No, me ne timas... Me preferas mortar kam drinkar ta medicino qua esas tante 
bitra... 


Lore tote apertesis la chambro-pordo ed eniris la chambro quar kunikli tam nigra 

kam inko, qui portis surshultre mikra sarko. 


-Quon li deziras de me ? -klamis 
teroriganta Pinochio qua sideskis sur la 
lito. 


-Ni venis adhike por serchar vu 
$7. -respondis la maxim granda kuniklo-. 


-Ka por serchar me ?... Ma me ankore 
:‘. ne esas mortinta ! 


-Ankore ne, ma poka minuti pos nun 
= vu mortos pro ne drinkir la medikamento 
` olqua kuracus la febro ! 


-Ho Feino ! Ho Feino ! -klameskis lore la pupeo-. Donez nemediate a me ta glaso, 
haste... Esez karitatema, me ne volas mortar, no... me ne volas mortar... 

Lu prenis la glaso per lua du manui e quik glutis olua kontenajo. 

-Ni esez pacienta ! -dicis a su la kunikli. Tafoye ni venis adhike vane. 

E li itere pozis la sarko sur lia shultri ed ekiris la chambro murmurante tra lia denti. 


Poka minuti pose, Pinochio saltis de la lito tote kuracita, nam la ligna-pupei havas 
privilejo, olqua esas maladeskar rarafoye e kuraceskar rapidege. 


Feino, qua vidis lu kurar e jokar en la chambro ajile e gaye quale yuna hanulo, dicis: 
-Ka mea medicino vere esis bona a vu ? 

-Plu multe kam bona ! Olu retrosendis me a la mondo di la vivanti ! 

-Lore, pro quo vu plurafoye refuzis drinkar olu ? 

-Ni, la pueri, esas tala ! Ni timas la medicini plu multe kam la maladeso. 


-Shamoza ! La pueri devus savar ke bona medicino, drinkita sen tardeso, povas 
evitar grava maladeso e mem la morto... 


-Ho ! Ye la sequanta foyo me ne refuzos drinkar la medicino, me memorigos la 
arivo de la nigra kunikli portanta sarko sur lia shultri... me prenos la glaso nemediate e 
drinkos lua kontenajo ! 


-Venez nun apud me e rakontez a me quale vu kaptesis da la asasinisti. 

-La pupeestro Manjasfairo donacis a me ula monetopeci ek oro e lu dicis a me: 
"Prenez ta monetopeci e portez oli a vua patro", ed en la voyo a mea domo me trovis 
Foxo e Kato, du ecelanta personi, qui dicis a me "Ka vu volas ke ta monetopeci 
konvertesos a mil e duamil ? Vu venez kun ni e ni duktos vu a la M irakli-agro". E me 
dicis "Ni irez adibe !" e li dicis: "Ni enirez la albergo di la Reda Kreveto por repozar, 
ed erste la noktomezo ni departos". Kande me vekis, li ne esis en la albergo nam li 
departabis. Lore anke me departis e marcheskis. La nokto esis tote obskura e me 
renkontris du asasinisti parkovrita da karbono-saki. Li dicis a me: "Donez a ni la 
pekunio"; e me respondis: "Me ne havas olu", nam me celis la pekunio-peci en mea 
boko, ed asasinisto intencis introduktar lua manuo en mea boko, e me mordis ta 
manuo ed extirpis violente e pose sputis olu, ma vice manuo me sputis pedo di kato. E 
la asasinisti persequis me, e me kuris e kuris til ke fine me kaptesis da la asasinisti qui 
pendis me per kordo de brancho di arboro. Li dicis a me: "M orge ni retrovenos adhike 
e vu esos mortinta kun la boko tote apertita, e ni furtos la ora monetopeci quin vu 
celas sub la lango". 


-Ube vu depozis la monetopeci ? -questionis a lu Feino-. 
-M e perdis olin -respondis mentianta Pinochio qua havis oli en posho. 


Jus lu dicis ta mentiajo, lua nazo qua ja esis sat longa plulongigeskis per du plusa 
inchi. 


-Ube vu perdis oli ? 
-En la proxima bosko. 
Lor ta duesma mentiajo, la nazo itere plulongigeskis. 


-Se vu perdis la monetopeci en la proxima bosko, ni serchos e trovos oli -dicis 
Feino-, nam omno to quon onu perdas en la proxima bosko sempre onu trovos. 


-Ha ! Nun me memoras -respondis konfuza Pinochio- ke vice perdar la quar 
monetopeci en la bosko, me nevolunte glutis oli kande me drinkis la medicino. 


Lor ta triesma mentiajo, la nazo plulongigis tante multe ke Pinochio ne plus povis 
turnar lua kapo. Se lu intencus turnar lua kapo ad latero lore lua nazo shokus kontre la 
lito o la fenestro-vitri, se lu intencus turnar lua kapo ad la altra latero lore lua nazo 
shokus kontre la parieti o la chambro-pordo, se li intencus levar lua kapo lore lu riskus 
introduktar la extremajo di lua nazo en okulo di Feino. 

-Feino regardis lu e ridis. 


-Pro quo vu ridas ? -questionis la konfuzigita pupeo, tre sucioza pro lua 
plulongigema nazo. 


-M e ridas pro la mentiaji da vu. 

-Quale vu savas ke me mentiis ? 


-La mentiajin onu deskovras rapide, nam esas du diferanta klasi: ti qui havas kurta 
gambi e ti qui havas longa nazo; kompreneble ti da vu havas longa nazo. 


-Shamoza Pinocho ne savis ube celar su, ed lu intencis eskapar de la chambro, ma lu 
ne sucesis. Lua nazo tante multe kreskis ke lu ne povis trairar la pordo. 

Chapitro XVIII 
Pinochio itere renkontras Foxo e Kato, e kun li lu departas a la 
Mirakli-agro por enterigar la quar monetopeci. 


Quale vi omna povas supozar, Feino lasis plorar e kriar Pinochio adminime dum 
triadek minuti nam kun ta enorma nazo lu ne povis ekirar la chambro. Tale elu punisis 
Pinochio por korektigar la maxim leda vicio di pueri, to esas, mentiar. Ma kande la 
desesperita pupeo havis lua okuli preske exter lia orbiti lore la kompatanta Feino 
palmo-frapis ulafoye e do nemediate eniris la chambro plura mili de granda uceli 
karpentista qui perchis sur la nazo di Pinochio e beko-frapeskis olu tale ke poka minuti 
pose la enorma nazo retrovenis a lua normala grandeso. 


-Quante bona vu esas, Feino ! -klamis la pupeo qua sikigis lua okuli-, e quante me 
amas vu ! 


-Anke me amas vu -asertis Feino-, e se vu volas restar kun me lore vu esos mea kara 
fratulo e me vua kara fratino... 


-M axim felice me restus kun vu... ma ka mea povra patro... ? 
-Me ja pensis pri lu. Vua patro bone informesis e lu arivos adhike ante la noktesko. 


-Ka yes ? -klamis saltanta Pinocho pro joyo-. Do me volus irar renkontror lu 
survoye. Me maxim multe prizus kisar ta povra oldulo qua tante multe sufras pro me ! 


-Bone, irez, ma atencez ne misirar. Trairez la voyo di la bosko e sendubite vu 
renkontros lu. 


Pinocho departis, ma apene lu eniris la bosko lu kureskis tam rapide kam kapreolo. 
Kande lu arivis a loko proxima a la Granda Querko lu haltigis la kurado, nam lu audis 
la sono da marchanti meze la bosko. Ka vi divinas qui aparis avan lu ? Foxo e Kato, 
lua voyajo-akompananti, qui kun lu eniris la albergo di la Reda Kreveto por supear. 


-Yen nia karega Pinochio ! -klamis Foxo qua kisis ed embracis lu. Pro quo vu esas 
hike ? 


-Pro quo vu esas hike ? -dicis Kato-. 


-Tre longa expliko -dicis la pupeo-; me naracos olu a vi pokope. Vi devas savar ke 
la nokto di la dio kande vi abandonis me en la albergo, me tro vis asasinisti survoye... 


-Kad asasinisti ? Ho mea kompatinda amiko ! E quon li volis ? 
-Li intencis furtar mea ora monetopeci. 


-Li esas infama ! -dicis Foxo. 

-Li esas infamega ! -dicis Kato. 


-M a me eskapis -dicis la pupeo- e li sencese persequis me, til ke fine li kaptis e pendis 
me de brancho di ta querko... 


E Pinochio extensis lua brakio por montrar la granda Q uerko qua distis per ula pazi 
de li. 


-Kad onu povas askoltar ulo plu mala kam to ? -dicis Foxo-. Q uale esas la mondo 
quan ni habitas ? Ube ni trovos refujeyo, ni, la decanta personi ? 


Dum ke li parolis tale, Pinochio konstatis ke Kato marchis kriple ye lua avana pedo 
dextra, nam olu tote desaparis, anke la ungli, do lu questionis a Kato: 


-Quo eventis pri vua pedo ? 


Kato intencis respondar ulo a Pinocho, ma lu ne savis quon dicar. Lore quik Foxo 
dicis: 

-M ea amiko esas tro modesta, yen pro quo lu ne respondas vua questiono. Me 
respondos vice lu. Me savigas da vu ke ye un horo ante nun ni trovis sur la voyo 
volfon olda, preske mortinta pro hungro, qua mendikis a ni. Ma pro ke ni havis nulo 
por donar a lu, quon facis mea amiko di qua kordio esas ek oro ? Lu tranchis sua 
avana pedo per lua denti por donacar olu a la volfo, qua tale povis manjar ulo e 
desaparigar lua hungro. 


E Foxo sikigis lakrimo. 
Pinochio, anke afliktita, proximigis su a Kato e per susuranta voco dicis a lu: 


-Se omna kati esus quale vu esas, lore la musi esus felica ! 

-Quon vu agas hike ? -questionis Foxo a la pupeo-. 

Me vartas la balda arivo de mea patro. 

-E ka vua ora monetopeci... ? 

-Oli esas en mea posho, ecepte un monetopeco quan me spensis en la albergo. 

-Ed onu povas pensar ke vice quar monetopeci, oli povus transformesor ye mil o 
duamil ! Pro quo vu ne aceptas mea konsilo ? Pro quo vu ne enterigas oli en la 
M ilakri-agro ? 

-Hodie to esas neposibla; me iros adibe altra dio. 


-Altra dio to ne esos posibla. 


-Pro quo ? 

-Pro ke la Mirakli-agro kompresis da importanta sioro qua de morge ne plus 
permisos ke altri enterigos ibe monetopeci. 


-Quante distas de hike la M irakli-agro ? 


-Apene olu distas per du kilometri. Ka vu volas irar adibe kun ni ? Depos triadek 
minuti vu esos ibe; vu nemediate enterigas la monetopeci e poka minuti pose vu 
rekoltos duamil, e ta nokto vu retrovenas adhike kun la poshi plena de monetopeci. 
Ka vu volas irar adibe kun ni ? 


Pinochio kelke hezitis pro ke lu memoris la bona Feino, la olda Jepeto e la averti da 
la parolanta Grilio; ma fine lu agis same kam agas la desinteligenta pueri, to esas, lu 
dicis yes per kapo-movi e parole a Foxo e Kato: 


-Ni irez, me iros kun vi. 


E li departis kune. 


Pos marchar dum mijorno, li arivis a 
urbo di qua nomo esas "Kaptas-stulti". 
Kande Pinocho eniris la urbo, lu vidis 
olua stradi plena de senpiligita hundi 
ocitanta pro hungro, de tondita mutoni 
tremanta pro koldeso, de senkresta e 
senbarba hani mendikanta maizo- 
semino, de granda papilioni qui ne plus 
povas flugar nam li vendabas lia belega 
kolorizita ali, de shamoza pavoni pro 
videsar da omni sen lia kaudo-plumi, de 
fazani qui marchas per mikra pazi e 
lamentas perdir lia ora ed arjenta plumi. 


Meze ta turbo de mendikanti e povri, ulafoye pasis siniorala karoso portanta 
interne foxo, korvo od ula raptema ucelo. 


-U be esas la M irakli-agro ? -questionis Pinochio-. 
-Ye du pazi de ni. 


Li trairis la urbo ed ekiris lua cirkondanta muregi por fine haltar lia marchado sur 
solitara agro, qua ne aspektis diferanta kam la cetera agri. 


-Ni ja arivis -dicis Foxo a la pupeo-. Nun vu proximigez a la sulo, exkavez per vua 
manui truo mikra ed enterigez la moneto-peci en olu. 


La obediema Pinochio exkavis la truo e pozis lua quar moneto-peci en olu; pose lu 

tero-kovris la truo. 


-Nun -dicis Foxo-, irez a la proxima kanaleto, plenigez sitelo de aquo e lore irigacez 
la tereno ube vu enterigis la moneto-peci. 


Pinochio iris a la kanaleto, ma pro ke lu ne havis sitelo, lu plenigis sua shuo de aquo 
e lu irigacis la tero olqua parkovris la truo. Pose lu questionis: 


-Quon me devas agar pluse ? 


-Nulo plusa -respondis Foxo-. Ni ja povas departar. Vu retrovenez ye duadek 
minuti pos nun e vu vidos la arboro di qua branchi esas plena de moneto-peci. 


La naiva pupeo, fola pro la joyo, gratitudis milfoye la helpo da Foxo e Kato, e lu 
promisis donacar magnifikajo a li. 


-Ni ne volas donacaji -respondis la du raskali-. Suficas helpir vu pri quale divenar 
richa sen esforco, to maxim multe felicigas ni. 


Jus ton dicis, li adiis Pinochio e pos dezirar a lu maxim profitoza rekolturo, li 
departis. 

Chapitro XIX 
Ulu furtas la ora moneto-peci di Pinochio, e do lu 
punisesas ye karcero dum quar monati. 


Kande Pinochio retroiris a la urbo lu konteskis la minuti unope, e kande lu supozis 
ke pasabas duadek minuti lore lu marcheskis a la M irakli-agro. Dum la marchado lua 
kordio tre forte pulsis, tik, tok, tik, tok, quale pendulo-horlojo aceleranta. Dume lu 
pensis: 


-...e se vice mil moneto-peci, de la branchi di la arboro pendas duamil ? ...e se vice 
duamil esas kinamil ? ...e se vice kinamil esas centamil ? Ho ! me divenus siniorulo ! ... 
me proprietus belega palaco, mil ligna kavali e mil stabli por ibe povar ludar, kelero 
kontenanta delikata liquori e tabularo plena de marmelado-poti, torti, dolca pano, 
mandelo-galeti e kremo-dolcaji. 


Distraktita da ta fantaziaji, lu ja esis proxim la M irakli- 
agro e lu haltis lua marchado por vidar en olu arboro de 
qua branchi pendas moneto-peci, ma lu vidis nula 
arboro. Lu marchis cent pazi a la agro, ma nula arboro 
videblesas; lu eniris la agro... e lu iris a la loko ube lu 
enterigis lua moneto-peci, ma nula arboro esis ibe. Lore 
lu penseskis pri to, ed obliviante la reguli pri la edukeso 
lu ektiris lua manuo de lua posho e grateskis lua kapo. 


Ye ta instanto arivis a lua oreli granda rido; lore lu 7° 
turnis lua kapo ad arboro e vidis granda papagayo „l. a s 
perchanta qua per sua beko arachis lausi de lua poka .-=— sefii- 
plumi. SU 


-Pro quo vu ridas ? -questionis Pinochio kelke iracigita. 

-M e ridas pro ke la lausi-arachado sub mea ali ridigas me. 

La pupeo nulon respondis. Lu iris a la kanaleto, e plenigis sua shuo de aquo ed itere 
irigacis la tero olqua parkovris la moneto-peci. Itere granda rido, plu impertinenta kam 


la antea, arivis a lua oreli en la silencoza agro. 


-He, grosiera papagayo ! -klamis iracigita Pinochio-. Kad onu povas savar, ne- 
edukita papagayo, pro quo vu ridas ? 


-Me mokas la stulti qui kredas absurda mentiaji e do permisas trompesar da ti qui 
esas plu inteligenta kam li. 


-Ka vu parolas pri me ? 


-Evidente yes, povra Pinochio, pri vu, qua esas tante naiva ke vu kredas ke onu 
povas enterigar pekunio e pose rekoltar moneto-peci, quale onu facas pri fazeoli e 

teropomi. Anke lon me kredis e nun me sufras pro ta eroro. Hodie (tro tarde !) me 
konvinkesas pri ke por ganar pekunio onu devas savar ganar olu per manuala laboro 
ed inteligenteso. 


-Ton me ne komprenas -dicis la pupeo, qua tremeskis pro timo-. 


-Esez pacienta ! Me plu bone ton explikos -dicis la papagayo-. Me savigas da vu ke 
dum ke vu esis en la urbo, Foxo e Kato retrovenis a ta agro, ekterigis la ora moneto- 
peci e pose li fugis tam rapide kam vento. Qua nun povus kaptar li ? 


Pinochio, kun lua boko tote apertita, ne kredis la vorti da la papagayo, do lu 
exkaveskis per lua manui ed ungli la jus irigacita tereno. Lu exkavis truo tante granda 
ke onu povus entruigar palieyo; ma la moneto-peci ne esis ibe. 

Lore, tote desesperita, kuranta Pinochio retroiris a la urbo, direte a tribunalo intence 
koram judiciisto denuncar la pekunio-furto da la raskalachi Foxo e Kato. 


La judiciisto esis olda simio di la raso di la gorili, 
respektinda pro lua evo, blanka barbi, e precipue 
pro lua senlensa ora binokli quin lu mustas uzar 
depos plura yari pro okulala maladeso. 

Pinochio, koram la judiciisto, explikis detaloze 
quale eventis la furto, la prenomi, nomi ed aspekto 
di la furtisti e fine lu demandis judicio. 

La benigna judiciisto askoltis atence la naracado 
da Pinochio, olqua tre multe emocigis lu. Kande la 
pupeo finis lua naracado lore la judiciisto sonigis 
klosheto per lua manuo. 

N emediate arivis du granda hundi vestizita kom 
jendarmi. Lore la judiciisto extensis manuo a 
Pinochio e dicis a la jendarmi: 


(A x 
-Ulu furtis quar ora moneto-peci di ta povra pupeo ; do nemediate arestez ed 
enkarcerigez lu. 


La pupeo, surprizita da ta verdikto, intencis protestar a la judiciisto, ma por evitar 
neutila tempo-disipo la hundi kovris la boko di Pinochio ed enkarcerigis lu. 

Dum quar longa monati lu esis en karcero, e dum plusa monati lu esus en karcero se 
hazardo ne helpus lu. Savez ke la yuna Imperiestro qua regnis la urbo "Kaptas-stulti" 
vinkis milito kontre lua enemiki, do lu imperis solene celebrar granda festi publika, 
ilumino, lumiziva fuzei, kavali-kuradi, bicikli-kuradi, e por montrar lua klementeso lu 
imperis ekkarcerigar omna raskali. 


-Se omni ekiras la karcero, lore anke me volas ekirar olu -dicis Pinochio a la 
karceristo-. 


-Vu no -respondis la karceristo-, pro ke vu ne esas raskalo. 


-Regretinde -dicis Pinochio- anke me esas raskalo. 

-Takaze vu esas tote certa -dicis la karceristo, qua respektoze desmetis lua boneto, 
salutis lu, apertis la pordi di la karcero e permisis lua ekiro. 

Chapitro XX 
Pinochio ekiras karcero ed intencas retroirar a la hemo di Feino. 
En la voyo lu trovas teroriganta serpento 
e pose lu kaptesas da kaptilo. 


Imaginez la joyo di Pinochio kande lu liberigesis. Nemediate lu ekiris la urbo e 
marcheskis sur la voyo a la dometo di Feino di qua hararo esas blua. 

Pro la pluvoza vetero, la voyo esis fangoza do dum la marchado la pedi di 
Pinochio sinkis en la fango til la maleolo. 

Mala pupeo ne esis desquieta. 

Tormentita pro la deziro vidar itere lua patro e lua fratino di qua hararo esas blua, 
lu saltante kuris same kam levriero, e pro la saltado lu spricigis fango olqua makulizis 
lua tota korpo til lua boneto. E lu dicis a su: 


-Quanta desfelicaji eventis a me... e me meritas oli nam me esas pupeo 
desobediema e malicema... e me sempre volas facar ulo segun mea propra decido sen 
atencar la konsili da ti qui vere amas me, e havas plu bona raciono kam me... Ma de 
ta instanto me promisas chanjar mea vivo ed esar bona ed obediema... Me ja bone 
koncias la mala fino di la desobediema pueri. Ka mea patro anke vartas mea retroveno 
? Ka me renkontros lu che Feino ? Me ne vidas mea povra patro depos plura dii e me 
volas karezar e kisar lu. E ka Feino ? Kad elu pardonos mea mala agado ? Elu tante 
afektoze flegis me ! Me nun esas vivanta pro elua flegado ! Kad esas ulaloke puero kun 
kordio min gratitudema kam ta di me ? 


a Jus ton lu dicis, subite lu haltigis lua 
2 "i ' 

~ f Y) marchado e terorigita retromarchis per quar 
Y pazi. Quon lu jus vidis ? 


See Lu vidis enorma serpento, extensita 
È transverse la voyo, di qua pelo esis verda, faira 
okuli ed akutigita kaudo fumifanta. 

Esas tote neposibla imaginar la pavoro di la 
pupeo. Lu foriris per mi-kilometro de la 
= “ serpento e sideskis sur petri-amaseto. Ibe lu 
esperis ke la serpento fine decidos departar e 
do permisar a lu la marchado survoye. 

Lu lon vartis dum mihoro, du hori, tri hori; ma la serpento nulakaze intencis 
departar, do lu duris observar olua faira okuli brilanta e la fumo ekiranta de la 
extremajo di olua kaudo. 

Lore Pinochio, su-kurajigita, proximigis su a poka pazi de la serpento, e per dolca 
voceto, insinuanta e subtila, lu dicis a la serpento: 


-Voluntez, soro serpento, reptar ad voyo-latero por permisar mea marchado 
survoye. 


To esis tam utila kam parolar a parieto; nula movo. Do itere per dolca voceto lu 
dicis a la serpento: 

-M e savigas da vu, sioro serpento, ke me intencas irar a mea hemo ube mea patro, 
quan me ne vidas depos multa tempo, vartas mea arivo,... ka vu permisas a me trairar 
la voyo ? 


Lu vartis respondo a lua questiono, ma nula 
respondo arivis a lua oreli. La serpento, qua til 
ta instanto aspektis vigoroza e vivaca restis 
senmova, preske rigida. Olua okuli klozeskis e 
la kaudo ne plus fumifis. 


-Kad olu vere esas mortinta ? -dicis Pinochio 
dum ke lu interfricionadis lua manui pro 
plezuro; e nemediate lu intencis klimar la 
=, korpo di la reptero por saltar a la altra latero 
di la voyo, ma subite la serpento erektis lua 
korpo, same kam resorto, e la pavorigata 
pupeo, mispazis e desfortunoze falis a la fango 
ed enterigis lua kapo. Lua extensita gambi 
restis en la aero. 


O bservante la frenezioza movado de la 
gambi di pupeo qua havis la kapo enterigita en 
fango, la serpento rideskis, e ridis, e ridis, e 
ridis tante konvulse ke fine krevis veino di la 
pektoro di la serpento, olqua lore vere mortis. 

Pinochio kureskis intence arivar a la hemo 
: di Feino ante la noktesko. Ma la hungro esis 
plu forta kam lu, do lu eniris apuda viteyo por 
-== manjar ula saporoza vito-beri. Ton lu ne devus 
~“ - facir ! 
jan Apene lu arivis apud vito, krak !..., lu sentis 
+= du tranchiva feraji olqui opresis lua gambi 
„mil tante multe ke lu vidis la kompleta stelaro 
Tim cielala pro la intensa doloro. 


La povra pupeo opresesis da fera kaptilo olquan la rurani uzis por kaptar fuini, 
olqui esis vera destruktiva plago a la haneyi di la regiono. 

Chapitro XXI 
Pinochio kaptesas da rurano, ilqua obligis la pupeo laborar 
kom gardista hundo en ilua haneyo. 


Pinochio, ton vu povas facile imaginar, ploreskis, krieskis e protesteskis, ma la 
plorado e kriado esis neutila nam nula domo esis en la cirkumaji nek ulu marchis 
survoye. Nokteskis. Pro la gambi-doloro da la opresanta kaptilo e pro timar esar sola 
sur la agro dum la obskura nokto, la pupeo esvaneskis. Subite lampiro flugis super lua 
kapo, e la pupeo dicis a lu: 


-Kara lampiro ! ka vu povus liberigar me de ta doloriganta kaptilo ? 


-Povra puero ! -dicis la lampiro, qua haltis lua flugado e kompatanta regardis la 
pupeo-. Quale ta feraji kaptis vua gambi ? 


-M e eniris ta viteyo por prenar du grapi di ta saporoza vito-beri... 

-Ka la vito-beri esas vua ? 

-No... 

-Qua docis vu pri furtar to quon proprietas altri ? 

-M e hungris... 

-La hungro, kara puero, ne permisas furtar la proprietaji di altri. 

-Certe ! Certe ! -klamis ploranta Pinochio-. M a me ne pluston facos ! 

Ye ta instanto la konversado interruptesis da susuranta bruiso da proximiganta pazi. 
La viteyo-proprietanto silence proximigis a la kaptilo por savar ka fortunoze kaptesis 
ula ek la fuini qui dum la nokto devoras ilua hani. 

Lu maxim multe surprizesis pro vidar, per 


lanterno, puero vice fuino en la kaptilo ! i 4 


-Ha ! Yuna furtisto ! -dicis la kolerizita rurano-. > 
Vu esas la hani-furtisto ! Ly — \ fi 


-M e ne esas furtisto ! M e ne esas furtisto ! -klamis 
singlutanta Pinochio-. Me eniris la viteyo por 
prenar du grapi... ! 


Ta qua furtas grapi anke esas kapabla furtar hani. N = 
Me donos leciono a vu olquan vu nulatempe 135 
oblivios ! —— 

La rurano apertis la kaptilo e sizis la kolo di ibia“ 

Pinochio. Tale, pendanta de lua kolo la pupeo portesis a la hemo di la rurano, same 
kam onu portas alaktanta mutono. 


En lua hemo, la rurano jetis la pupeo a la sulo e presis lua kolo. 


-Nun ja esas nokto e me volas dormar. M orge me punisos vu pro la furto. Til lore 
vu laboros kom gardista hundo, nam la hundo qua gardis la domo dum la nokto 
mortis hodie. 


Juston lu dicis, jus ton lu facis. La rurano, por evitar la eskapo di la pupeo, nelaxe 
akrochis koliaro kun latuna pikili cirkum la kolo di Pinochio, e la koliaro ligesis per 
fera kateno longa a Muro. 


-Se dum la nokto pluveskas -dicis la rurano- vu darfas jacar en ta ligna hundo- 
dometo, sur la sulo esas la palio-lito olquan mea povra hundo uzis dum quar yari. E se 
desfortunoze la furtisti venas dum la nokto lore ne vu obliviez apertar vua oreli ed 
aboyar. 


Pos ta lasta impero la rurano eniris lua domo e klozis la pordo per klefo. La povra 
Pinochio restis sur la sulo, plu mortinta kam vivanta pro la koldeso, la hungro e la 
pavoro. Ulafoye lu prenis desesperita la koliaro e plorante dicis: 


-Ton me meritas ! Certe ton me meritas ! M e volis esar poltrona, vaganta... me volis 
obediar la mala konsileri e pro to omno la desfortuno persequas me. Se me esabus 
bona puero, se me volabus studiar e laborar, se me restabus kun mea povra patro en 
la hemo lore me ne esus hike, meze agro, laboranta kom gardista hundo che rurano. 
Ho ! se me povus rinaskar !... Mato ne esas posibla, e me devas esar pacienta! 


Pos ta liberiganta vorti, olqui ekiris lua kordio, lu eniris la ligna hundo-do meto e 
dormeskis. 

Chapitro XXII 
Pinochio deskovras furtisti, e kom rekompenso pro 
lua fideleso lu liberigesas da la rurano. 


Lu esis dormanta profunde depos plu kam du hori, e subite susuro di stranja vorti, 
qui sembis venar de la drasheyo, vekigis lu. Lore Pinochio aparigis la extremajo di lua 
nazo tra la pordo di la hundo-dometo e lu vidis, kunveno di animali di qui pelo esis 
obskura, olqui aspektis kati. Ma oli ne esis kati ma fuini, karnivora animaleti olqui tre 
multe prizas devorar la ovi e la hanyuni. Fuino separis su de la grupeto ed iris a la 
hundo-dometo; apud olu la fuino dicis nelaute: 

-Bona nokto, Melampo ! 

-M e ne nomesas M elampo -respondis la pupeo-. 

-Lore, qua vu esas ? 

-M e esas Pinochio. 

-E quon vu facas hike ? 

-M e laboras kom gardista hundo. 

-Ube esas M elampo ? Ube esas la olda hundo qua habitis ta dometo ? 


-Lu mortis hodie matine. 


-Ka mortinta ? Povra animalo ! Lu esis tante bona !... Ma pro la aspekto di vua 
vizajo anke vu devas esar afabla hundo. 


-Voluntez savar ke me ne esas hundo !... 
-Lore, quo vu esas ? 

-M e esas pupeo. 

-E ka vu laboras kom gardista hundo ? 
-Desfortunoze yes, to esas puniso ! 


-Bone, do me propozas a vu la sama pakto olquan me aranjis kun la mortinta 
M elampo; olu kontentigos vu. 


-Quale esas ta pakto ? 


-Ni vizitos dum la nokto un foyo singlasemane ta haneyo e ni furtos ok hani. Sep 
hanin ni devoros ed un hanon ni donos a vu, kondicione ke vu simulez dormar e 

nulakaze vu aboyez por vekigar la rurano. 
-Ka Melampo agis tale ? 


Ya lu agis tale e ni sempre konkordis. Do vu tranquile dormez e me promisas a vu 
ke ante nia departo ni depozos sur vua dometo senplumigita hano por devoresor 
morge da vu. Ka vu ton komprenas ? 


-Tro bone !... respondis Pinochio qua samatempe movadis lua kapo ye minacanta 
maniero, quale se lu volus dicar "ni itere parolos pri to !"-. 


La quar fuini, qui supozis esar sekura, iris direte a la haneyo olqua esis apud la 
hundo-dometo; oli apertis per lua denti ed ungli la ligna pordeto ed eniris la haneyo 
ganso-marche. Ma jus oli eniris la haneyo li audis la bruiso de la pordeto qua violente 
klo zesis. 

Ta qua klozis la pordeto esis Pinochio, qua pluse pozis granda petro an la pordo 
por sekurigar la klozuro. Pose lu aboyeskis quale vera gardista hundo "bu-bu-bu-bu". 


$ + La aboyado vekigis la rurano qua saltis 
“y de lua lito, prenis lua eskopeto ed 
x? , aparanta en la fenestro questionis: 


Biol -Kad ula novajo ? 


“re -La furtisti esas hike ! 


t 


o 2, 2 i 
se. 77 => -Ube li esas? 

t. te a 

Et 

o -En la haneyo. 


-N emediate me iras adibe. 


En tempo min granda kam uzata por dicar "amen" la rurano esis apud la haneyo, 
olquan lu eniris. Lu kaptis la quar fuini ed introduktis oli en sako. Lore maxim joyoze 
lu dicis ad oli: 


-Fine vi kaptesis da me ! Me povus severe punisar vin, ma me ne esas tante kruela. 
Suficante felicigos me portar vi a la albergisto di la vicina vilajo, qua senpeligos vin e 
koquos via karno quale ta di lepori. To esas honoro olquan vi ne meritas, ma la 
jeneroza viri, quale me ipsa esas, ne atencigas ta senemporta detaleti. 

Pose lu proximigis su a Pinochio, karezeskis la pupeo e questionis a lu: 


-Quale vu deskovris la komploto di ta furtisti ? E Melampo, mea fidela M elampo 
nulatempe deskovris olu ! 


La pupeo povis dicar to quon lu savis, to esas, lu povis kontar a la rurano la 


shaminda komploto existinta inter fuini e Melampo, ma lu memoris ke la hundo esis 
mortinta e lu pensis: "Por quo akuzar la mortinto... ? La mortinti esas Mortinta, e to 

quon onu devas facar pri la mortinti esas permisar li repozar pace..." 


-Kande la fuini arivis a la haneyo, ka vu esis dormanta o vekigita ? -questionis la 
rurano-. 


-M e esis dormanta -respondis Pinochio-, ma la fuini vekigis me pro olia susurado. 
Fuino venis apud la hundo-dometo e dicis a me: "Se vu promisas a me ne aboyar e do 
vekigar la rurano, lore ni donos a vu senplumigita hano". Ka vu ton komprenas ? Li 
esis tante senshama ke li audacis propozar to a me ! Me savigas da vu ke me esas 
pupeo qua povas havar multa defekti, ma nulatempe ta qua esas esar furtisto nek esar 
komplica di deshonesta personi. 


-Bona puero ! -klamis la rurano qua palmo-frapis la dorso di Pinochio-. Ta 
sentimenti honorizas vu; e por montrar mea enorma satisfaco nemediate me liberigas 
vu, por ke vu povez irar a vua hemo. 


E lu desakrochis la koliaro. 

Chapitro XXIII 
Pinochio ploras pro la morto di la belega yunino di qua hararo 
esas blua; pose lu trovas kolombo olqua portos lu a la 
maro-bordo, ed ibe lu plunjas en la maro 
por helpar lua patro J epeto. 


Apene Pinochio liberigesis de la vexanta koliaro 
qua cirkondis lua kolo, lu fugis tra la agri sen haltar 
lua kurado til ke lu arivis a la precipua voyo 
duktanta a Feino-dometo. 

Ja sur ta voyo lu turnis lua kapo e regardis la 
dopa e fora bosko ube maxim desfortunoze lu trovis + 343 
Foxo e Kato; lu vidis inter la cetera arbori la granda î+; 
brancharo di la Granda Querko ube lu pendesis de 
lua kolo; ma malgre detaloza observado lu ne = 
sucesis trovar la dometo di la belega yunino di qua 
hararo esas blua. 

Lore lu presentis ulo, ulo trista, e do lu kureskis per omna forci havanta en lua 
gambi, e poka minuti pose lu arivis a la prato ube stacis la dometo. Ma la blanka 
dometo ne plus esis ibe. Esis, vice dometo, enskriburo sur plata marmoro. Onu povis 
lektar texto per mayuskula literi: 


HIKE JACASLA YUNINO 

DI QUA HARARO ESAS 

BLUA, MORTINTA PRO 
DOLORO NAM LUA 


KARA FRATO PINOCHIO 
ABANDONISELU. 


R. l. P. 
AMEN 


Vi bone povas imaginar la enorma ed afliktanta surprizo a Pinochio kande lu 


de. ~ Lua senforca korpo falis a la sulo, e sur la 

pù, funerala marmoro, olquan lu kisadis, lu 
` ploreskis. Dum la tota nokto lu ploris sencese, 
e ye la sequanta matino, dum la jornesko, lu 
duris plorar malgre ke lua okuli ne plus povis 
lakrimifar. Lua lamenti e krii esis tante forta e 
MG == stridanta ke omna vicina kolini retrosendis la 
né NR ee EKO. 


Ra “o mj Dum la plorado lu dicis: 

-Ho, belega Feino ! Ho, kara fratino mea ! Pro quo vu mortis ? Pro quo me ne 
mortis vice vu, nam me esas tante mala e vu esis tante bona ? E mea patro, ube lu 
esas? Ho, kara Feino, dicez a me ube me povas renkontror mea patro, nam me volas 
esar apud lu, ed abandonar lu nulatempe, nulatempe, nulatempe !... Ho, kara Feino, 
dicez a me ke vu vere ne esas mortinta !... Se vu vere amas me... se vu vere amas vua 
fratuleto, lore rivivigez vu e venez apud me ! Ka ne dolorigas vua kordio vidar me 
tote sola, abandonita da omni ? Se nun arivas la asasinisti li pendigos me itere de 
brancho di la Granda Q uerko e do me mortos neremedieble ? Quon me agos tote sola 
en la mondo ? Nun, ke me perdis vu e mea patro, qua nutros me ? Ube me dormos 
dum la nokto ? Qua donos a me nova jaketo ? Esas certe dezirinda mea morto ! Yes, 
me volas mortar ! Aye ! Aye ! Aye !... 


Dum ta desesperita lamentado lu intencis plurafoye arachar lua hari, ma pro ke oli 
esis ek ligno lu ne povis kelke konsolacar su per, adminime, despektar su. 

Ye ta instanto granda fluganta kolombo pasis super lu e kun lua ali tote extensita 
olu haltis la flugado e klamis de granda alteso: 

-Dicez a me, puero, quon vu agas sur la sulo ? 


-Ton vu povas vidar, me esas ploranta ! -dicis Pinochio qua levis lua kapo a ta voco 
e sikigis lua okuli per maniko. 


-Dicez nun a me -dicis pluse la kolombo-, ka vu ne konocas hazarde kompano di vu 
di qua nomo esas Pinochio ? 


-Ka Pinochio ? Ka vu dicis Pinochio ? -repetis la stacanta pupeo-. M e esas Pinochio ! 


La kolombo, lor audar la respondo, flugis rapide adinfre e tervenis apud Pinochio. 
Lu esis plu granda kam dindo. 


-Lore ka vu anke konocas J epeto ? -questionis la kolombo a la pupeo-. 

-Ka me konocas... ? Lu esas mea povra patro ! Ka lu parolis a vu pri me ? Ka vu 
portos me apud lu ? Ka lu ankore esas vivanta ? Esez karitatema, voluntez respondar 
mea questioni ! Ka vivanta ? 

-Ye tri dii ante nun me vidis lu sur plajo, an la maro-bordo. 

-Quon lu facis ? 

-Lu tote sola konstruktis kanoto por trairar la oceano. Ta povra viro trairas la 
mondo depos quar monati por trovar vu, ma pro ke lu til nun ne sucesis ye la 
serchado, lore lu intencas serchar vu en la fora landi di la Nova Mondo. 


-Quante distas ta plajo de hike ? 


-Per plu kam mil kilometri. 

-M il kilometri ! Ho, kolombo, me esus maxim felica se me havus ali quale la vua ! 
-Me portos vu adibe, se vu konkordas. 

-Quale vu portos me ? 

-Sidita kavalke sur mea dorso. Ka vu esas tre pezoza ? 

-Ka me esas pezoza ? Tote no ! M e esas tam lejera kam plumo. 


E nemediate Pinochio saltis adsur la kolombo, 
kavalkis olu e klamis tre kontenta: 


-Galopez ! Galopez, kavalo, nam me volas arivar 
a la destino tam balde kam posibla ! 


La kolombo flugeskis e pos poka minuti olu flugis 
tante alte ke lu preske tushis la nubi. De ta 
granda alteso la kurioza pupeo regardis adinfre 
ma lu sentis pavoro e vertigo tante granda ke 
». por ne falar a la sulo lu forte sizis per lua manui 
la plumi di la kolo di lua plumoza kavalo. 


Dum la tota jorno li sencese flugis. Ye la noktesko la kolombo dicis: 
-M e tre multe durstas ! 
-E me tre multe hungras ! -dicis Pinochio-. 


-Ni haltez nia flugado e tervenez en ta kolombeyo; pose ni duros la voyajo por 
arivar a la plajo morge ye la jornesko. 


Li eniris la dezerta kolombeyo, ube li fortunoze trovis poto kontenanta aquo e 
korbeto plena de karubi. 

Nulatempe Pinochio povis manjar karubi, nam oli esis nauzeiganta a lu e dolorigis 
lua stomako, ma dum ta nokto lu manjis karubi til komplete plenigar lua stomako. 
Kande preske omna karubi manjesis, Pinochio dicis a la kolombo: 


-M e nulatempe kredus ke la karubi esas tante saporoza ! 

-Onu devas aceptar -dicis la kolombo- ke kande onu tre multe hungras ed esas nulo 
manjebla kam karubi, lore oli esas saporozega. La hungro ne esas kapricoza nek 
selektema ! 

Pos ta repasteto li departis a la maro-bordo. Ye la jornesko li arivis a la plajo. La 


kolombo pozis Pinochio adsur la sablo e nemediate departis flugante e desaparis en la 
cielo, sen vartar la gratitudo de Pinochio pro olua bona ago. 

Sur la plajo esis multa personi qui kriadis e gestadis a la maro. 
-Quo eventis ? -questionis Pinochio ad oldino. 


-Kompatinda patro, qua perdis lua filio, navigas en kanotacho a la altra maro-rivo 
por serchar ta filio; ma hodie la maro esas tante netranquila ke olu balde naufrajigos la 
kanotacho... 


-Ube esas la kanotacho ? 


-Ye tre fora disto, adube me signizas per mea fingro -dicis la oldino, qua montris a 
Pinochio la kanotacho olqua esis tante mikra pro videsar de granda disto ke olu 
aspektis vakua nuco-mishelo kontenanta mikrega vireto. 


Pinochio regardis atence a la kanotacho e subite lu klamis maxim laute: 
-Lu esas mea patro ! Lu esas Mea patro ! 


Dum la kriado da Pinochio ondegi sencese frapis violente la kanotacho olqua dum 
ula tempo desaparis sub la ondi e dum altra tempo itere flotacis. Pinochio, sur alta 
roko advokadis lua kara patro per lua nomo e sencese movis lua brakii, nazotuko e 
mem lua boneteto. 

Semblis ke, malgre la enorma disto a la plajo, Jepeto rikonocis lua filio nam anke lu 
desmetis lua boneto ed agitis olu, e tale lu salutis e komprenigis a Pinochio ke kun 
plezuro lu retrovenus a la plajo, ma la enorma ondi impedis a lu remar por 
proximigar su a la maro-bordo. 

Subite ondego desaparigis la kanotacho. O mni vartis olua riflotacado, ma sensucese. 


sur la plajo; e susurante singlu retroireskis 
triste a lua domo. 


Ma li audis desesperita krio e lor turnar lia : 
kapi, li vidis krianta puero qua de alta roko 34 
plunjis en la maro: 


-Me volas salvar mea patro ! 

Pro ke Pinochio esis ligna pupeo lore lu facile flotacis e natis same kam fisho. Dum 
la natado ulafoye lu desaparis sub la maro-surfaco pro la forta ondi, altrafoye esis 
videbla sur la aquo gambo o brakio. Sempre lu forigis de la bordo-maro til ke lu ne 
plus esis videbla. 


-Kompatinda puero ! -dicis lore la rijuntita peskisti qui esis sur la plajo; e susurante 
prego li retroiris a lia domi. 

Chapitro XXIV 
Pinochio arivasa la insulo di la abeli laborema 
e ritrovas Feino. 


La espero pri povar salvar lua povra patro, kurajigis Pinochio qua natadis dum la 
tota nokto. 

E ta nokto esis hororoza ! Pluvegis, grelis, tondris e la fulmini esis tante lumoza ke la 
nokto aspektis jorno. 

Ye la jornesko lu povis vidar ne fora insulo, tote sola meze la oceano. Lore lu pluse 
esforcis ye la natado intence proximigar su a la plajo, ma sensucese. Singla ondo lansis 
lu ad altra ondo, e tale pluse quale se lu esus ligneto o palieto. Fine fortunoze ondego 
lansis lu hazarde adsur la sablo di la plajo. 

La frapo esis tante forta ke lor la shoko adsur la sulo omna lua kosti e junturi krakis, 
ma lu konsolacis su balde e dicis: 


-Fine me eskapis de mortigiva danjero ! 


Dume, pokope la vetero kalmeskis ed aparis splendida suno, e la maro-surfaco 
tranquiligeskis. 

Lore la pupeo extensis lua vesti por tale sikigesor da la suno, e lu regardeskis a la 
vasta maro serchante omnaloke kanotacho kontenanta vireto. Ma pos detaloza 
observado lu nur vidis la cielo, la maro ed ula segli tante fora de lu ke oli aspektis 
mushi. 


-Se adminime me savus la nomo di ta insulo ! -lu dicis a su-. Se adminime me savus 
ka ta insulo habitesas da afabla personi, to esas, da personi qui kustumale ne pendigas 
pueri de branchi di arbori ! M a a qua persono me ton povus questionar se sur ta insulo 
esas nulu ? 


Pensar ke lu esis sola, sola, sola, meze ta deshabitita lando produktis melankolio 
tante granda a lu ke lu preske ploreskis. Subite lu vidis natanta fisho proxim la maro- 
bordo. La fisho natis tranquile kun lua kapo exter la aquo. 

Pro ke Pinochio ne savis la nomo di la fisho, la pupeo klamis a lu: 


-He ! Sioro fisho ! Ka me povas dicar 
un vorto a vu ? 


-Anke du vorti ! -respondis la fisho, 
olqua vere esis delfino, probable la 
maxim afabla e polita en la tota mari ed * @j 
oceani. i 


-Voluntez dicar a me se en ta insulo 
esas landi ube onu povas manjar ulo sen * 
timar esor manjita. 


-Certe oli existas -respondis Delfino-. Vu trovos un ek tala landi ye ne fora disto de 

hike. 
-Quala voyo me devas trairar por irar a ta lando ? 


-Unesme vu devas trairar ta adsinistra vo yeto, e marchar adsur olu rekte adavane, 
sempre dop vua nazo. N eposibla misirado. 


-Voluntez respondar a questiono; ka vu, qua dum la nokto e la jorno promenas en 
la maro, hazarde tro vis kanotacho kun mea patro en olu ? 


-E qua esas vua patro ? 
-Lu esas la maxim bona patro di la mondo, e me esas la maxim mala filio existebla. 


-Pro la tempesto dum la antea nokto -respondis Delfino- la kanotacho sinkus en la 
maro. 


-Ed, ube esas mea patro ? 


-M axim probable lu devoresis da la teroriganta Sharko qua depos ula dii ante nun 
semas la extermino e la dezoleso en ta maro. 


-Ka Sharko esas tre granda ? -questionis Pinochio qua tremeskis pro pavoro. 


-Ka granda ?... dicis Delfino-. M e savigas da vu ke Sarko esas plu granda kam kin- 
etaja domo, e lua boko esas tante larja e profunda ke olu povus glutar senprobleme 
kompleta treno kun lua lokomotivo ! 


-Hororo ! -klamis la pavorigita pupeo qua rapide vestizis su e dicis a Delfino: 


-Til rivido, sioro fisho ! Exkuzez mea jeniva questioni, e mil foyi me dankas vua 
afableso ! 


Pos adiar Delfino, Pinochio departis e tante rapide lu marchis sur la voyeto ke fakte 
lu kuris. Singla bruiseto olquan lu audis turnigis lua kapo addope pro timo vidar la 
persequanta Sharko teroriganta di qua boko esas tam granda kam kinetaja domo e 
pluse kontenanta treno. 

Lu arivis, pos mihora marchado, a landeto di qua nomo esas "Lando di la laborema 
abeli". Sur olua stradi personi-amaso marchadis de loko ad altra por atencar sua aferi. 
Omni esis laboranta, omni havis ulo facenda. Mem per augmentiva lupo onu ne 
povustrovar ociero nek vaganto. 


-Certe -subite dicis la ociera pupeo- ta lando ne esas apta por me ! Me ne naskis por 
laborar ! 


Dume la hungro tormentis lua stomako pro ke lu nulon manjabis depos duadek e 


quar hori, nek pladedo de karubi. Quon agar ? 
Lu nur povis desaparigar la hungro per du manieri, la unesma esis serchar laboro e 

la duesma mendikar ula moneto-peci o mem pano. 

Por Pinochio pregar almono esis shaminda laboro; lua patro sempre dicis a lu ke 
nur la oldi e la maladi darfas esar mendikanta. En nia mondo la vera povri, qui meritas 
helpado e kompateso, esas ti qui pro oldeso o maladeso ne povas ganar la singladiala 
pano per lia laboro. La cetera personi mustas laborar, e ti qui ne laboras lore li 
hungras. 

Ye ta instanto sur la strado pasis sudorifanta ed anhelanta viro qua tiris du charioti 
plena de karbono. 

Segun Pinochio ilua aspekto esis ta di bona persono, do la pupeo proximigis su ad 
ilu e kun shamoza regardo adsule dicis nelaute a la viro: 


-Ka vu esus tante karitatema ke vu donus a me moneto-peco ? Me morteskas pro 
hungro. 


-Ne un moneto-pecon -respondis la karbonisto- ma quar me donos a vu se vu 
helpas me tirar ta du charioti a mea domo. 


-Nulakaze ! -respondis la ofensita pupeo-. Me nulatempe tiris charioto, me 
nulatempe laboris kom tiranta asno ! 


-Plu bone por vu ! -respondis la karbonisto-. Lore, puero, kande vere vu esos 
mortonta vu manjez du lonchi de vua superbeso, ed atencez ne male digestar oli. 


Poka minuti pose pasis sur la strado masonisto qua portis sur lua shultro korbon 
kontenanta kalko. 


-Sioro mea, ka vu esas tante karitatema ke vu donos moneto-peco a povra puero 
qua ocitas pro hungro ? 


-Plezuroze ! -respondis la masonisto-. Helpez me portar kalko e vice un moneto- 
pecon me donosa vu kin. 


-M a la kalko esas pezoza ! -respondis Pinochio-. E me ne volas fatigar me. 
-Se vu ne volas fatigar vu, lore juez vua ocitado e profitez olu. 


Dum la sequanta mihoro pasis avan Pinochio plu multa kam duadek personi, ed ad 
omni Pinochio pregis almono; ma omni respondis a lu: 


-Ka vu ne shamas ? Vice esar ociera sur la strado, vu irez serchar laboro por ganar la 
pano ! 


Fine pasis bona muliero portanta du kruchi de aquo. 


-Ka vu, bona muliero, permisos a me drinkar aquo de vua krucho ? -dicis Pinochio 
qua morteskis pro dursto-. 


-Drinkez, puero -dicis la muliero qua pozis la kruchi adsur la sulo-. 

Pinochio drinkis tante multe kam sponjo, pose dum ke lu sikigis lua boko lu dicis a 
la muliero: 


-La durston me jus desaparigis ! Anke me volus desaparigar la hungro ! 

La bona muliero, lor audar la vorti da Pinochio, dicis a la pupeo: 

-Se vu helpas me portar krucho a mea domo lore me donosa vu pano. 

Pinochio regardis la krucho e nek dicis "yes" nek dicis "no". 

-E kun la pano me donos a vu bona pladedo de 
koquita florokaulo kun oleo e vinagro -pluse dicis 


la muliero-. 


Pinochio itere regardis la krucho e nek dicis "yes" 
nek dicis "no". 


-E pos la florokaulo me donos a vu saporoza 
kuko plenigita de dolca kremo. 


Lor askoltar ta dolca ofro, Pinochio ne plus im, 
povis refuzar helpar la muliero, do lu dicis: 


-Me portos krucho a vua domo ! 


La krucho esis tre pezoza, e la pupeo sen suficanta forci en lua manui, decidis portar 
olu sur lua kapo. 

Ja che la muliero, elu sidigeskis Pinochio avan tableto e pozis sur olu pano, koquita 
florokaulo kondimentizita e dolcajo. Pinochio ne manjis la nutrivi, ma devoris oli. Lua 
stomako semblis chambro vakua e deshabitita depos kin monati. 

Pokope la furioza hungro di Pinochio desapareskis, e la pupeo levis lua kapo por 
gratitudar la nutrivi a lua bonfacanta; ma lu ankore ne levis tote lua kapo a la muliero 
e lu dicis pro surprizo "Ho !" e lu restis senmova, kun lua okuli tote apertita, la forketo 
en la aero e la boko plena de pano e florokaulo. 


-Pro quo ta surprizo ? -questionis la ridanta 
muliero. 


Vu... -respondis balbutanta Pinochio- vu... VU... VU } 
samaspektas... vu samaspektas... yes, yes, yes... la 
sama voco... la sama okuli... la sama hararo... yes, 
yes, yes... anke la sama hararo blua... Ho, kara Feino ! 
Dicez a me ke vu vere esas mea kara Feino ! Ne vu 
pluse plorigez me ! me tante multe ploris... 


E dum ke Pinochio parolis tale, lu ploreskis tote 
desesperita e kun lua genui sur la sulo lu embracis la genui di ta misterioza muliero. 

Chapitro XXV 
Pinochio promisas a Feino esar bona e studiema, nam lu 
ne plus volas esar pupeo ma divenor bona puero. 


Unesme la muliero dicis a Pinochio ke elu ne esas Feino di qua hararo esas blua; ma 
fine pro ke elu deskovresis e ne plus volis durar la inocenta mentiajo, lu savigis a 
Pinochio la verajo. 

-Kerla pupeo ! Quale vu savis qua esas me ? 


-M ea amo a vu savigis lo da me. 


-Ka vu memoras... ? Lor vua departo me esis puerino e nun me esas muliero, mem 
me povus esar vua matro. 


-To felicigas me, nam tale me nomizos vu "matro" vice "fratino". Depos multa 
tempo me volas havar matro, quale la cetera pueri... Ma quale vu kreskis tante rapide? 


-To esas sekretajo. 

-M ontrez olu a me, anke me volas plugrandeskar; ka vu ne vidas ke me esas mikra ? 
-Ma vu ne povas kreskar ! -dicis Feino-. 

-Pro quo ? 


-Pro ke la pupei kreskas nulatempe. Li naskas kom pupei, vivas kom pupei e mortas 
kom pupei. 


-Ho ! Me ne plus volas esar pupeo ! -klamis Pinochio-. Me ja volas esar persono 
quale la altri... 


-E vu divenos persono, se vu sucesas meritar lo.. 

-Ka certe ? E quon me devas facar por meritar lo ? 

-Facila laboro: esez bona puero. 

-Ka me ne esas bona puero ? 

-Tote no ! La bona pueri esas obediema, ma vu... 

-M e nulatempe esas obediema. 

-E la bona pueri prizas esar studiema e laborema, ma vu... 
-M e esas ociera e vaganto dum la tota yaro. 

-La bona pueri sempre dicas veraji, ma VU... 
-M e sempre mentias. 
-La bona pueri volunte asistas la skolo... 


-E pensar pri irar a la skolo dolorigas mea korpo. Ma depos nun me volas chanjar 
mea vivo. 


-Ka ton vu promisas a me ? 


-Ton me promisas a vu. Me volas esor bona puero e konsolacar mea patro... Ube 
esas mea povra patro ? 


-M e ne savas lo. 

-Ka fortunoze me povos itere vidar ed embracar ilu ? 

-M e preske esas certa. 

Lor la respondo di Feino, kontenta Pinochio prenis elua manui e kiseskis olin tante 
entuziasmoze ke lu aspektis kelke fola. Pose lu levis lua kapo e dum dolca regardo ad 
elu la pupeo questionis: 

-Dicez a me, kara matro, ke do esas mentiajo vua morto. 

-Evidente -respondis ridetanta Feino-. 

-Se vu savus quante granda esis mea kordio-doloro lor lektar "Hike jacas...". 

-Me savas lo, e do me pardonis vu. la sincereso di vua doloro komprenigis da me 
ke vua kordio esas bona, e la pueri di qua kordio esas bona, malgre esar kerla e kelke 
desobediema, povas uladie retrovenar a la apta voyo. Yen pro quo me venis adhike 
por serchar vu e me esos vua Matro... 

-To esas ecelanta ! -klamis saltanta Pinochio pro joyo-. 

-Vu esos sempre obediema a me. 

-Volunte ! Volunte ! Volunte ! 

-De morge -dicis Feino- vu itere asistos la skolo. 


Subite la joyo di Pinochio kelke deskreskis. 


-E vu selektos mestiero agreabla a vu. 

Pinochio divenis serioza. 

-Quon vu susuras inter vua denti ? -questionis la kelke deskontenta Feino. 

-Me dicis... -balbutis nelaute la pupeo- ke forsan ja esas tarda por asistar la skolo. 

-No, no, no, vu ne obliviez ke nulatempe esas tarda por lernar ulo en skolo. 

-Ma me ne volas laborar... 

-Pro quo ? 

-Pro ke laborar esas fatiganta. 

-Kara filio mea -dicis Feino-, ti qui ton dicas sempre finas lia vivo en karcero od en 
hospitalo. Singlu, richa o povra, mustas facar ulo profitoza en ta mondo, do laborar. 
Atencez ke la ociado ne kaptez vu ! La ociemeso esas maxim leda maladeso ed onu 
devas maxim rapide kuracar olu, de la puereso; altramaniere esos nekuracebla en la 


adulti. 


Ta vorti da Feino arivis a la kordio di Pinochio, qua subite e vivace levis lua kapo 
ad elu e dicis a Feino: 


-Me studios en la skolo, laboros ed esos obediema a vu, nam me esas tote tedita da 
mea vivo kom pupeo e me intencas maxim sincere divenar puero. Ton vu promisis a 
me, ka no ? 


-M e promisisto a vu, ma nun omno dependas de vua konduto. 

Chapitro XXVI 
Pinochio irasa la maro-bordo kun altra skolani 
Por vidar la terorigiva Sharko. 


Ye la sequanta dio Pinochio iris a la publika 


boneteto, altra tiris de lua jaketo, altra 
LE intencis desegnar labiobarbo sur lua vizajo 
35 per farbokrayono, ed ulu intencis ligar lua 
vi pedi per kordi intence dansigar lu quale 
marioneto. 


a skolo. Vi imaginez la konduto di la pueraro 
KA lor la arivo aden la skolo de pupeo ! Li omna 
ECO E ron] sencese ridis laute. Puero jokis kun lu, anke 
ARE altra puero agis same, altra prenis lua 
IN F i 


Dum ula tempo tranquila Pinochio permisis 
` la joki da lua kompani, ma pro ke lua 
pacienteso exhausteskis lu dicis serioze a la 
maxim jokema e mokema: 


-Bone, suficanta ! Me ne eniris ta skolo por esar via bufono ! Me respektas vi, do 
me volas ke vi respektez me ! 


-Bravo ! Vu parolis quale apertita libro ! -klamis la raskali qui rideskis plu forte kam 
antee; mem la maxim impertinenta raskalo intencis manuo-kaptar la extremajo di la 
nazo di la pupeo-. 


Ma lu ne sucesis pro ke Pinochio extensis lua gambi sub la tablo e pedo-frapis la 
gambo di la raskalo. 


-Aye ! Quante harda esas vua pedi ! -klamis la raskalo dum ke lu manuofricionis la 
vunduro-. 


-Ed anke lua kudi !... plu harda kam lua pedi ! -dicis altra raskalo qua meritis e ganis 
kudo-frapo da Pinochio sur lua ventro. 


Lor la frapi da Pinochio, la pupeo ganis la estimo e respekto de la cetera skolani, 
omni karezis e respektis lu maxim multe. 

Anke la skolestro esis tre kontenta pro ke Pinochio esis studiema, inteligenta, e 
sempre lu esis la unesma lernanto qua eniris singladie la skolo e la lasta lernanto qua 
ekiris la skolo lor la fino di la lecioni. 

La unika defekto di Pinochio esis ke lu tro multe prizis esar kun ula kompani, qui 
esis raskali tre konocata da omni pro lia poka amo a la studio ed a la bona konduto. 

Singladie la skolomastro avertis Pinochio pri ta kompani, pluse la bona Feino 
plurafoye dicis a lu: 


-Kara Pinochio, atencez ke vua skolo-kompani ne desaparigos vua amo a la studio, 

forsan li adportos a vu ula malajo. 


-Esas nula danjero tarelate ! -respondis la pupeo levante lua shultri e tushante sua 
fronto per extensita indexo por mimale dicar: "Esas tre multa sajeso interne". 


Ye ula dio, dum la marchado a la skolo, Pinochio trovis survoye grupeto de la 
konocata raskali, qui iris a lu e dicis: 


-Ka vu savas la granda novajo ? 
-No. 
-Jus arivis, a la proxima maro, Sharkon tam granda kam monto. 


-Ka vere ? Kad olu esas la sama sharko qua esis en la maro kande mea patro 
dronesis ? 


-Ni iras a la plajo por vidar olu. Ka vu venas kun ni ? 
-No, me volas asistar la skolo. 


-La skolo nun ne importas ! Morge ni iros a la skolo. Pro ne lernar un plusa leciono 
ne esos plu ignoranta kam antee. 


n 
-Quon dicos la skolomastro ? 


-Lu dicez to quon lu dezirez dicar ! Onu pagas lua salario por ke lu grunez dum la 
tota jorno. 


-Quon dicos mea matro ? 
-La matri sempre savas nulo -respondis la raskali-. 


-Ka vi savas quon me agos ? -dicis Pinochio- Me volas vidar la Sharko pro ula 
motivi... ma me irosa la plajo lor ekirar la skolo. 


-Kompatinda stulto ! -respondis grupetano-. Ka vu supozas ke fisho tante granda 
restos tro longatempe en la sama loko til ke vu decidos irar adibe ? Kompreneble la 
tedeso igos olu departar ad altra maro. 

-Quanta tempo duras la marchado a la plajo ? -questionis la pupeo-. 

-Ye un horo pos nun ni itere esos hike. 


-Do adavane ! Ta qua laste arivos a la plajo esas stulta ! -klamis Pinochio-. 


Lor la krio da Pinochio lu e la raskali-grupeto kureskis tra la agri a la plajo, kun la 
libri e la kayeri sub lia brakii. Pinochio sempre kuris avan omni, quale se lu havus ali 

en lua pedi. 

Dum la kurado ulafoye lu levis lua kapo addope por mokar lua persequanta 
kompani qui esis tote fatigita, anhelanta e desneta pro la voyo-polvo. To tre multe 
ridigis Pinochio. 


l mt 
= Vem 


La kompatinda pupeo nulo savis pri la futura desfeliceso olqua venos a lu ! 

Chapitro XXVII 
Granda disputo inter Pinochio e lua kompani; konseque kompano 
vundesas, e la jendarmi arestas Pinochio. 


Apene Pinochio arivis a la plajo lu atence regardis a la maro, ma lu vidis nula 
Sharko. La maro-surfaco esis tante plata kam vitra spegulo. 

-U be esas Sharko ? -questionis dum ke lu turnis su a lua kamaradi-. 

-Forsan lu iris serchar manjajo -respondis ridanta kompano-. 


-O forsan lu kushis su sur lua lito por kelke dormar -dicis altra kompano qua rideskis 
plu forte kam la antea mokemo-. 


Ta ne kongruanta respondi e stulta ridi komprenigis da Pinochio ke lua kompani 
mokabas lu, pro kredigar a lu mentiajo; lore lu iraceskis e dicis a li: 


-Bone ! Kad amuzas vi kredigar a me la falsajo pri Sharko ? 

-Certe lo esas amuziva ! -respondis samatempe la raskali-. 

-Pro quo amuziva ? 

-Pro ke ni impedis a vu asistar la skolo e vu venis kun ni. Ka vu ne shamas pri vua 
akurata asisto singladiala a skolo e pri sempre savar la lecioni ? Ka vu ne shamas pri 
tante multe studiar ? 


-Se me studias o me ne studias to ne importas a vi. 


-Tote kontree lo importas a ni maxim multe, nam vua studiemeso ridindigas ni 
koram la skolestro... 


-Pro quo ? 


-Pro ke la studiema skolani sempre minvalorigas ti qui nulatempe volas studiar, to 
esas, ni. E ni ne volas esar desestimata da la skolestro. Anke ni esas estiminda ! 


-Do, quon me devas agar por felicigar vi ? 


-Devas esar tedanta a vu la skolo, la lecioni e la skolestro, to esas, nia tri maxim 
importanta enemiki. 


-E quo eventus se me duras esar studiema ? 
-Ni ne plus atencos vu, e ni punisos vu pro la ofenso. 
-Vere lo ridigas me -dicis la pupeo dum ke lu gratis lua kapo-. 

-He ! Pinochio ! -klamis la maxim granda puero dum ke lu fixigis lua regardo a la 
pupeo-. Ne vu esez brava nek superba ! Se vu ne timas ni anke ni ne timas vu ! Ne vu 
obliviez ke vu esas sola e ni esas sep pueri ! 

-Sep, quale la morto-peki ! -dicis Pinochio qua samatempe maxim laute rideskis. 

-Ka vi audisto ? Lu insultis ni omna ! Lu komparis ni kun la morto-peki ! 

-Pinochio ! Pregez pardono a ni... altrakaze... 

-Ku-ku ! kantis la pupeo tushanta la extremajo di lua nazo burleske. 

-Pinochio ! To ne bone finos! 

-Ku-ku ! 

-Vu frapesos da ni plu multe kam asno. 

-Ku-ku ! 


-Vu retroiros adheme kun vua nazo ruptita ! 


-Ku-ku ! 


-Nun me donos a vu "ku-ku" ! -klamis 
la maxim audacanta raskalo. Yen frapo a 
vu, olquan vu povos gardar til la supeo ! 


E lu pugno-frapis la kapo di Pinochio. 


Ma pos unesma frapo sempre venas 
duesma. Nemediate la pupeo pugno- 
frapis la frapinta puero e komprenende 
subite omni partoprenis en furioza 
kombato. 

M algre ke Pinochio esis sola lu defensis su quale heroo. Per lua tre harda ligna pedi 
tante forte pedo-frapis la raskali ke li ne audacis proximigar su a la pupeo. Ye la loko 
ube la pedo di Pinochio frapis ulu aparis nemediate violea lezuro duriva. 

Lore la pueri, iracigita pro ne povir sendanjere proximigar su a Pinochio, desligis la 
rimeni qui ligis kune la libri di singla skolano e lanseskis a lu, silabari, gramatiki, 
rakonti, lekto-libri, ed altra skolala libri; ma pro la ajileso ed ecelanta vido di la 
pupeo, lu facile eludis la fluganta libri olqui fine falis aden la maro. 


Quon agis la fishi ? pro ke la fishi supozis ke la libri esis manjebla, li natis maxim 
rapide proxim la maro-surfaco a ta libri intence devorar oli, ma la saporo di la papero- 
folii e di la libri-kovrili esis tante desagreabla a la fishi ke li nemediate sputis la paperaji 
mordita. La tordita gesto di lia vizaji savigis ke li kustumale manjas nutrivi plu 

saporoza. 
La feroceso di la batalio sencese plugrandeskis. Subite kankro ekiris la maro e lente 
marcheskis adsur la sablo di la plajo. Lu klamis per sonorozega voco pro katareto: 


-Haltigez la batalio, raskali ! la disputi inter pueri nulatempe bone finas ! Sempre ula 
desagreablajo eventas ! 


Povra kankro ! Lua parolado esis tam sucesoza ye la skopo haltigar la batalio kam 
parolar a nulu en dezerto. Pluse la iracigita pupeo turnis lua kapo a la kankro e maxim 
grosiere dicis: 


-Tacez, odiinda kankro ! Vu sugez du piluli por kuracar vua katareto. Enirez vua lito 
ed ibe sudorifez ! 


Dume la pueri ja lansis omna lia libri a Pinochio, ma li vidis la kunligita libri di 
Pinochio e nemediate prenis oli. 

Inter ta libri esis "Traktato pri Aritmetiko". Olu esis tre grosa e pezoza libro, kun 
harda kovrili ek densa kartono. 

Raskalo prenis ta libro e per la maxim granda forco di lua brakio lansis olu a 
Pinochio; ma vice frapar la kapo di Pinochio la libro frapis la kapo di kompano di la 
lansero. Subite la frapito paleskis e la koloro di lua vizajo divenis tam blanka kam 
papero-folio, e lu nur povis dicar ta poka vorti: 


-M atro mea, helpez me... nam me morteskas ! 


E lu falis tote extensita a la sablo di la plajo. Lua mortinta aspekto tre multe 
pavorigis lua kompani, e fugigis li. Pos poka sekundi nula kompano esis kun la jacanta 
frapito. 

Ma Pinochio ne abandonis lu, malgre ke anke lu esis preske mortinta pro la pavoro. 
La pupeo humidigis per maro-aquo lua nazo-tuko, olquan lu uzis por humidigar la 
tempori di la povra skolo-kompano. Dume Pinochio sencese ploris tote desesperita, e 
dicis a la puero: 


-Eugenio !... Kompatinda Eugenio... Apertez vua okuli e regardez me !... Pro quo vu 
ne plus respondas ?... Me ne esas kulpanta, ka vu savas to ?... Me ne frapis vu... 
Kredez mea vorti !... Apertez la okuli, Eugenio !... Se vu ne plus apertas la okuli lore 
anke me ipsa mortos... Mea Deo !... Quale nun me povos irar a mea hemo ?... Quon 
dicos a me mea matro ?... Quo eventos a me ?... Adube me iros ?... Ube me povos 
trovar celeyo ?... Certe esabus preferinda asistir la skolo ! Pro quo me obediis mea 
kompani ? La skolestro avertis me pri... e mea matro dicis a me plurafoye: "Atencez ne 
amikigor mala kompani". Ma me esas tante desobediema... ed obstinema... Me 
askoltas la bona konsili ma pose me agas segun mea volo ! Do pose me devas pagar 
mea erori... Yen pro quo de mea nasko me nulatempe juis mem un horo tranquila ! 
Mea Deo ! Quo eventosa me ? Quo eventosa me ? Quo eventos a Me ?... 


Pinochio duris la plorado e lamentado, pluse lu pugno-frapeskis sua kapo, sen cesar 


lua advokado a la jacanta Eugenio per ilua nomo. Subite lu audis bruiso da 
proximiganta pazi. 

Lu turnis lua kapo a la bruiso-origino: du jendarmi proximigis su a la pupeo. 
-Quon vu facas hike, jacanta sur la sulo ? 
-M e flegas ta skolo-kompano. 

-Ka lu male standas ? 


-Semblas a me ke yes... 


qua inklinis su a la puero por bone # 
observar lu-. Ta puero frapesis adsur lua 
temporo. Qua frapis lu ? 

-Me ne frapis lu -balbutis la pupeo, sen forco por pluse parolar-. 

-Se vu ne frapis lu, qua vundis lu ? 

-Me ne frapis lu -itere dicis Pinochio. 

-Quon onu uzis por frapar lu ? 


-Per ta libro. 


E la pupeo rekoliis de la sulo la libro "Traktato pri Aritmetiko", di qua kovrili esas ek 
densa kartono, por montrar olu a la jendarmo. 


-Qua esas la proprietanto de ta libro ? 

-Me. 

-To suficas, onu ne pluse devas savar. Stacez e venez kun ni. 
-Ma me... 

-Vu venez kun ni ! 

-M a me esas inocenta... 

-Vu venez kun ni ! 


Ante la departo, la jendarmi advokis peskisti qui pasis en lia kanoto proxim la plajo 
e dicis a li: 


-Ni konfidas a vi ta puero vundita. Portez lu a lua domo e flegez lu. M orge ni iros 
vidar lu. 


78 


Pose la jendarmi situis Pinochio inter li, ed imperis per militala voco a lu: 


-Adavane, e marchez kun rapideso ! Altrakaze vu repentos ne obediir ni ! 


Sen plusa imperi, la pupeo marcheskis adsur la voyo a la vilajo. Ma la povra kerlo 
ne savis vere ube lu esis. Lu kredis ke to omno esis desagreabla sonjo. Fakte lu foleskis. 
Lua okuli vidis omno duopligita, lia gambi tremeskis, lua lango esis glutinita kun lua 
palato do lu povis dicar nula vorto. Tamen, meze ta konfuza stando, to quo maxim 
multe dolorigis lua kordio esis savar ke lu pasos, kun la akompananta jendarmi, apud 
la fenestri di la domo di la bona Feino. Certe la morto esabus preferinda kam to ! 

Ante enirar la vilajo kapricoza vento-stroko desmetis la boneteto di Pinochio, e 


portis olu a loko distanta de li per deko de pazi. 


-Ka vi permisas a me -dicis la pupeo a la jendarmi- rekoliar mea boneteto ? 


-Rekoliez olu, ma retro venez nemediate. 


La pupeo iris a lua boneteto por 
rekoliar olu... ma vice metar olu 
sur lua kapo, lu sizis olu per lua 


': denti e kureskis maxim rapide a la 
plajo. Lua rapideso esis tam granda 
= kam ta di kuglo. 


La jendarmi supozis ke li ne povus 
kaptar la kuranta pupeo, do li 
imperis a feroca hundo persequar e 
kaptar la pupeo. Ta hundo sempre 
ganis la maxim importanta premii 
en omna hundo-kuradi. Pinochio 
kuradis, ma la hundo kuradis plu 
rapide kam la pupeo. La vilajani 


observis de lia fenestri la kuranti intence savar la konkluzo di ta feroca kurado. Ma li 
ne povis vidar la kurado-konkluzo pro ke dum la kurado adsur la voyo, la pedi di 
Pinochio e di la hundo kreis polvo-nubo olqua celis la kuranti, qui do ne plus esis 


videbla. 

Chapitro XXVIII 
Pinochio esas en danjero fritesor en padelo, same kam fisho. 


Dum ta desesperita kurado, Pinochio kredeskis ke la hundo fine kaptus lu. Certe 
Alidoro (ta esas la nomo di la feroca hundo) preske kaptis Pinochio. 

La pupeo povis audar la anhelanta respirado di Alidoro olqua distis de lua dorso 
per poka centimetri. 

Fortunoze la plajo ne esis fora e la maro distis de lu per poka pazi. 

Kande la pupeo arivis a la plajo, lu saltis, quale rano, a la aquo. Alidoro, vice saltar 
a la aquo, intencis haltar lua kurado, ma lu ne sucesis do lu falis aden la maro. La 
desfelica hundo, qua ne lernabis natar, nemediate fole moveskis lua gambi intence ne 
desaparar sub la maro-surfaco, ma pro ta fola movado lua kapo pokope eniris la 
aquo. 

Kande la hundo sucesis ekirar lua kapo de la aquo, lua terorigita okuli esis exter lia 
orbiti, e per lua aboyado la hundo dicis: 


-M e dronesas ! Me dronesas ! 
-Vu mortez ! -respondis tranquila Pinochio de fora disto. 
-Helpez me, Pinochio !... Salvez mea vivo ! 


Lor audir ta desesperita klamado, la pupeo, qua advere havis kordio karitatema, 
kompatis la hundo e questionis a lu: 


-Ka vu promisas ke, se me salvas vua vivo, vu ne plus persequos me nek jenos me ? 


-Lon me promisas a vu ! Lon me promisas a vu ! Voluntez agar kun rapideso, me ne 
transvivos dum multa sekundi. 


Pinochio kelke dubitis, ma lu memoris la vorti da lua patro qua dicis plurafoye a lu 
ke ta qua bone agas nulatempe repentos pri la bona agado. Do lu nateskis ad Alidoro, 
sizis lua kolo per la du manui e tale portis la hundo adsur la sika sablo di la plajo. 

La hundo ne esis kapabla staceskar. Lu nevolunte drinkabis tre multa salizita aquo, 
do lu esis tante inflita da aquo ke lu aspekis globo. Tamen la pupeo, qua ne tre multe 
fidis a la hundo, retroiris a la maro e nateskis por forigar la plajo, dume lu dicis laute a 
la salvita hundo: 


-Adio, Alidoro ! Standez bone e salutez vua familiani ! 


-Adio, kara Pinochio -respondis la hundo-, me tre multe gratitudas vua helpo qua 
forigis de me la morto. Vua bona agado ne facesis vane, future vu ton verifikos. 


Pinochio duris la natado sen forigar su tro multe de la plajo. Fine lor arivar a sekura 
loko, lu regardis la plajo e lua cirkumaji. Apud la plajo la rivo esis eskarpa. En la roko 
esis groto e longa fumuro-kolono ekiris olu. 


-En ta groto -lu dicis a su- esas fairo. Bonajo ! Me iros a la groto ed eniros olu por 

sikigar e varmigar me; pose... nulu savas quo eventos. 


Lor ta decido, Pinochio nateskis a la groto, ma kande lu esis pronta ekirar la aquo, 
lu sentis ke sub la surfaco ulo acensis, acensis e portis lu exter la aquo-surfaco. Lu 
intencis fugar, ma desfortunoze to ne esis posibla pro ke forta pesko-reto kaptis lu 
meze amaso de agitanta fishi olqui sensucese intencis retroirar a la maro. 


Dume Pinochio vidis leda peskisto qua ekiris la 
groto. Lu esis tam leda kam submara monstro. Sur 
lua kapo, vice hararo, esis verda herbo; anke verda 
esis lua pelo, verda la okuli, verda la longa barbo. 
Lu samaspektis kam erektita lacerto. 

Kande la peskisto fine ekirigis la reto de la aquo lu 
klamis tre kontenta: 


-Benedikez Deo ! Anke hodie me povos festinar 
amaso de fishi ! 


Y 


$ 
/) 

-Fortunoze me ne esas fisho ! -dicis a su Pinochio, (e 1) 
qua kelke rikurajigis su-. j 


La peskisto portis la reto kontenanta fishi aden la groto, obskura groto plena de 
fumuro. M eze la groto esis padelo di qua bolianta oleo odorifis ye sebo tante intense 
ke la atmosfero esis preske nerespirebla. 

-Hum ! Videz la peskita fishi -dicis la verda peskisto, e lu introduktis lua manuo en la 
reto; la manuo esis tam granda kam shovelo di panifisto, do lu ektiris enorma 
manuedo de sardini. 


-Ecelanta sardini ! -dicis la peskisto dum ke lu flaris la sardini kun plezuro. Pos flarir 
ta fishi lu jetis oli a roko-kavajo. 


Plurafoye lu agis same. Singla manuedon de fishi lu flaris kun plezuro ed apetito: 

-Bonega merluchi !... 

-Delikata solei !... 

-Saporoza morui !... 

-Ecelanta kalmari !... 

Komprenende la merluchi, solei, morui e kalmari jetesis a la sama kavajo kam la 
UOJN esis en la reto. Jus la peskisto fine tiris Pinochio de la reto e vidis lu, 


lua verda okuli aperteskis admaxime e dume lu klamis kelke pavorigita: 


-Quala fisho esas ta ? M e ne memoras manjir ta fisho-klaso ulafoye ! 

E lu observis e riobservis lu atence. Fine lu dicis: 

-Me ja komprenas... olu esas maro-kankro ! 

Lore Pinochio, ofensita da la peskisto qua konfundis lu a kankro, dicis kun rankoro: 
-Ka me esas kankro ? To esas insulto ! Savez ke me esas pupeo. 


-Ka pupeo ? -dicis la peskisto-. M e konfesas ke la pupeo-fisho esas novajo a me. Plu 
bone ! Me manjos vu kun maxim granda plezuro ! 


-Ka manjar men ? Ka vu ne komprenas ke me ne esas fisho ? Ka vu ne observas ke 
me parolas e rezonas same kam vu ? 


-Certe -dicis la peskisto- pro ke vu esas fisho qua fortunoze parolas e rezonas same 
kam me ipsa, lore mea konduto a vu esos maxim respektoza. 


-Quo esas ta respekto a me ? 


-Pro ke me multe prizas vu, me permisos ke vu selektez quale me devas koquar vu. 
Ka fritita en padelo ? Ka koquita en marmito, kun tomato-sauco ? 


-Vere -dicis Pinochio- se me darfas selektar... me preferus liberigesor, e retroirar a 
mea hemo. 


-Vu esas jokema ! Ka vu supozas ke me ne profitos la okaziono por savurar rara 
fisho ? Ne omnadie onu kaptas en ta maro pupeo-fishi. Me ipsa decidos pri vua 
koquado; me fritos vu kun la cetera fishi e tale vu esos felica. Fritesor kun kompani 
konsolacos vu. 


Pro ta fatala futuro la desfelica Pinochio ploreskis e krieskis, e suplikis indulgo dum 
ke lu dicis: 


-Asistir la skolo esabus plu bona a me kam to !... 
Me obediis la konsili da mea kompani e nun me 
pagas ta eroro... Aye ! Aye ! Aye l... 


E pro ke la pupeo agitis sua korpo same kam 
anguilo e sencese intencis eskapar la verda peskisto, 
. ilu ligis per kordo la manui e pedi di Pinochio a 
=»: junko-vergo e jetis lu aden la kavajo kontenanta 
= fishi. 
Pose la peskisto prenis ligna poto plena de farino 
o D e farinizeskis fishi olquin lu nemediate submersis en 
la bolianta oleo di la padelo. 


Unesme eniris la padelo la sardini, pose la 

merluchi, la solei, la morui e la kalmari. Fine ja esis la foyo di Pinochio, qua pro vidar 
tante proxima sua morto (hororoza morto !) tremeskis e kaptesis da pavoro tante 
intensa ke lu ne plus povis dicar mem un vorto por pregar mizerikordio. Ton lu pregis 
nur per lua okuli. M a la verda peskisto ignoris ta suplikanta okuli, farinizis la pupeo de 
la pedi til la kapo tante multe ke lua aspekto esis sama kam ta di gipsa statuo. 

Lore la peskisto sizis la pupeo de lua nuko e... 

Chapitro XXIX 
Pinochio retrovenas a la hemo di Feino, elqua promisas a lu ke ye 
la sequanta dio lu ne plus esos pupeo ma puero. Granda dejuneto 
de kafeo kun lakto por celebrar ta granda evento. 


Kande la peskisto esis jetonta Pinochio aden la padelo, subite eniris la groton hundo 
enorma atraktita da la odoro de la fritaji. 


-Ekirez la groto ! -dicis laute a la hundo la minacanta peskisto, ilqua ne desprenis la 
farinizita pupeo. 


Ma la hundo tre multe hungris, e per lua jemado e kaudo-movado lu intencis dicar: 
"Donez a me bokedo de fritajo e lore me ne plus jenos vu". 


-Ekirez la groto ! -itere dicis la peskisto qua extensis gambo por pedofrapar la 
hundo. 


Lore la hundo, qua havis akra karaktero pro la hungro, gruneskis e montris lua 
akuta kanina denti terorigiva a la peskisto. Ye ta instanto onu audis en la groto 
voceton debila olqua dicis: 


-Salvez me, Alidoro !... Se vu ne salvas me lore me fritesos ! 


La hundo nemediate rikonocis la voco di Pinochio e kun granda surprizo verifikis ke 
ta voceto venis de la objekto farinizita olquan la peskisto prenas per ilua manuo. 
Quon olu agis lore ? La hundo saltis de la sulo e sizis sorgoze la farinizita objekto per 
lua denti ed ekiris kurante la groto tam rapide kam fulmino. 

La peskisto, tote iracigita pro ke onu furtis de lua manuo peskiton quan ilu volis 
savurar fritita, intencis persequar la hundo, ma depos persequado per poka pazi ilu 
tuseskis. Pro la tusado lu devis ne plus kurar ma retroirar a lua groto. Dume Alidoro 
arivis adsur la voyo ala vilajo. Ibe lu depozis sorgoze sur la sulo lua amiko Pinochio. 


-Quante me devas gratitudar a vu ! -dicis la pupeo. 


-Nulon vu devas gratitudar a me, -dicis la hundo- vu salvis me, e nun me salvas vu. 
En nia mondo omni devas interhelpar. 


-M a quale vu trovis me en ta groto ? 

-M e esis jacanta sur la plajo, plu mortinta kam vivanta, e subite vento portis a me 
fritaji-odoro de fora loko. Ta odoro vekigis mea hungro, do per mea flaranta nazo me 
irisa la origino di ta odoro... Se me arivabus ye un minuto plu tarde... ! 

-Me preferas ne imaginar... ! -dicis laute Pinochio, tremanta pro pavoro-. Me 


preferas ne imaginar... ! Se vu arivabus un minuto plu tarde lore me nun esus fritita, 
manjita e digestita. Brrr !... Imaginar to tremeskigas me ! 


84 


Ridanta Alidoro extensis lua dextra gambo 
a la pupeo, ilqua per sua manui klemis maxim 
amikale la dextra pedo di Alidoro. Pose singlu 
iris a diferanta loko. 


La hundo retroiris a lua hemo; e kande 
—— í i i š 
Zzp Pinochio restis sola sur la voyo, lu marcheskis a 
E - ne fora kabano. An la pordo di la kabano esis 
olda viro sub la varmiganta suno. Pinochio 
=" questionis a lu: 


-Voluntez dicar a me, afabla oldulo, ka vu savas ulo pri Eujenio, qua esas puero kun 
lua kapo vundita ? 


-Peskisti portis la puero a ta kabano e nun... 
-E nun lu esas mortinta ! -subite dicis Pinochio kun trista voco. 
-No, lu ankore esas vivanta e lu retroiris a lua hemo -respondis la oldulo. 


-Ka yes ? Ka yes ? -dicis la ridanta pupeo qua plurafoye saltis pro joyo-. Do ka la 
vunduro ne esis tre importanta ? 


-Olu povus esir grava, mem mortigiva -respondis la oldulo-, pro ke ulu lansis a lua 
kapo libron granda kun kartona kovrili. 


-E qua lansis la libro a ta puero ? 

-Samskolano, di qua nomo esas Pinochio... 

-Qua esas ta Pinochio ? -questionis la pupeo qua simulis savar nulo pri Pinochio. 

-O nu dicas ke lu esas raskalo, vaganta, tre mala puero.. 

-Kalumnio ! Kalumnio ! 

-Ka vu konocas ta Pinochio ? 

-Vide ! -respondis Pinochio. 

-E quon vu opinionas pri lu ? -questionis la oldulo. 

-Me opinionas ke lu esas ecelanta puero, studiema, obediema, ed afektoza a lua 
patro e familiani... 


Dum la parolado di la pupeo, plena de mentiaji, lu ipsa tushis lua nazo e do lu 
verifikis ke la nazo plulongigeskis per du decimetri. Lore la pavorigita pupeo krieskis: 

-Vu ne kredez mea parolado pri Pinochio, me perfekte konocas lu e me povas 
afirmar ke lu esas desobediema puero, ociera e ke vice singladie asistar la skolo lu 
preferas agar malicoze kun lua kamaradi. 


Apene ton Pinochio dicis, lua nazo minlongigeskis a la normala longeso. 
-Pro quo vu esas blanke makulizita ? -questionis subite la oldulo. 


-Me dicos a vu... hazarde me apogis mea korpo an parieto jus blanke piktita 
-respondis la pupeo, qua pro shamo ne audacis konfesar ke lu farinizesis por fritesor en 
padelo quale peskito. 


-Ed ube esas vua jaketo, pantalono e boneto ? 


-Hazarde me trovis deliktanti qui furtis mea vesti. Kara oldulo, ka vu ne havus irga 
vesti por donacar a me, por ke me povez retroirar a mea hemo ? 


-Kara puero, pri vesti... me nur havas saketo kontenanta lupini. Prenez olu, yen olu. 


Pinochio nemediate prenis la saketo e per cizo distranchis cirkulo por lua kapo e du 
cirkuli por lua brakii. Pose lu metis la saketo kom kamizo. Tale, simple vestizita, 
Pinochio marcheskis a la vilajo. 

Survoye lu ne esis tre tranquila, fakte lu havis vacilanta marcho-maniero, e pluse lu 
parolis a su tale: 


-Quale me prizentos men a Feino ? Quon elu dicos a me lor mea arivo ?... Kad elu 
volos pardonar ta duesma malicajo da me ? M e preske esas certa ke elu ne pardonos... 
e me esas la kulpanta pro ke me esas mentianto qua sempre promisas ne plus havar 
mala konduto, ma nulatempe me satisfacas to quon me promisis... 


Nokte lu arivis a la vilajo, e pro ke la vetero esis tre pluvoza lu iris direte a la hemo 
di Feino, intence manuo-frapar la pordo e lor olua aperturo enirar la domo. Ma 
kande lu esis avan la pordo, lu ne plus havis kurajo, do lu kurante foriris de la pordo 
per duadek pazi. Duesmafoye lu proximigis su a la pordo, ma itere lu foriris de olu. 
Anke ye la triesma foyo eventis la sama ceno. Fine, ye la quaresma foyo, tremanta 
Pinochio sizis la fera pordo-frapilo ed audacis debile frapar la pordo. 

Depos longa vartado de mihoro, onu apertis fenestro di la quaresma etajo. 
Pinochio vidis aparanta heliko granda olqua portis mikra lampo lumifanta sur lua 
kapo. La heliko dicis a Pinochio: 


-Qua frapas la pordo ye ta noktala kloko ? 
-Ka Feino esas heme ? -questionis la pupeo. 


-Feino nun esas dormanta, ed elu ne volas vekigesor. M a, qua esas vu ? 

-M e esas me ! MAS, 
-Q ua esas "me" ? 

-Pinochio 

-Q ua esas Pinochio ? 

-La pupeo qua habitas ta domo, kun Feino. 


-Ha ! Komprenite, -dicis la heliko-. Vartez apud la pordo, E: 
nemediate me decensas de ta etajo a la pordo por apertar olu. ET 
tt 


e 
-Voluntez agar hastoze, me esas preske mortinta pro KA 
koldeso. EM 


-Kara puero, me esas heliko, e la heliki nulatempe agas 
hastoze. 


Pasis un horo, pass du hori, e la pordon nulu apertis, do Pinochio, qua esis 
tremanta pro koldeso, pavoro e pro la humidiganta pluvo, kurajigis su e pordo-frapis 
itere, ma plu forte kam la antea foyo. O nu apertis fenestro di la triesma etajo, ed itere 
Pinochio vidis aparanta heliko de la fenestro. 


-Kara heliko -klamis Pinochio de la strado-, me esas vartanta apud la pordo depos 
du hori, olqui semblas a me tam longa kam du kompleta yari en ta desagreabla nokto. 
Voluntez agar hastoze ! 


-Kara puero, -respondis la tranquila e pacema animalo de la fenestro- kara puero, 
me esas heliko, e la heliki nulatempe agas hastoze. 


E la fenestro klozesis. 


Pasis la tempo til la nokto-mezo, til un kloki, til du kloki, ma la pordo duris esar 
klozita. Lore Pinochio ne plus esis pacienta, furioze sizis la pordo-frapilo por frapar 
tante forte ke la frapo-sono esus audebla en la tota domo quale tondro-stroko; ma la 
fera pordo-frapilo subite transformeskis a vivanta anguilo olqua glitis de ilua manui til 
la sulo, por fine desaparar en la mez-strada aquo-kanaleto. 


-Ha, ka yes ? -klamis iraceskanta Pinochio- Se la pordo-frapilo desaparis lore me 
pedo-fraposla pordo ! 


Pinochio retromarchis per un pazo e nemediate lu violente pedo-frapis la pordo di 
la domo. La pedo-frapo esis tante forta ke mipedo penetris la ligna pordo, e kande la 
pupeo intencis ektirar olu lu tote ne sucesis pro ke la pedo stekesis en la pordo tam 
forte kam klovo. 

Vi imaginez la kompatinda Pinochio ! Lu mustis restar dum la tota nokto kun un 

pedo stekita en la pordo e la altra sur la sulo. 

Ye la sequanta matino, en la jornesko, fine la pordo 
+ apertesis. La brava heliko arivis de la quaresma etajo a la 
= eniro-pordo di la domo kun tardeso de non hori; e 
sudorifante ! 


-Pro quo vu stekis pedo en la pordo ? -questionis la 
ridanta heliko a la pupeo. 


-To esas desfortunajo. Kara heliko, ka vu povus helpar 
me liberigar mea pedo ? 


2. -Kara puero, por helpar vu me devus esar hakisto, e me 
nulatempe esis tala. 


= -Dicez a Feino ke elu helpez me... 


-Feino esas dormanta, e lu ne volas vekigesor. 

-E quon me povas facar hike, stekita en ta pordo dum la tota jorno ? 

-Amuzez vu per kontar la formiki qui marchas sur la strado. 

-Adminime portez a me manjajo, nam me febleskas. 

-N emediate ! -respondis la heliko. 

Pinochio vidis la retrovenanta heliko tri hori e duima horo pos olua departo. La 
heliko portis arjenta pleto sur lua kapo. Sur la pleto esis pano, rostita hanyuno e quar 
matura abrikoti. 

-Yen la dejuneto olquan Feino sendas a vu -dicis la heliko. 

Ta saporoza ed abundanta manjajo konsolacis Pinochio, ma lu rapide destrompesis; 
kande lu remarkis ke la pano esis ek gipso, la hanyuno ek kartono e la quar abrikoti ek 
kolorizita alabastro. 

Lu volis plorar, desesperar, forjetar la pleto kun olua kontenajo; ma pro la doloro o 
pro la vakua stomako hungranta, lu esvanis e do falis til la sulo. 

Kande lu vekis lu esis jacanta sur sofao, e Feino esis apud lu. 

-Itere me pardonas vu -dicis Feino a lu-, ma atencez ne plus agar malicoze !... 

Pinochio promisis solene esor studiema e kondutor bone. E dum la tota yaro lu 
satisfacis lua promiso. Ante la vakanco-periodo somerala, lu honorizesis en la skolo 
pro ke lua exameni qualifikesis maxim alte, e lua konduto esis tante bona ke Feino, 


maxim kontentigita, dicis a lu: 


-M orge fine vua deziro realigesos ! 


88 


-Quala deziro ? 
-M orge vu ne plus esos ligna pupeo ma bona puero. 


Qua ne vidis la felica pupeo lor audar ta novajo longatempe dezirita, nulatempe 
povos imaginar ta feliceso. Omna lua amiki e skolo-kompani devus invitesor a festo- 
dejuneto olqua eventos morge matine che Feino, por celebrar kune ta evento. Feino 
preparigis duacent tasi kontenanta kafeo kun lakto e quaracent butrizita pano-lonchi. 
Onu povas supozar ke ta festo-dio esos tre bela e plena de feliceso, ma... 

Desfortunoze en la vivo di la pupei sempre esas "ma" olqua omnon kripligas. 

Chapitro XXX 
Pinochio, vice transformesor a puero, celeme departas 
kun lua amiko Mecho a la Lando de la Ludili. 


N emediate Pinochio demandis permiso a Feino por parkurar la vilajo ed invitar ilua 
amiki e kompani. Feino dicis a lu: 


-Konsentite, irez invitar vua amiki por la festo-dejuneto, ma vu ne obliviez 
retrovenar adheme ante la noktesko. Ka vu bone komprenis lo ? 


-Me promisas ke me retrovenos ante un horo pos nun -dicis la pupeo. 


-Atencez, Pinochio ! La pueri sempre esas pronta por promisar ulo, ma kustumale li 
ne satisfacas ta promisi. 


-M a me ne esas quale la cetera pueri, kande me promisas ulo me sempre satisfacas 
ta promiso. 


-Ton ni verifikos, se vu ne obedias mea imperi lore to esas malajo por vu. 
-Pro quo ? 


-Pro ke sempre eventas desfelicaji a la pueri qui ne obedias la konsili da ti qui esas 
plu savoza kam li. 


-Ton me bone savas ! -dicis Pinochio-. Ma me ne eroros itere tarelate. 
-M e esperas ke to quon vu dicas esez verajo. 


Sen pronuncar plusa paroli Pinochio adiis la bona Feino, elqua esis por lu quaze 
matro, e lu ekiris la hemo kantante e saltante. 

Pos un horo omna amiki di Pinochio invitesis. Uli nemediate aceptis kun plezuro la 
invito. Altri ne aceptis nemediate ma kande Pinochio savigis da li ke la dejunetota 
pano-lonchi butrizesos mem sur olia du lateri lore li ne plus hezitis ma aceptis la 
invito; li dicis a Pinochio: 


-Ni iros a la festo-dejuneto, por komplezar vu. 


Onu devas savar ke ek la samskolani e kamaradi, Pinochio havis preferata e tre 
amata amiko di qua nomo esis Romeo, ma omni surnomizis lu "M echo", pro ke lu esis 
tam tenua e longa kam nova mecho di oleo-lampo. 

Mecho esis la puero maxim ociera e malicoza di la skolo, ma Pinochio tre multe 
amis lu, do la pupeo iris a la domo di M echo por invitar lu a la festo-dejuneto, ma la 
puero ne esis en la domo. Duesmafoye Pinocho iris a la domo di M echo, ma itere lu 
ne esis en la domo. Ye la triesma foyo itere Pinochio ne sucesis renkontrar lua amiko. 

Ube esas Mecho ? Onu serchis lu hike, onu serchis lu ibe, ma fine Pinochio 
renkontris M echo sub portalo di farmodomo. 

-Quon vu agas hike ? -dicis a lu Pinochio. 
-M e vartas til la nokto-mezo por departar. 
-Adube vu iros? 

-Fore ! Fore ! Fore! 


-E me serchis vu en vua domo tri foyi !... 


-Por quo vu serchis me ? 
-Ka vu nulo savas pri la granda eventajo? Ka vu ne savas quante fortunoza me esas? 
-Quala fortuno? 


-M orge me ne plus esos pupeo, me transformesos a puero quala vu e quala omna 
pueri. 


-To esez profitoza a vu. 

-Do morge me vartos vua arivo a la festo-dejuneto. 

-Me jus dicis a vu ke me departos en ta nokto... 

-Ye qua kloko? 

-Balde. 

-Ed, adube vu iros? 

-Me iros habitar lando... qua esas la maxim bela lando di la mondo: vera marvelo ! 

-Quale nomesas ta lando? 

-Olua nomo esas "Lando de la Ludili". Pro quo vu ne venas kun me ata lando? 

-Ka me? No, certe no ! 

-Vu eroras, Pinochio. Fidez a mea paroli, vu repentos vua decido se vu ne venas 
kun me. Ube vu povus trovar lando tam konvenanta por ni, la pueri, kam ta lando? 
Ibe esas nula skolo, nek docisti, nek libri. En ta benedikita lando nulatempe onu devas 
studiar. Ye jovdio onu ne devas asistar la skolo, ed omna semani esas kompozata da 
sis jovdii e da un sundio. Imaginez, la somerala vakanco komencas ye la unesma di 
januaro e finas en decembro. Fine me trovis lando olqua vere plezas a me ! Omna 


civilizata landi devus esar quale ta lando !... 


-Ma, quon onu agas dum la jorno en la Lando de la Ludili? 

-De la jornesko til la noktesko omni ludas e distraktas su. Dum la nokto onu dormas 
surlite, e ye la sequanta matino itere onu agas same kam la antea jorno. Quon vu 
opinionas pri to? 


-Hum... -dicis Pinochio, qua kurtatempe agitis lua kapo intence dicar neparole 
"volunte me vivus tamaniere". 


-Do, ka vu iros a ta lando kun me ? Ka yes ? Ka no ? Decidez ! 

-No, no e mil foyi no. Me promisis a mea kara Feino esar bona puero, e me volas 
satisfacar ta promiso. Nun nokteskas, do me departas a mea hemo. Do adio, e bona 
voyajo ! 

-Adube vu iras tante hastoze ? 

-A mea hemo. Feino volas ke me retrovenez a la hemo ante la noktesko. 

-Vartez dum du plusa minuti. 

-M a tale me arivos kun tardeso. 

-N ur du minuti. 

-E se Feino laute reprimandas me ? 

-Elu laute reprimandez. Balde elu fatigeskos e fine tacos -dicis la raskalo M echo. 

-E quale vu agos ? Ka vu departos sola od akompanata ? 

-Ka sola? Plu kam cent pueri departos kune ! 

-Ka vi voyajos pede ? 


Ye la nokto-mezo dilijenco pasos avan ni. Ta dilijenco transportos ni a ta fortunoza 
lando. 


-M e tante multe volus ke nun esez nokto-mezo... 

-Pro quo ? 

-Por vidar vi kune departar. 

-Vartez dum du minuti e vu ton vidos. 

-M e ja esas tro tardigita ! Supozeble Feino esas desquieta pro mea tardeso. 


-Povra Feino ! Kad elu timas ke vu devoresus da vespertilii ? 

-Ma respondez a me -dicis Pinochio-, ka vu esas certa ke en ta lando esas nula 
skolo ?... 


-Nek olua ombro. 

-Ka nula docisti ? 

-Nulo. 

-Ed onu ne mustas studiar ?... 

-N ulatempe studiar ! Nulatempe ! N ulatempe ! 


-Quante bela esas ta lando ! -dicis revanta Pinochio- Quante bela esasta lando ! Me 
nulatempe vizitis olu, ma me povas imaginar olu !... 


-Pro quo vu ne venas kun ni ? 


-Vua tento esas neutila ! Me promisis a mea kara Feino esar puero bone judikanta, e 
me volas satisfacar mea promiso. 


-Do me adias vu, e vu salutez la skoli !... e la licei, se vu vidas oli de voyo. 
-Adio, M echo, havez bona voyajo, amuzez vu ed memorez ulafoye vua amiki. 


Pos dicar to, la pupeo marcheskis per du pazi a lua hemo; ma subite lu haltis lua 
marchado e turnis su a lua amiko. Pinochio questionis a lu: 


-Ka vu esas tote certa ke en ta lando omna semani esas kompozata da sis jovdii e da 
un sundio ? 


-Tote certa. 


-Ka vu esas tote certa ke la vakanco-periodo komencas ye la unesma di januaro e 
finas ye la lasta dio di decembro ? 


-Tote, tote certa ! 

-Quante bela esas ta lando ! -dicis Pinochio por konsolacar su. 
Pose, subite, kun rinovigita forco, Pinochio dicis haste: 

-Nu, ja vere me adias vu, e havez bona voyajo. 

-Adio. 


-Kande vi departos ? 

Ye du hori pos nun. 


-Lamentinde ! Se la departo eventus ye un horo pos nun lore me forsan povus 
vartar... 


-E ka Feino ?... 


-Ba ! Me nun ja arivus a mea domo kun tardeso !... Ne importas ka me arivas ye un 
horo antee o pose. 


-Povra Pinochio ! E se Feino laute reprimandas vu ? 
-Pacienteso ! Elu klamez reprimanduro a me. Pos klamado elu fine tacos. 


Dume noktis, e subite li vidis fora lumeto movanta... e li audis tinklado de klosheti e 
sonado de korneto tam matida kam zumado da moskito. 


-Yen olu -klamis stacanta M echo. 
-Quo? -questionis susurante Pinochio. 
-La dilijenco. Nu, ka vu volas venar kun me? Ka yes ? Ka no ? 


-Ma ka vu esas absolute certa -questionis la pupeo- ke en ta lando la pueri 
nulatempe mustas studiar en skolo ? 


-N ulatempe ! Nulatempe ! N ulatempe ! 


-Quante bela lando !... Quante bela lando !... Quante bela lando !... 

Chapitro XXXI 
Pos kin monati de ociema vivo, surprizita Pinochio remarkas ke 
asno-oreli spriceskas de lua kapo, e lu transformeskas 
ad asno, kaudo inkluzita. 


Fine la dilijenco arivis tote silence pro ke olua roti 
¿ parkovresis da stupo e shifoni. Dilijencon tiris duadek pari 
EP de asni, omni samgranda ma kun diferanta pilaro-koloro. 
o Ula asni esis grizea, altra blanka, altra griza jaspatre, altra 
striizita flave e blue. 

Ma «kurioze la duadek pari de asni pedo-vestizesis per ledra 
boti blanka, quala ti quin uzas la viri, vice ferizesir. E ka la 
dilijenco-duktisto ?... 

Vi imaginez mikra viro plu larja kam alta, mola, uncioniva 
quale butro-bulo, kun pomo-vizajo e mikra boko sempre 
ridetanta; e kun voco subtila e karezanta quale miaulado 
di kato olqua demandas ulo de olua mastrino. 

Omna pueri, jus vidir ilu, divenis amoza a lu e li volis ke la duktisto permisez a li 
enirar la dilijenco por transportesor a ta marveloza loko, di qua nomo en la mapi esas 
"Lando de la Ludili". 

Fakte la dilijenco esis tote plena de pueri evanta de ok yari til dek e du yari, ula 
pueri sur la altra, amasigita quale marinita sardini en poto. Do la pueri ne voyajis 
komfortoze, li preske ne povis respirar, ma nulu dicis "aye !", nulu plendis nek 
lamentis. Li konsolacis su nam pos poka hori li arivos a lando sen libri, sen skoli e sen 
docisti. To felicigis li tante multe ke por li ne plus existas la jeneso, la amasigo, la 
hungro, la dursto nek la somnolesko. 

Kande la duktisto haltigis lua dilijenco, lu turnis su a M echo e kun mil gesti e ridante 
questionis a la puero: 


-Dicez, kara puero, kad anke vu volas venar a ta fortunoza lando? 
-Ya me volas irar adibe. 
-M e avertas vu ke esas nula plaso vakua, videz, la dilijenco esas plena de pueri !... 


-Pacienteso ! -dicis M echo-, se esas nula vakua plaso lore me sideskos sur stango di 
la dilijenco. 


E per salto M echo sidis kavalke sur stango. 


-E vu, mea amo... -dicis la mikra viro maxim polite a Pinochio- quon vu agos? Ka vu 
voyajos kun ni, o ka vu restos hike ? 


-Me restas hike -respondis Pinochio-. me volas retroirar a mea hemo, me volas 
studiar ed esar la maxim laborema en la skolo, quale agas omna bona pueri. 

-To esez profitoza a vu ! 

-Pinochio -lore dicis M echo-, fidez a mea paroli; venez kun ni, e ni esos felica. 
-No, no, no ! 

-Venez kun ni, e ni esosfelica ! -klamis kore quar pueri de la dilijenco. 

-Venez kun ni, e ni esosfelica ! -klamis kore cent pueri de la dilijenco. 


-E se me iras kun vi, lore quon dicos mea kara Feino? -dicis la pupeo qua chanjeskis 
lua opiniono. 


-Vu ne plus tormentez vua kapo, pensez ke ni iras a lando ube ni povos senrestrikte 
trublar omno de la jornesko til la noktesko. 


Pinochio ne respondis, ma sospiris, pose lu itere sospiris, e lu triesmafoye sospiris; 
fine lu dicis: 


-U be esas vakua plaso? anke me iros kun vi ! 


-Esas nula plaso vakua -dicis la mikra viro- ma, por montrar ke ni multe amas vu, 
me povas cedar a vu mea plaso sur la duktisto-benko... 


-E ka vu ? 
-M e voyajos pede. 


-No, vere me ne povas permisar 
lo. Me preferas kavalkar un ek ta 
asni ! -klamis Pinochio. 


E nemediate Pinochio proximigis 
su a la dextra asno di la unesma 
paro intence kavalkar olu; ma la 
animalo subite turnis olua kapo a ` 
Pinochio e muzelo-frapis la stomako 
di la pupeo qua falis til la sulo kun 
lua gambi en la aero. 

Vi imaginez la impertinenta e bruisoza ridego da la pueri vidante la ceno. Ma la 
mikra viro nule ridis. Kun afableso lu proximigis su a la rebela asno e simulante kisar la 
animalo, ilu arachis per ilua denti duima orelo dextra di la asno. 

Dume Pinochio staceskis furioza de la sulo, saltis e falis kavalke adsur la lumbo di la 
asno. La salto esis tante bela ke la pueri ne plus ridis ma klameskis: "Vivez Pinochio !" e 
samatempe li sencese aplaudis lu. 

Ye ta instanto, la asno subite levis lua dopa gambi e violente pedo-frapis la pupeo 
qua falis adsur amaseto de gravio meze la voyo. 

Itere explozis ridego, ma la mikra viro vice ridar sentis tante granda amo a la asno 


96 


ke ilu kisis olu ed arachis duima orelo sinistra di la asno. Pose ilu dicis a la pupeo: 


-Itere kavalkez la asno, e vu nulo timez. Ta asno havis ulo en lua kapo, ma me dicis 
paroli aden lua oreli e do me esperas ke lu esos mansa e rezonoza. 


Pinochio kavalvis la asno e la dilijenco moveskis; ma dum la voyajo adsur la 
gravioza voyo la pupeo kredis audar debila voco, preske neaudebla, olqua dicis a lu: 


-Senraciona puero ! Vu volis agar segun vua volo, ma vu repentos agir tale. 


Pinochio, kelke pavorigita, regardis addextre ed adsinistre por savar qua esas la 
parolinto, ma lu vidis nulu: la asni galopadas, la dilijenco tiresas da la asni, la pueri 
esas dormanta en la dilijenco, M echo ronkadas quale muso e la mikra viro, sidanta sur 
la benko kantetis: 


Omni dumnokte dormas, 
me dormas nulatempe... 


Pos trairado de mikilometro itere Pinochio audis la debila voceto olqua dicis a lu: 

-Stulta puero ! Savez ke la pueri qui vice studiar, asistar a la skolo, ed atencar la libri 
e la docisti, preferas sencese ludar dum la tota jorno, fine repentos agir tale. M e savas 
to tre bone pro experienco... yen pro quo me povas avertar vu ! Balde venos dio en 
qua vu ploros quale me nun ploras... ma lore nula regreso esos posibla ! 

Lor askoltar ta susuranta paroli, la pupeo tote pavorigita, saltis de la dorso di la 
asno ad olua kapo, e sizis olua muzelo. Imaginez la vizajo di Pinochio kande lu vidis 
ke la asno esis ploranta... ed olu ploris quale puero ! 


-He, mikra viro ! -klamis Pinochio a la dilijenco-duktisto-. Ka vu savas quo eventas ? 
Ta asno ploras ! 


-Lasez plorar la asno, lu povos ridar future. 

-Ka vu anke docis lu parolar? 

-No, lu ipsa lernachis ula paroli, pro ke dum tri yari lu vivis kun dresita hundi. 
-Povra animalo ! 


-Bone, bone -dicis la mikra viro-, ni ne disipez nia libera tempo observante ploranta 
asno. Kavalkez la asno e ni durez la voyajo, la nokto esas fresha e la voyo longa. 


Pinochio obediis silence, la dilijenco kuradeskis; e ye la jornesko li arivis a la Lando 
di la Ludili. Ta lando esas tote diferanta kam la cetera landi di la mondo. O lu habitesis 
da pueri, nur da pueri evanta de ok yari til dek e quar yari. Sur la stradi sempre esis 
joyo, bruiso e lauta parolado di pueri, ta bruisego suficis por foligar irgu. Bandi de 
pueri esis omnaloke; ula pueri ludis per ludo-kubi, per baloneti, per ludo-karti,... altri 

saltis super ludo-kordi, kavalkis ligna kavali, duktis velocipedi, persequis inter su, retro- 
saltis, turno-saltis, promenis per lia manui kun la gambi en la aero, travestiis su quale 
komikisti, recitis, kantis, siflis, kriis, aplaudis, ridis, imitis la klukado di hanino 
ovifanta... do la bruisego esis tante forta ke onu preske devis tamponizar la oreli por 
ne divenor surda. En omna placi esis mikra stofa teatro-baraki plena de pueri dum la 
tota jorno, ed en la parieti di la edifici onu povis lektar stranja skriburi: Fifez lalu dili ! 
(vice Vivez la ludili !), Nine bezonaskoli ! (vice Ni ne bezonas skoli !), Foriges lari 
metriko ! (vice Forigez la Aritmetiko !), e plusa tale. 


Pinochio, Mecho e la cetera pueri qui voyajis 
kune, lor la arivo di la dilijenco a ta 
marveloza lando, nemediate intermixis su kun 
la habitanta pueri, e ye poka minuti pose li 
bone  interamikeskis ton onu facile 
komprenas. Kad esas posibla feliceso plu 
" granda? 

Tale, en sencesa amuzo, pasis tre rapide la 
hori, la dii e la semani. 


J -Ha! Quante bela esas ta vivo-maniero ! -dicis 
Pinochio sempre ke lu hazarde renkontris 
M echo. 


-Ka me ne esis certa ? -dicis M echo-. E vu ne volis venar adhike ! E vu intencis 
retroirar a la hemo di Feino e disipar vua tempo en skolo !... Danke mea konsili vu ne 
plus jenesas da libri nek da skoli ! Nur la vera amiki esas kapabla konsilar tante bone ! 


-Certe, M echo, Se nun me esas tote felica puero, to esas pro vua helpo. Ka vu savas 
quon dicis la docisto pri vu? Lu sempre dicis a me: "Vu ne amikeskez la raskalacho 
M echo, nam lu ne esas bona kompano, e lu nur povas donar mala konsili a vu"... 


-Povra docisto ! -dicis M echo, agitante lua kapo-. M e bone savas ke lu ne prizis me, 
e lu esis felica pro kalumniar me, ma me esas tante jeneroza ke me pardonas lu ! 


-Granda anmo ! -dicis Pinochio dum ke lu amoze embracis lua amiko e kisis ilua 
fronto. 


Depos kin monati de vivo-maniero ociema, ludante dum la tota jorno, sen lektar 


mem un libro e sen asistar a skolo, ye ula dio matine Pinochio vekis e lu recevis 
desagreabla surprizo olqua multe malhumorigis lu. 

Chapitro XXXII 
Asno-oreli spriceskas de la kapo di Pinochio, qua pose 
transformeskas ad asno olqua brameskas. 


Quo esis la surprizo ? Me ipsa dicos a vi ke ta surprizo esas ke kande Pinochio vekis, 
lu, kompreneble, grateskis lua kapo e lore lu remarkis... Ka vi povas divinar quon lu 
remarkis ? 

Kun granda surprizo lu remarkis ke lua oreli plulongigesis per plu kam duadek 
centimetri. Vi omna savas ke la pupeo, de lua nasko, havis tre mikra oreli, tante mikra 
oreli ke per nuda okulo oli esis nevidebla. Vi imaginez Pinochio lor remarkar ke lua 
oreli plulongigesis tante multe dum la nokto ke oli aspektis brosili. 


N emediate lu serchis spegulo por observar su, ma pro 
ke lu trovis nula spegulo lore lu plenigis kuveto de aquo 
ed observis su sur la aquo-surfaco. Lu vidis to quon lu 
nulatempe volis observar: su ipsa beligita da du 
splendida asno-oreli. Vi imaginez la chagreno, la shamo 
ela desespero di la povra Pinochio ! c 

Lu ploreskis, krieskis, bateskis lua kapo kontre la :: | 
parieti di la chambro, ma samatempe ke lua desespero -=E 
plugrandeskis anke plulongigeskis lua oreli kun piloza %3 
extremajo. 

Pro la kriado, bela marmoto, qua lojis en la supra 
etajo, eniris la chambro di Pinochio. Kande la marmoto 
vidis la deliranta Pinochio olu nemediate questionis a lu: 


-Quo eventas a vu, kara vicino? 


-M e esas malada, kara marmoto, tre malada... e mea maladeso esas pavorigiva ! Ka 
vu savas palpar la pulsado? 


-Kelke. 
-Lore palpez mea pulsado por savar ka me febras. 


La marmoto, per olua dextra pedo, palpis la karpo di Pinochio, e sospirante dicis a 
la pupeo: 


-Kara amiko, me regretas dicar a vu mala novajo... 
-Quo esas ? 

-Vu esas malada pro tre mala febro... 

-Quala febro esas ta ? 

-O lu esas la febro di la asno ! 

-Me savas nulo pri ta febro ! -respondis la pupeo qua nemediate komprenis ilua 
desfortuno. 


-Lore me ipsa explikos a vu quo esas ta febro -dicis la marmoto-. Vu devas savar ke 
ye du o tri hori posnun vu ne plus esos pupeo nek puero... 


-E quo me esos? 


-Ye du o tri hori pos nun vu transformesos a vera asno, quala ti qui tiras charioti 
transportanta kauli e latugi a la verdaji-merkato. 


-Ho ! Me esas desfortunoza ! Me esas desfortunoza ! -klamis Pinochio dum ke lu 
sizis e tiris lua oreli, quale se oli esus di altra persono. 


-Kara amiko -dicis la marmoto por konsolacar la pupeo-, quon vu povas agar? Yen 
vua fato. En la libri di la saveso onu skribis ke la pueri ociera, qui preferas sencese 
ludar kam lektar libri, asistar la skolo e la docisti, fine li transformesos a mikra asni. 


-M a ka to vere eventas? -questionis la singlutanta pupeo. 


-M axim desfortunoze to vere eventas ! Plorar esas neutila. Vu devis pensar pri to 
antee ! 


-M a me ne esas la kulpanta, marmoto, kredez mea paroli, la kulpanta esas M echo... 
-Qua esas M echo ? 


-Samskolano. Me volis retroirar a mea hemo, me volis esar obediema, me volis esar 
studiema... ma M echo dicis a me: "Pro quo vu volas studiar, do tedar vu ? Pro quo vu 
volas asistar la skolo ? Venez kun me a la Lando de la Ludili; en ta lando onu 
nulatempe devas studiar, e ni povos amuzar ni de la jornesko a la noktesko, ni esos 
sempre felica". 


-E pro quo vu aceptis la konsilo di ta falsa amiko, di mala kompano? 


-Pro ke... pro ke, kara marmoto, me esas pupeo 
senraciona... e senkordia. Ho ! Se mea kordio esabus mem tre 
mikra lore me abandonus mea kara Feino, elqua amis me 
kom vera matro, e pluse elu tante multe agis por helpar me... 
e nun me ne plus esus pupeo... ma racionoza puero... Ho ! „„. 
Ma se me trovas ta M echo lore me dicos a lu to quon lu ne == 
volas askoltar ! = 


di 
li 
\ 


l 
» E 


E Pinochio intencis ekirar la chambro, ma kande lu esis pe = 
apud la pordo lu memoris ke lu havas asno-oreli, e shamoza >~- ds 
pro ke lu ne volis montrar oli publike, quon lu agis ? Lu metis “IT A 
granda kotona boneto qua kovris lua kapo til lua nazo. 

Pose lu ekiris la chambro e sercheskis M echo omnaloke. Pinochio serchis M echo sur 
la stradi, en la teatro-baraki, en omna loki, ma lu ne trovis M echo. Pinochio questio nis 
a ti quin lu trovis sur la stradi ka li vidis M echo, ma nulu vidabis lu. Lore lu iris a la 
hemo di M echo; kande Pinochio arivis a la domo lu manuo-frapis la pordo.. 

-Qua esas vu ? -questionis M echo de la internajo. 

-Esas me ! -respondis la pupeo. 

-Vartez dum poka sekundi e pose me apertos la pordo. 

Pos triadek minuti de vartado fine M echo apertis la pordo. Vi imaginez la surprizo 
de Pinochio kande lu vidis lua amiko M echo kun granda kotona boneto olqua kovris 
lua kapo til lua nazo. Vidir la boneto di M echo kelke konsolacis Pinochio, qua pensis 
"Kad anke mea amiko esas malada? Ka lua maladeso anke esas la asno-febro ?" 

Simulante ne vidir la boneto, Pinochio questionis a M echo: 

-Quale vu standas, kara M echo ? 

-Tre bone, quale muso en fromajo. 

-Ka vu ne mentias ? 

-Pro quo me dicus mentiajo ? 


-Lore, pro quo vu metas ta boneto olqua parkovras vua oreli ? 


-M ediko preskriptis a me metar ta boneto pro genuala doloro. E vu, kara pupeo, 
pro quo vu metas kotona boneto olqua kovras vua kapo til vua nazo ? 


-M ediko preskriptis a me metar ta boneto pro vunduro en pedo. 
-Ho ! Povra Pinochio ! 
-Ho ! Povra M echo ! 


Pos ta paroli li restis silence dum plura minuti. Li simple interregardis burleske. Fine 
la pupeo, per miela voco, dicis a lua kompano: 


-Efacez dubito quan me havas, kara M echo, ka vu sufris ulafoye orelala maladeso ? 
-N ulatempe ! E ka vu ? 
-N ulatempe ! Ma depos la jornesko orelo kelke doloras. 


-Anke orelo kelke doloras. 

-Kad anke vua orelo doloras ?... E qua orelo doloras? 

-La du oreli, e ka vu ? 

-La du oreli; ka la sama maladeso ? 

-Supozeble yes. 

-Ka vu povus agar ulo favore me, M echo ? 

-Ya yes, kun plezuro, quale ? 

-Ka vu povas deskovrar vua oreli ? 

-Pro quo me ne montrus oli a vu? ma unesme me volas vidar le vua, kara Pinochio. 
-No, no, unesme vu devas montrar le vua. 
-No, kara amiko, unesme vu, e pose me. 
-Nu -dicis lore la pupeo-, ni paktez. 
-Quala pakto ? 


-Ni samatempe desmetez la boneti, ka vu 
konkordas ? 


-Me konkordas. 
-Do adavane ! 


E Pinochio konteskis laute: 


-Un ! Du ! Tri! 

Kande li audis la parolo "tri", li samatempe sizis la boneti e lansis oli a la aero. E lore 
onu povis vidar ceno nekredebla, ma tote certa. Pinochio e M echo, lor vidar ke lia 
maladeso esas la sama, vice tristeskar, li agiteskis lia enorma oreli, e pos mil grimaci, li 
fine lansis sonora ridego. 

E li ridis e ridis e ridis sencese, ma en la ridado subite Mecho cesis ridar e lu 
shanceleskis e lua koloro altereskis. Lu dicis a Pinochio: 

-Helpez me, helpez me, Pinochio ! 

-Quo eventas a vu ? 


-Aye ! Me ne plus povas stacar per mea gambi. 

-Anke me ne plus povas stacar -klamis ploranta e shancelanta Pinochio. 


Dume lia dorsi kurvigis su adavane e per quar pedi li marcheskis, jiris e kureskis en la 
chambro. Dum la kurado lia brakii transformeskis a gambi, lia vizaji plulongigesis e 
transformesis a muzeli, e lia dorsi parkovreskis da grizea pili, kun poka nigra makuli 
ronda. 

Ma ka vi savas quala instanto esis la maxim mala por ta du desfortunoza pueri? La 
instanto maxim mala e vexanta esis la instanto kande li remarkis ke kaudo spriceskis. 

Li, opresita da la shamo, intencis plorar e lamentar lia desfortuno. Ma li tote ne 
sucesis ! Vice jemi e lamenti, asno-bramadi ekiris lia boki; li sonore bramis kore: 


-laaa, iaaa, iaaa, laaa ! 
Ye ta instanto ulu frapetis la pordo, e de la exterajo voco dicis: 


-Apertez la pordo ! me esas la mikra viro, la dilijenco-duktisto qua transportis vi a ta 
lando. Apertez nemediate la pordo, o vi repentos ne obediir me ! 

Chapitro XXXIII 
Pinochio, transformita a vera asno, kompresas da la direktisto di 
klauni-kompanio, por dresar lu por la danso e por trairar granda 
ringi per salto; ma ye ula nokto Pinochio divenas kripla. 
Pose altra persono kompras la asno por facar 
tamburo-felo de olua pelo. 


Nulu apertis la pordo, lore la mikra viro pedo-frapis olu violente ed eniris la 
chambro. Kun lua kustumala burleska voco lu dicis a Pinochio ed a M echo: 


-Brave, pueri ! Vi bramis tante bone ke nemediate me rikonocis vi pro via voci, yen 
pro quo me esas hike. 


Ta paroli tristigis la du mikra asni, li inklinis 
lla kapi ed oreli, e havis la kaudo inter la 
gambi. La mikra viro karezis e palpis la asni e 
pose lu ektiris de posho pektilon quan lu uzis 
por sorgoze pektar li. Pos la pektado lia 
pilaro brilis tante multe kam spegulo. Lore la 
mikra viro metis kapo-ligili a la asni e lu duktis 
la animali a la merkato intence vendar oli ed 
obtenar profito ekonomiala. Certe balde 
aparis plura kompristi. 


M echo kompresis da rurano di qua asno mortis ye la antea dio, e Pinochio vendesis 
a direktisto di klauni-kompanio, ilqua kompris la asno por dresar olu por dansar e por 
trairar per salto granda ringin, kun la cetera animali di la kompanio. 

Ka mea mikra lekteri ja bone komprenas quala esas la ofico di la mikra viro ? Ta 
hororoza monstro, di qua konduto esas miela, freque trairas la mondo por trompar 
per falsa promisi la ociera puerin, qui ne prizas la libri nek la skoli, e lore transportar li 
a la Lando de la Ludili por ke en ta lando la pueri povez ludar ed amuzar su dum la 
tota jorno. Pose, pro ke li nulatempe studias, fine li transformeskas ad asni. Lore la 
mikra viro, kun granda feliceso, kaptas oli e vendas ta asni en ferii e merkati. Agante 
tale dum ula yari, lu ganis tre multa pekunio, do lu divenis richa. Me ne savas quo 
eventis pri Mecho, ma me savas ke de la unesma dii Pinochio vivis penoze e 
lamentinde. 

Kande onu duktis Pinochio aden la stablo, lua nova mastro plenigis la kripo de 
palio, olquan Pinochio manjeskis, ma lu nemediate sputis la unesma palio-bokedo. 
Lore la grunanta mastro plenigis la kripo de feno, olquan anke ne prizis Pinochio. 


-He ! Ka vu anke ne prizas la feno ? -klamis la iracigita mastro-. Savez ke se vu esas 
kapricoza me ipsa desaparigos ta kaprici !... 


E kom puniso la mastro flogilo-frapis la gambi di la asno. Pinochio ploreskis pro la 
doloro, e bramante lu dicis: 

-laaa, iaaa, me ne povas digestar palio !... 
-Lore vu manjez feno ! -dicis la mastro, qua bone komprenis la asno-linguo. 
-laaa, iaaa, la feno dolorigas mea stomako !... 


-Ka vu volas ke me nutrez asno per hano-fleti e rostita dindo ? -dicis la mastro, qua 
plu iracigita kam antee itere flogilo-frapis la asno. 


Lor ta duesma flogilo-frapo, prudenta Pinochio klozis lua boko e ne plus parolis. 
Pose la mastro klozis la stablo-pordo e Pinochio restis sola. Pro ke lu nulon manjis 
depos multa hori, lu ociteskis pro hungro. Dum la ocitado lua apertita boko aspektis 
forno. 

Fine, pro ke ne esis altra nutrivajo en la kriplo, Pinochio manjeskis feno. Pos bone 
mastikar la unesma feno-bokedo lu klozis lua okuli e glutis olu. 


-Ta feno ne esas tante mala -lu dicis a su-, ma durar esar studiema esabus plu 
profitoza a me !... Nun, vice feno me povus manjar fresha pano kun sociso... Me 
devas esar pacienta !... 


Ye la sequanta matino, kande lu vekis lu serchis en la kripo kelka feno, ma lu manjis 
olu en la antea nokto. Lore lu manjeskis la triturita palio, ma dum ke lu mastikis la 
unesma palio-bokedo lu konstatis ke olua saporo ne esis sama kam ta di rizo kun fritita 
ovi o ta di makaronii kun tomato-sauco. 


-Me devas esar pacienta !... -itere lu dicis a su dum la mastikado-. Adminime mea 
desfortuno povas esar utila kom lerninda 
leciono por la pueri qui ne prizas studiar !... 
Pacienteso !... Pacienteso !... GRANDA GALA-SPEKTAKLO 

kk kk ok 

-Kad esar pacienta ? obliviez to ! -klamis la YETA NOKTO 
mastro enirante la stablo-. Ka vu supozas ke 
me kompris vu por donar a vu manjaji e E OS SON SALDI 
drinkaji ? Me kompris vu por ke vu laborez e E SURPRIZANTA AKROBATAJI 
tale me povos ganar multa moneto-peci. Do DA LA ARTISTI, KAVALULI E KAVALINI 
staceskez ! Venez kun me a la cirko ed ibe 
me dresos vu por trairar granda ringi per 
salto, por ruptar bareli ek papero per vua 


DI LA KOM PANIO, E PLU SE 
UNESMAFOYE ONU PRIZENTOS 


kapo e por valsar e polkar stacanta per vua LA FAMOZA 
dopa gambi. 

La povra Pinochio oblige dresesis da lua A S N O 
mastro, ma por lernar exekutar la movi lu 
bezonis lecioni dum tri kompleta monati, e PINOCHIO 
multa flogilo-frapi. "LA STELO DI LA DANSO" 


Fine ye ula dio lua mastro anuncis 
spektaklo vere extraordinara. La granda 
afishi anuncanta, glutinita en omna parieti di LA TEATRO SPLENDIDE LUM IZESO S 
edifici stacanta en stradi-kruci esis tala: 


xx kk xk 

Ye ta nokto, vi omna povas imaginar to, la teatro esis tote plena de asistanti, de 
plura minuti ante la komenco di la spektaklo. Esis nula plaso libera; nek stulegi, nek 
lojii, quankam onu intencis pagar multa pekunio. 

La gradego esis plena de infantuli, infantini e pueri, desquieta pro ke li volis vidar 
dansar la famoza asno Pinochio. 

Depos la unesma parto di la spektaklo, la direktisto di la kompanio, vestizita per 
nigra redingoto, blanka pantalono ed alta boti ek ledro, prizentis su a la nombroza 
spektanti e maxim respektoze lu reverencis a li. Pose lu solene diskursis tale: 


"Respektinda spektanti, kavalieri e dami ! Pro ke ta qua diskursas humile pasis apud 
ta famoza urbo vizitinda, lu decidis maxim honorizita e kun plezuro prizentar a ta 
inteligenta e glorioza spektantaro, famoza mikra asno, olqua honorizesis pro dansir 
koram Sinioro Rejido Imperiestro de omna precipua Korti Europana. E kun gratitudo a 
vi omna, voluntez kurajigar ni per via aplaudado ed indulgemeso". 


La spektanti ridegis ed aplaudis ta parolado, ma lor la aparo de la asno Pinochio en 
la centro di la cirko li aplaudis plu forte, tante forte ke la bruisego esis sama kam ta di 
uragano. La asno Pinochio esis gala-vestizita. Lua bridi esis nova ek brilanta ledro kun 
latuna bukli ed agrafi, du blanka flori en lua oreli, la krino separita en plura lokli ligita 
per silka rubando reda nodigita, ora ed arjenta bendo esis an lua pektoro, e la kaudo 
tresigesis per kordoni ek veluro karmezina e blua. Do lu esis aminda asneto ! 


La direktisto prizentis la asno a la spektanti tale: 


"Mea respektinda spektantaro ! Me ne dicos a vi mentiaji pri la granda desfacilaji 
quin me vinkis por persequar e kaptar ta mamifero olqua libere pasturis sur la prati di 
monti en la zono torida. O bservez la sovaja regardo de lua okuli; vane me intencis 
domestikigar lu, membrigar lu en la frataro di la quadripedi pacema, do kun la maxim 
granda afableso me plurafoye devis parolar a lu per la linguo flogilala. Ma mea 
afableso, vice igar lu amar me, plugrandeskis la maligneso en lua anmo. Danke la savo 
anatomiala di la Greki, en la kranio di ta asno me trovis mikra kartilago ostatra, olqua 
esas, segun la M edicino-Fakultato di Paris, bulbo qua genitas la pilaro e la danso 
Pyrrikos-ala. Do me dreseskis lu por la danso, por trairar granda ringi per salto e por 
ruptar bareli ek papero per lua kapo. Admirez lu e pose judikez lu ! Ma ante adiar vi, 
voluntez permisar a me invitar vi por la morga spektaklo olqua eventos en la nokto; 
ma se morge hazarde la vetero decidas esar pluvoza lore la morga spektaklo eventos 
en la matino, ye dek e un kloki, do ante la dimezo." 


E la direktisto profunde reverencis a la spektantaro. Pose lu turnis su a Pinochio ed 
ilu dicis a la animalo: 


-Kurajo, Pinochio ! Ante vua unesma exercaro salutez la respektinda spektanti, 
kavalieri, dami e pueri ! 


La obedianta Pinochio flexis lua avana genui a la sulo, e lu permanis genuopozanta 
til ke la direktisto sonigis la flogilo en la aero e klamis a lu: 


106 


-M archez ! 

La asno stacis sur lua quar gambi e Marcheskis cirkum la cirko. 

Ye poka tempo pose la direktisto klamis: 

-Trotez ! 

E Pinochio nemediate obediis la impero e chanjis lua antea pazo a trotado. 
-Galopez ! 


E Pinochio galopeskis. 


-M axim rapide kurez ! 


E Pinochio kureskis maxim rapide. Dum la 
fola kurado di la asno, la direktisto pafis a la 
aero. Lor askoltar la pafo-bruiso, la asno 
simulis esar vundata da la kuglo, haltis lua 
kurado e falis a la sulo, simulante mortar. 


Kande, meze aplaudado e kriado tam forta ke 
esis audebla de la cielo, la asno itere stacis, lu 
levis lua kapo e hazarde vidis en lojio damon 
belega kun granda koliaro ek oro cirkum elua 
kolo; de la koliaro pendas granda medalio 
kun glipturo de portreto di pupeo. "Ta esas 
mea portreto !... Ta damo esas Feino !", ton 
pensis Pinochio, qua rikonocis nemediate elu, 
ed ilu intencis klamar: 


-Ho, kara Feino mea ! Ho, kara Feino mea ! 


Ma vice ta paroli, lua bokon ekiris asno-bramado tante sonora e duranta ke omna 
spektanti ridis, precipue la pueri. Lore la direktisto, por savigar da lu ke ne esas polita 
bramar koram la spektanti, frapis la muzelo di Pinochio per la mancho di la flogilo. 

La povra asno ektiris duadek centimetri de lango de lua boko e lekis lua nazo dum 
kin minuti, supozante ke agar tale mikrigos la doloro. Ma lu desespereskis pro ke 
kande lu duesmafoye regardis la lojio, lu vidis olu vakua, Feino desaparis ! 

To tristigis lu maxim multe, lua okuli lakrimifeskis e lu afliktite ploradis. Ma nulu 
perceptis lo, anke ne la direktisto qua sonigis la flogilo en la aero e klamis: 


-Adavane, Pinochio ! Montrez a la spektanti quante gracioze vu saltas e trairas la 
granda-ringi. 


Du o trifoye Pinochio proximigis su a la granda-ringo, ma kande lu esis avan la 
ringo, vice trairar olu, la asno pasis facile sub olu. Fine ye la triesma foyo Pinochio 

saltis, trairis la granda-ringo; ma lua dopa gambo frapis la ringo do Pinochio falis a la 
sulo quale falus sako de teropomi. 
Lu staceskis, ma lu esis kripla; apene lu povis retroirar a la stablo. 


-Retrovenez, Pinochio ! Ni 
volas la asneto ! Retrovenigez la |_— : 
asneto ! -de la gradego klamis la ' SE 
pueri, tre afliktita pro la trista E ra 
eventajo. 


Ma en ta nokto nula AM 
spektanto itere vidis la asneto. 4 
Ye la sequanta matino, pa: 
veterinario, to esas, la mediko F= =. 
di la bestii, vizitis la asneto e lu «=... 
deklaris ke la asno esas kripla e 
tala lu esos dum lua tota vivo. 
Lore la direktisto dicis a la yuna stablisto: 


- 


-Quale agar kun kripla asno ? Lu manjus sen laborar. Duktez la asno a la merkato e 
vendez lu. 


En la merkato onu trovis rapide kompristo, qua questionis a la stablisto : 
-Quante kustas ta kripla asno ? 
-Duadek kupra moneto-peci. 


-Me kompras la asno po duadek centimi. Kompreneble me ne kompras ta asno por 
profitar lua laboro, ma lua pelo. Me observis ke ta asno havas harda pelo, olquan me 
intencas uzar por facar tamburo por la bando de muziko di mea vilajo. 


Vi povas facile imaginar quante multe "felicigis" Pinochio askoltir ke lua destino esos 
transformesar ye tamburo ! 

La kompristo, pos pagar la duadek centimi, duktis la asno adsur roko an la maro- 
bordo; lu ligis pezoza stono a la kolo di la asno, ligis gambo di la asno per longa 
kordo di qua altra extremajon lu sizis, e subite lu pulsis la asno aden la aquo. 

Pinochio, pro la pezoza stono ligita a lua kolo, rapide sinkis en la aquo e lu arivis til 
la fundo; e la kompristo, kun la kordo bone sizita, sideskis sur stono dum ke lu vartis 
la morto pro drono di la asno, por pose senpeligar lu. 

Chapitro XXXIV 
Pinochio, pulsita aden la maro, devoresas da la fishi, do lu itere 
esas ligna pupeo; ma dum ke lu natas intence salvar su, 
lu glutesas da la terorigiva Sharko. 


Pos ke la asno submersesas dum kinadek minuti, la kompristo dicis a su: 


-Supozeble mea povra asno kripla ja esas tote mortinta. Me ektiros lu de la aquo 
por senpeligar lu e facar tamburo. 


Lore lu tiris la kordo olqua ligesis a gambo di la asno; e lu tiris, e tiris, e tiris, til ke 
fine lu vidis en la aquo-surfaco... ka vi povas divinar quon lu vidis? Lu vidis, vice 
mortinta asno, vivanta pupeo qua movis su quale anguilo. 

e TN e 

di uo “DILE, La EZER, Lor observar la ligna pupeo, la 
; ; E at povra kompristo kredis ke to esas 
==. sonjo, lu tante multe surprizesis ke 
— lu restis senmova, kun lua boko 
- apertita e la okuli exter lia orbiti. 
Kande la kompristo itere povis 
parolar, lu dicis plorante e 

balbutante: 


-Ed, ube esas la asno olquan me pulsis aden la maro ? 
-Ta asno esas me ! -respondis la ridanta pupeo. 

-Ka vu ? 

-Me. 

-Ha ! raskalo ! ka vu volas mokar me ? 

-Ka mokar vu? Tote no, kara mastro; me ne mentias. 


-Quale vu, qua esis asno ye un horo ante nun, en la aquo transformesis a ligna 
pupeo ?... 


-Forsan la marala aquo efektigis la transformo. La maro esas mokema. 


-Atencez, ne vu mokez me... ! Se me perdas mea pacienteso, lore vu ne esos tre 
kontenta. 


-Bone, mastro, ka vu volas savar la tota vereso ? Desligez mea gambo e me naracos 
a vu mea historio. 

La kurioza kompristo, qua volis konocar la vera historio, desligis la gambo di 
Pinochio, qua tale, tam libera kam fluganta ucelo, paroleskis: 


-Savez ke me esis ligna pupeo quale me nun esas tala, ma me esis transformonta a 
puero quala la cetera pueri existanta en la mondo; ma pro me poke amis studiar e me 
fidis a la paroli da mala kompani, me eskapis mea hemo... e ye ula dio, kande me 
vekis me deskovris ke me transformesis ad asno kun lua granda oreli... e longa 
kaudo !... Quante granda shamo !... Ta shamo esas tante granda, kara mastro, ke me 
pregas a Santa Antonio ke vu nulatempe sufros olu... Onu duktis me a la asno- 
merkato e direktisto de cirko-kompanio kompris me por dresar me por la danso e por 
trairar granda ringi, ma ye ula nokto, dum spektaklo, me falis a la sulo e desfortunoze 
me divenis kripla. Lore la direktisto, qua ne savis quon agar kun kripla asno, decidis 
vendar me... e vu kompris me ! 


-Certe ! E me kompris vu po duadek centimi. Qua retrodonos a me mea duadek 
centimi? 


-E por quo vu kompris me? Vu kompris me por senpeligar me e facar tamburo... 
tamburo ! 


-Certe !... E nun, ube me trovas altra pelo? 
-Vu ne desesperez, mastro. Esas multa asni en ta mondo ! 
-Dicez a me, impertinenta raskalo, ka vu ja finis la naracado de vua historio ? 


-No -respondis la pupeo-, me dicos du plusa paroli e me finos la naracado. Pos 
komprir me, vu duktis me a ta loko por ocidar me; ma pro kompatala sentimento, vu 
fine decidis ligar stono a mea kolo e jetar me a la fundo di la maro. Ta delikata 
sentimento tre multe honorizas vu, e meritas mea eterna gratitudo. Ma, kara mastro, 
vu omnon agis sen atencar Feino... 


-Qua esas ta Feino ? 


-Elu esas mea matro, qua esas quale la cetera 
bona matri, qui multe amas lia filii e sorgas li, ed È 
en omna desfacilaji eli kun amo helpas li, malgre ; 
ke ula pueri, pro lia malicaji e mala konduto, * 
meritus abandonesor, e tale li devus helpar su. 7 
Me dicas ke la bona Feino, kande elu deskovris 
ke me esis drononta, sendis a me enorma trupo 
de fishi qui supozis ke me esis mortinta asno, do 
li devoreskis me. E quanta morduri ! Me 
nulatempe supozis ke la fishi esas plu glutema 
kam la pueri ! Fisho devoris mea oreli, altra ¿ 
fisho devoris mea muzelo, altri devoris mea 
kolo, la krino, la pelo di la gambi e di la dorso... 
e tre afabla fisho mikra devoris mea kaudo ! 

-De nun -dicis la hororigita kompristo- me juras ne plus manjar peskito ! M e tote ne 
prizus manjeskar salmono o fritita merlucho e trovar en olu kaudon di asno ! 


-Me opinionas same kam vu -dicis la ridanta pupeo-. Pluse, vu savez ke kande la 
fishi manjis omna mea asnala shelo olqua parkovris me, li evidente deskovris la 
kerno... to esas, la ligno, nam vu povas observar ke me esas ek ligno tre harda. Lor la 
unesma morduri a la ligno la fishi rapide savis ke la harda ligno ne esas apta nutrivajo 
por li, e do la fishi abandonis ta nemanjebla lignajo sen turnar su a me por gratitudar 
to quon li antee manjabis... E yen pro quo kande vu tiris la kordo vu trovis pupeo 
vivanta vice mortinta asno. 


-Ma ya mokas vua historio ! -klamis la iracigita kompristo-. Me nur savas ke me 
spensis duadek centimi intence komprar vu e me volas ke onu retrodonez a me la 
pekunio. ka vu savas quale me agos? M e retroduktos vu a la merkato e me vendos vu 
kom sika ligno por brulesor en herdo. 


-Do, vendez me; to ne jenas me -dicis Pinochio, qua dume per salto lansis su a la 
maro. 


E Pinochio joyoze nateskis por forirar la rivo, e dum la natado lu klamis a la 
kompristo: 


-Adio, mastro; se vu bezonas pelo por facar tamburo lore vu memorez me. 


E Pinochio rideskis ma ne cesis la natado; pos kelka minuti lu turnis su a la rivo e 
klamis maxim laute: 


-Adio, mastro; se vu bezonas kelka sika ligno lore vu memorez me. 


En la tempo de klozar e desklozar la okuli, Pinochio foriris la rivo tante multe ke lu 
esis preske nevidebla, nur onu povis observar mikra punto nigra en la surfaco di la 
maro, qua ulafoye saltis a la aero, quale delfino ludema. 


Dum la natado, Pinochio vidis meze la maro rokon granda di qua aspekto esas ta di 
blanka marmoro. Sur la somito di la roko esis bela kapro qua dolce bramis. La kapro 
gestadis por savigar da Pinochio ke lu proximigeskez su a la roko. 

Esis tre singulara ke la pilaro di la kapro, vice blanka o nigra o blanka e nigra, esis 
blua, ma ta blua koloro memorigis da Pinochio la blua koloro di la hararo di la belega 
puerino. 

Vi povas imagimar quante forte e rapide pulsis la kordio di Pinochio ! Kun 
rinovigita forco ed energio, lu nateskis a la roko; kande lu esis arivonta a la roko, kapo 
di monstro kun boko tote apertita tam granda kam groto e kun tri denti-serii 
pavorigiva mem desegnita surpapere, ekiris la maro-surfaco ed iris a lu. 

Ka vi savas qua esis ta marala monstro? 

La monstro esis la enorma Sharko quan vi bone konocas pro ke plurafoye onu 
parolis pri lu en ta rakonto. Pro lua malignaji e lua nesaturebla hungro surnomizesis 
per la frazo: "La Atila a fishi ed a peskisti" 

Vi imaginez la terorigata Pinochio lor vidir 
ta monstro. Lu intencis eskapar Sharko, : 
zigzagar, fugar... ma ta enorma boko tote : 
apertita iris a lu tam rapide kam flecho. 


-Natez maxim rapide ! -klamis bramante la 
bela kapro a Pinochio. 


E Pinochio natadis tote desesperita, per lua 
brakii, per lua pektoro, per lua gambi e per 
lua pedi. 


-N atez plu rapide, Pinochio, la monstro proximeskas a vu !... 
E Pinochio, kun rinovigita forco, natis plu rapide kam antee. 


-Atencez, Pinochio !... La monstro preske kaptas vu !... Apud vu !... Apud vu !... 
Voluntez, hastigar la natado o vu devoresos !... 


E Pinochio natis hastoze, plu rapide kam antee, adavane, adavane, quale kuglo di 
fusilo. Lu ja esis proxim la roko, e la mikra kapro, inklinita a la maro, extensis lua 
mikra avana gambo intence helpar Pinochio ekirar la aquo ! 

Ma tarde ! La monstro aspiris aquo e kune la natanta Pinochio, tante violente e 
gluteme ke lor la eniro de Pinochio en la monstro, ilua kapo frapesis tante forte ke la 
pupeo esvanis su dum horo-quarimo. 

Kande lu vekis, lu ne bone memoris la lando quan lu habitas. En la cirkumaji di 
Pinochio la obskureso esis tante nigra ke irgu povus pensar ke Pinochio enirabis 
kalmaro plena de inko. Atence lu intencis askoltar ulo, ma lu nur audis la bruiso da 
interruptita vento qua shokis sur lua vizajo. Lu ne savis ube esis la origino di la vento, 
ma pose lu komprenis ke ta vento venis de la pulmoni di la monstro. Vi omna devas 
savar ke Sharko esis astmika, do lua respirado esis quale ventego. 

Pinochio intencis kelke kurajigar su, ma kande lu verifikis ke lu esis enkarcerigita en 
la korpo di monstro, lu ploreskis e krieskis, e dum la plorado lu klamis: 


-Sokurso ! Sokurso ! Quanta desfeliceso ! Kad ulu venos helpar me ? 


-Quan vu volas ke salvez vu, desfelica puero ? -en la obskureso dicis voceto debila, 
tam debila kam soni de gitaro mikonstruktita. 


-Qua parolas tale ? -questionis Pinochio, senmovigita da la pavoro. 


-M e ! Me esas povra atuno, qua glutesis da harko samatempe kam vu. E vu, quala 
fisho esas vu? 


-Me tote ne relatas kun fishi. M e esas pupeo. 


-Lore, se vu ne esas fiho, pro quo vu permisis Sharko glutar vu ? 

-M e ne permisis glutesar, ma Sharko glutis me ! E nun, quon ni povas agar hike en la 
obskureso? 


-Rezignar e vartar til ke Sharko digestos ni. 
-M a me ne volas digestesor ! -klamis Pinochio qua itere ploreskis. 


-Anke ne me volas digestesor -dicis la atuno-, ma me esas kelke filozofo do me 
konsolacas me pro ke, por atuno, esas preferinda mortar en la aquo kam en oleo... 


-Stultaji ! -klamis Pinochio. 

-To esas simple mea opiniono -dicis la atuno-, ed omna opiniono esas respektinda ! 
-Bone..., me volas forirar... me volas eskapar... 

-Eskapez de Sharko, se vu povas !... 

-Ka ta monstro esas tre granda ? -questionis Pinochio. 

-Lu esas longa de plu kam un kilometro, sen mezurir lua kaudo. 

Dum ke li interparolis en la tota obskureso, Pinochio vidis tre fora klareso. 

-Q uo esas ta fora mikra lumo ? -dicis Pinochio. 

-Forsan esas kompano qua anke vartas digestesor da Sharko !... 

-M e iras renkontrar lu. Ka lu povas esar olda fisho olqua dicos a me quale eskapar ? 
-M axim kordiale ton me volas, kara pupeo. 

-Adio, atuno ! 

-Adio, pupeo. Bona chanco ! 

-U be ni itere renkontros ?... 


-N ulu savas... me preferas ne pensar pri to ! 

Chapitro XXXV 
Pinochio trovas en Sharko... quan lu trovas ? 
Lektez ta chapitro e vi deskovros lo. 


Pinochio, lor adiir lua bona amiko la atuno, marcheskis en la obskureso per 
vacilanta-maniero, pazope, en la korpo di Sharko, a la fora mikra lumo. 

Dum la marchado lua pedi barbotis adsur flako plena de grasoza e glitigiva aquo di 
qua intensa odoro esis sama kam ta di peskito fritita. 

Lor lua proximesko a la lumo, olua klareso plugrandeskis til ke pos la marchado fine 
lu arivis apud la lumo... quon lu trovis? Vi ne povus divinar lo malgre ke vi probez 
sucesar mil foyi: lu trovis mikra tablo, sur olu esis acendita kandelo stekita en verda 
botelo, e sidanta, apud la tablo, esis oldulo tre blanka, tam blanka kam nivo o kam 
kremo batadita. La oldulo mastikeskis mikra fishi vivanta, tante vivanta ke ula fishi 
sucesis eskapar de lua boko. 

Pro vidar la oldulo, la joyo di Pinochio esis 
tante granda e neexpektita ke la pupeo preske 
delireskis. Pinochio volis ridar, volis plorar, 
volis dicar tre multa kozi; tamen lu nur esis 
kapabla balbutar sensenca frazi. Fine lu sucesis 
emisar joyo-krio e kun lua brakii separita lu 
lansis su a la kolo di la oldulo por embracar 
lu, dume Pinochio klamis: 


-Ho ! Kara patro mea ! Fine me trovas vu ! 
Me nulatempe itere abandonos vu, 
nulatempe, nulatempe ! 


-Ka mea okuli ne trompas me ? -dicis la 
oldulo frotanta lua okuli-. Ka vere vu esas mea 
kara Pinochio ? 


-Yes, yes, esas me, esas me ipsa ! E ka vu ja pardonis me ? Ka no ? Ho, patro mea, 
quante bona vu esas !... E pensar ke me, kontree... Ho ! Se vu savus quanta desfelicaji 
eventis a me, e quante multe me agis eroroze ! En la dio ke vu, povra patro mea, 
vendis vua jaketo por komprar skolo-libreto por ke me povez asistar la skolo, me 
eskapis intence irar a la pupei-teatro, e la pupeestro volis jetar me a la fairo por rostar 
bone mutono, e pose lu donacis a me kin ora moneto-peci por ke me donez oli a vu, 
ma me trovis Kato e Foxo qui duktis me a la albergo di la reda kreveto, ibe li manjis 
quale hungroza volfi, e kande en la nokto me ekiris la albergo, asasinisti persequeskis 
me, me sempre avan li, e li kurante dop me, e me avan li, e li duris la persequado dop 
me, til ke fine li kaptis me e pendigis me de brancho di la Granda Querko, ube la 
belega yunino di qua hararo esas blua transportigis me en karoso apud lu, e kande la 
mediki vizitis me li dicis nemediate: "Se lu ne esas mortinta, lore lu esas vivanta", e lore 
me nevolunte dicis mentiajo do mea nazo plulongigeskis e me ne povis ekirar la 
chambro, e me iris kun Foxo e Kato intence enterigar quar ora moneto-peci, nam un 
moneto-pecon me spensis en la albergo, e la papagayo rideskis, e me ne trovis la 
duamil moneto-peci, e kande judiciisto savis ke mea ora moneto-peci furtesis, lu 

decidis enkarcerigar me, por kontentigar la furtisti, e fine me ekiris la karcero e me 
vidis grapo de vit-beri en agro, ma me kaptesis da fera kaptilo e la rurano metis 
hundo-koliaro a me por ke me laborez kom gardista hundo en lua haneyo, ma fine lu 
saveskis pri mea inocenteso do lu permisis a me forirar, e la serpento, kun fumurifanta 
kaudo, rideskis e veino di olua pektoro krevis, e tale me retroiris a la hemo di la 
belega yunino, elqua mortis, e la kolombo, qua vidis me ploranta, dicis a me: "Me 
vidis vua patro konstruktanta kanotacho por irar serchar vu", e me dicis a la kolombo: 
"Me esus maxim felica se anke me havus ali", e lu dicis a me: "Ka vu volas irar apud 
vua patro", e me dicis a lu: "Ton me volas, ma qua portos me apud lu ?", e la kolombo 
dicis a me: "M e ipsa portos vu", e me dicis: "Quale ?", e lu dicis a me: "Kavalkez me", e 
tale ni flugis dum la tota nokto, e ye la matino omna maristi qui regardis a la maro, 
dicis a me: "Esas kompatinda patro en kanotacho, ed ilu esas drononta", e me, de fora 
disto, nemediate rikonocis lu, mea kordio helpis me en la rikonoco, e me advokis lu 
por ke lu retrovenez a la plajo... 


-Anke me rikonocis vu -dicis Jepeto-, e volunte me retroirabis a la plajo, ma, quale ? 
La maro esis plena de ondegi, e furioza ondo renversis la kanoto. Lore hororoza 
Sharko, qua esis proxim me, kande lu vidis me en la aquo, lu rapide natis a me e kun 
lua lango kaptis me e pose glutis me, quale se me esus vermicelo. 


-Depos quanta tempo vu esas en la Sharko ? -questionis Pinochio. 


-De ta dio til hodie, cirkum du yari; du yari, mea kara Pinochio, olqui por me esis 
tam longa kam du yarcenti ! 


-E quale vu sucesis vivar hike ? Ed ube vu trovis la kandelo ? E qua donis a vu la 
alumeti por acendar la kandelo ? 


-Nun me explikos omno a vu. Savez ke la sama burasko olqua renversis mea 
kanoto, anke sinkigis vari-navo. O mna maristi salvesis, ma la navo dronesis, e Sharko, 
qua ta dio maxim multe hungris, anke glutis la navo pos glutir me... 


-Quo ? Ka Sharko glutis la navo per un sola bokedo ? -questionis surprizita 
Pinochio. 


-Yes, la tota navo glutesis per un sola bokedo; e Sharko nur sputis la granda masto 
pro ke olu esis inter lua denti. Fortunoze la barko esis plena de karno konservita en 
stana buxi, de galeti, to esas, de la pano di la maristi, de boteli de vino, de sika vitberi, 
de fromajo, de kafeo, de sukro, de kandeli ek vaxo e de buxi kontenanta alumeti. Kun 
ta abundanta vari me povis vivar dum du yari; ma preske omna vari ja exhaustesis, la 
nutrivi-armoro esas vakua e ta kandelo, quan vu vidas, esas la lasta... 


-E ka pose ?... 
-Pose, kara filio, la obskureso... 


-Do, kara patro -dicis Pinochio-, ni ne plus disipez nia tempo. Ni devas pensar pri 
quale eskapar de Sharko tam balde kam posibla... 

-Eskapar ?... Quale ? 
-Ni devas saltar a la maro de la boko di Sharko, e natar... 
-Bona projeto, ma, kara Pinochio, me ne savas natar. 


-Ka to importas ? Vu kavalkos me sur mea shultri, me bone natas, do sekure me 
portos vu a la plajo. 


-lluziono, kara puero ! -dicis Jepeto dum ke lu agitis lua kapo e ridetis kun 
melankolio-. Kad esas posibla ke pupeo, di qua alteso esas cirkum un metro, povas 
havar forco tante granda por portar me sur lua shultri? 


-Probez ! Pluse, se onu skribis en la cielo ke ni devas mortar, adminime ni havos la 
konsolaco de mortar kune, embracita. 


E sen parolar pluse, Pinochio prenis la kandelo e marchante avane, por bone 
lumizar la voyo, dicis a lua patro: 


-Venez dop me e ne plus pavorez. 


Tale li marchis dum multa tempo, trairis la korpo e la stomako di Sharko. M a kande 
li arivis apud la granda fauco di la monstro, li haltis lua marchado por observar la 
cirkumaji e profitar la instanto maxim apta por eskapar. 

Vi omna devas savar ke Sharko esis tre olda e lu esis astmiko e sufris pro kordio- 
palpitado, do lu oblige dormas kun lua boko tote apertita; yen pro quo de la fauco di 
Sharko Pinochio povis vidar granda parto de la steloza cielo e belega luno. 


-Ta esas la oportuna instanto por eskapar -susuris Pinochio a lua patro-. Sharko 
dormas quale muso, la maro esas tranquila e la nokto lumoza pro la luno-lumo. 
Venez, kara patro, venez pos me e ye poka tempo pos nun ni esos salvita. 

N emediate li acensis la fauco di la marala monstro e kande li arivis a la boko, li 
marcheskis lente adsur la lango, olqua esis tante larja kam avenuo di gardeno. Li ja esis 
pronta por saltar a la maro, ma subite Sharko sternutis, e pro la sternuto la monstro 
agitis su tante violente ke Pinochio e J epeto falis aden la stomako di Sharko. 

La falo extingis la flamo di la kandelo, do la tota obskureso esis cirkum la patro e 
lua filio. 

-E ka nun...? -questionis serioza Pinochio. 

-Nun, kara puero, ni esas tote perdita. 

-Ka perdita ? Pro quo ? sizez mea manuo, kara patro, ed atencez ne mispazar ! 


-Adube vu duktas me ? 

-Ni devas itere probar eskapar. Venez kun me e ne pavorez. 


Jus ton dicis, Pinochio sizis la manuo di lua patro e marchante kune itere acensis la 
fauco di la monstro, trairis olua lango e la tri serii de denti. M a ante saltar a la maro, 
la pupeo dicis a lua patro: 


-Kavalkez sur mea dorso, ed 
embracez me forte. Pose me ja 
savas quale me devas agar. 


Kande Jepeto kavalkis sur la 
- dorso di Pinochio, la pupeo saltis a 
la maro e nateskis. La maro esis 
tam serena kam kuveto plena de 
oleo, la luno splendide brilis e 
Sharko profunde dormadis, tante 
profunde ke mem kanono-pafo ne 
povus vekigar lu. 

Chapitro XXXVI 
Fine Pinochio cesas esar pupeo e transformesas a puero. 


Dum ke Pinochio natadis rapide a la plajo, lu remarkis ke lua patro, qua esis 
kavalkanta lu e havis lua gambi en la aquo, intense tremadis, quale tremas febriko. 

Ka lu tremis pro la kolda aquo o pro pavoro? Qua savas lo? Forsan pro la du kauzi. 
Ma Pinochio supozis ke lua patro tremadis pro pavoro, do la pupeo dicis a lua patro, 
por tranquiligar lu: 

-Kurajo, patro ! Ye ula minuti pos nun ni arivos a la plajo, do ni esos salvita. 

-Ma, ube esas ta benedikita plajo ? -questionis la oldulo, di qua destranquileso 
plugrandeskis dum ke lu observis la cirkumaji atence, quale talioro observas filo 
transiranta la truo di agulo. Me observas la cirkondanta horizonto, ma me nur vidas 
cielo e maro. 

La povra Pinochio simulis esar kontenta, ma vice... vice esar kontenta lu 
senkurajigeskis su; lu preske ne havis forco, lua respirado esis desfacila e fatiganta... to 
esas, lu esis tote fatigita e la plajo ankore esis fora. 

Pinochio natadis dum ke lu havis forco, ma subite lu turnis lua kapo a lua patro e 
dicis a Jepeto: 

-Pa... patro, hel... helpez me !... me mo... morteskas ! 


La patro e la filio esis drononta, ma li audis voco de "gitaro mikonstruktita", qua 
dicis: 


-Qua morteskas ? 

-M e, e mea povra patro ! 

-M e rikonocas ta voco ! Vu esas Pinochio ! 

-Certe. E ka vu ? 

-M e esas la atuno, vua kompano en la karcero, to esas, en la korpo di Sharko. 
-Quale vu sucesis eskapar ? 

-M e imitis vua agado tarelate. Vu montris a me la voyo, e me eskapis pos vi. 

-Kara atuno, vu arivas en bona horo ! Me pregas vu ke vu helpez ni, o ni dronesos ! 


-Volunte e maxim kordiale. Sizez mea kaudo e me duktos vi a la plajo, depos quar 
minuti ni esos en la maro-bordo. 


Jepeto e Pinochio, quale vi omna ja povas supozar, nemediate konsentis; ma vice 

sizar la kaudo di la atuno li decidis sidar kavalke sur la dorso di la atuno. 
-Ka ni esastro pezoza ? -questionis Pinochio. 


-Ka vi pezoza? Tote no; semblas a me ke me portas sur mea dorso du konki 
-respondis la atuno, olqua esis tam granda e forta kam bovyuno du yari evanta. 


Lor la arivo a la plajo, unesme Pinochio saltis adsur tero por helpar lua patro 
tervenar; pose lu turnis su a la atuno e kun emocigita voco dicis a la fisho: 


-Kara amiko, vu salvis mea patro ! Ne existas suficanta vorti por bone gratitudar to 
quon vu jus agis ! Adminime vu permisez ke me kisez vu kom eterna gratitudo !... 


La atuno ekirigis lua muzelo exter la aquo e lore Pinochio, genupozita sur la sulo, 
kisis maxim amoze la boko di la atuno. Ta amoza kiso emocigis tante multe la povra 
atuno ke lu tote eniris la aquo e desaparis; lu ne volis ke omni videz lu plorar quale 
puero pro la emoco. Dume jorneskis. 

Pinochio ofris lua brakio a Jepeto, ilqua preske ne havis forco por esar stacanta, e 
dicis: 


-Sizez mea helpanta brakio, kara patro, e ni marcheskez. Ni marchos tam lente kam 
formiki, e se la marchado fatigas ni, lore ni haltos por repozar. 


-Ed, adube ni iros ? -questionis J epeto. 


-Ni devas serchar domo o kabano di qua habitanti donez a ni, karitate, pano e 
kelka palio uzebla kom lito. 


Depos marchado per min kam cent pazi, li vidis du sidanta enti deformita 
almonanta. Li esis Kato e Foxo, Ma nulu povus rikonocar li. Savez ke Kato pro sempre 
simular esar blinda, fine lu divenis blinda; e Foxo, kun mizeroza aspekto, senpiligita, 
mem perdis lua kaudo. Tale esis li. La furtista Foxo, en la maxim mizeroza stando, 
oblige vendis lua belega kaudo a migranta komercisto, qua kompris la kaudo por facar 
mushi-pavorigilo. 

-Ho, Pinochio ! -klamis Foxo kun trista voco-. Esez karitatema a ta du maladi ! 

-M aladi ! -dicis Kato. 

-Adio, raskali ! -respondis la pupeo-. Vi trompis me unfoye, ma nula pluse. 

-Fidez a nia paroli, Pinochio, nun vere ni esas povra e desfelica ! 


-Fidez a nia paroli ! -dicis Kato. 


-Se vi esas povra, vi bone meritas lo. Memorez la proverbo: "Pekunio furtita 
nultempe fruktifas". Adio, raskali ! 

-Esez kompatema a ni !... 

A ni !... 

-Adio, raskali ! Memorez la proverbo: "La farino di la diablo esas brano". 
-Vu ne abandonez ni ! 

-...Ni ! -dicis Kato. 

-Adio, raskali ! memorez la proverbo: "Qua furtas vesti, mortas nuda". 


EJepeto e Pinochio duris tranquile lia marchado til ke depos cent pazi li vidis, en la 
fino di voyo meze agri, bela palia kabano kun olua tegula tekto. 


-Ulu devas habitar ta kabano -dicis Pinochio-. Ni irez ad olu e pordo-frapez. 
Li iris a la kabano e pordo-frapis. 

-Qua pordo-frapas ? -dicis voceto de la internajo. 

-Ni esas patro e lua povra filio, sen pano e sen tekto -respondis Pinochio. 
-Turnez la klefo e lore onu desklozesos la pordo -dicis la voceto. 


Pinochio turnis la klefo e desklozis la pordo. Kande li eniris la kabano, li regardis 
cirkum su, ma vidis nulu. 


-He ! Ube esas la mastro di ta kabano ? -dicis astonita Pinochio. 

-Hike, en la suprajo ! 

Jepeto e Pinochio regardis a la tekto e sur trabo li vidis la parolanta Grilio. 
-Ho ! mea kara Grilio ! -dicis Pinochio dum ke lu afable salutis Grilio. 


-Nun vu dicas "mea kara Grilio", ka no? Ma ka vu memoras ke por ekpulsar me de 
vua hemo, vu lansis a me ligna martelo ?... 


-Vu esas certa, kara Grilio ! Vu ne aceptez me en vua hemo... anke vu lansez a me 
ligna martelo, ma kompatez mea povra patro !... 


-Me kompatos la patro ed anke la filio; ma me volis memorigar da vu vua mala 
konduto a me, por savigar ke en ta mondo, se esas posibla, onu devas esar polita a la 
ceteri; forsan en futura dio onu bezonosta politeso de li. 


-Vu esas certa, kara Grilio, vu esas certa, e me nulatempe oblivios ta leciono da vu. 
Ma, dicez a me, quale vu kompris ta bela kabano ? 

-Ta kabanon donacis a me hiere belega mikra kapro di qua pilaro esas blua. 
-Ed, adube iris la kapro ? -questionis tre kurioza Pinochio. 

-M e ne savas adube lu iris. 

-E kande lu retrovenos ?... 


-Lu retrovenos nulatempe. Hiere departis tre afliktita e per lua bramado lu dicis: 
"Povra Pinochio !... Me ne plus rividos lu..., lu devo resis da Sharko !...". 


-Ka lu ton dicis ?... Do esis elu !... esis elu !... esis mea kara Feino !... -klameskis 
ploranta Pinochio. 


Depos duranta plorado, lu sikigis lua okuli e facis lito per palio, por ke la olda 
Jepeto povez sternar su. Pose lu questionis a la parolanta Grilio: 


-Dicez a me, Grilio, ube me povus trovar glasedo de lakto por mea povra patro ? 


-Pos trairar tri agri vu arivos a la hemo di la rurano Jovano, qua proprietas bovini. 
Irez a ta domo ed ibe esas la lakto quan vu volas. 


Pinochio departis a la hemo di la rurano Jovano, ilqua dicis a la pupeo: 
-Quanta lakton vu volas ? 

-Glasedo. 

-M e vendas la lakto a vu po un centimo. Unesme donez la pekunio a me. 
-M e havas nula pekunio -dicis Pinochio kun tristeso e chagreno. 


-M ale, kara pupeo -dicis la rurano-. Se vu havas nula pekunio lore me havas nula 
lakto. 


-Pacienteso ! -dicis la pupeo, qua departeskis. 


-Haltez la departo -dicis Jovano-. Ni povus interkonkordar. Ka vu volas turnigar la 
norio? 


-Quo esas norio ? 


-Olu esas ta ligna mashino olqua esas utila por ekirigar aquo de la puteo, por 
irigacar la verdaji. 


-Me probos... 

-Do ekirigez cent steledi de aquo e lore me donacos a vu glasedo de lakto. 


-Me konkordas. 


e mo SY 


Jovano duktis la pupeo a la norio e docis „~= 2 del 
Yam 


lu pri quale turnigar olu. Nemediate (34422 
Pinochio laboresis, ma ante ekirigar la cent ee te= 
siteledi de aquo lu esis parkovrita de ii, 
sudoro, de lua kapo til la pedi. N ulatempe 


lu laborabis tante multe. 


y 


lu esas mortonta. = 

-Ka me povas vidar lu ? -dicis Pinochio. 

-Kun plezuro. 

Kande Pinochio eniris la stablo, lu vidis povra asno jacanta surpalie, qua perdabis 
omna lua forci pro hungro e tro fatigiva laborado. Atence Pinochio regardis la asno, e 
kelke perturbita lu dicis: 

-M e konocas ta asno ! Lua vizajo ne esas novajo a me ! 

E Pinochio inklineskis su a la asno, e questionis a lu, en la asni-linguo: 


-Q ua esas vu ? 


-Lor audir ta questiono, la asno desklozis lua preske mortinta okuli e balbutante 
respondis en la sama linguo: 


-Me e... esasMe... Mecho... 
E nemediate la asno klozis lua okuli e mortis. 


-Ho ! Povra Mecho ! -dicis nelaute Pinochio, qua prenis kelka palio por sikigar 
lakrimo olqua decensis adsur lua vizajo. 


-Ka vu esas tante afliktita pro la morto de asno qua ne esas vua? -dicis la rurano-. 
Do quon me devus agar nam me kompris olu po multa pekunio ? 


-M e savigas da vu ke ta asno esis amiko di me ! 
-Ka vua amiko ? 


-Samskolano !... 

-Quon vu dicas ? -klamis Jovano, qua ridegeskis-. Ka vua samskolani esis asni ?... Me 
bone povas imaginar quante multe vi studiis en ta skolo !... 


La pupeo, kelke ofensita da ta paroli, respondis nulo; lu prenis la glaso kontenanta 
fresha lakto e lu retroiris a la kabano. 

De ta dio, e dum kin monati, Pinochio singlamatine vekis ante la jornesko por irar 
turnigar la norio e tale ganar la glasedo de lakto olqua esis quaze medicino kuraciva 
por lua malada patro. ma ta singladiala laboro ne esis suficanta; Pinochio lernis facar 
oziera korbi, olquin lu pose vendis. Per la ganita pekunio li povis admirinde plenigar la 
nutrivi-armoro. Pluse lu facis eleganta mikra charioto por portar lua patro adexter la 
hemo por promenar kune e respirar fresha aero, se la vetero esas agreabla. 

E dum la noktesko e parto de la nokto, lu lektis e skribis. En proxima vilajo lu 
kompris, po poka centimi, granda libro sen kovrili quan lu lektis. Por skribar lu uzis 
palio kom plumo, e vice inkeyo kontenanta inko, lu uzis mikra flakono kontenanta 
suko de rovo-beri e de cerizi. 

Agante tale, kun bona volo pri vinkar omna desfacilaji e laborar singladie, lu sucesis 
bone flegar lua sempre malada patro, e pluse lu povis sparar quaradek centimi por 
komprar nova vestaro. 

Ye ula matino Pinochio dicis a lua patro: 


-Me departas a la merkato por komprar vestio, boneteto e paro de shui. Lor mea 
retroveno adheme -dicis Pinochio-, me esos tante bone vestizita ke vu konfundos me a 
sinioro. 


Pinochio departis e kureskis felica e kontenta. Subite audis ke ulu advokis lu per lua 
nomo; lore Pinochio turnis su e vidis bela heliko sur arbusto. 


-Ka vu ne rikonocas me ? -dicis la heliko. 

-M e ne esas tote certa... 

-Ka vu memoras ta heliko qua laboris kom servisto en la hemo di Feino di qua 
hararo esas blua ? Ka vu ne memoras la nokto kande me apertis la pordo e vua pedo 
esis stekita en ta eniro-pordo? 

-Certe me bone memoras ta nokto -klamis Pinochio-. Ma dicez a me, kara heliko, 
ube esas la bona Feino? Quon elu agas ? Kad elu pardonis me? Kad elu memoras me ? 
Kad elu amas me tante multe kam antee ? Kad elu esas fore ? Ka me povus vizitar elu ? 

La heliko respondizis senhaste omna questioni da Pinochio: 

-M ea kara Pinochio ! La povra Feino jacas surlite en hospitalo... 


-Kad en hospitalo...? 


-Desfortunoze ! Opresita da tanta desfelicaji, lu grave maladeskis e lu ne havas 
suficanta pekunio mem por komprar peceto de pano. 

-Ka vere ?... Ho ! Quanta chagreno ! Ho, povra Feino !, povra Feino ! Se me havus 
miliono, kurante me irus apud elu por donacar ta pekunio a lu,... ma me nur havas 
quaradek centimi... yen oli: me intencis komprar nova vestaro. Prenez oli, heliko, e 
portez la pekunio a mea bona Feino. 


-E ka vua nova vestaro ? 


-Kad importas nova vestaro ? Tote no. Anke me vendus ta ragi, quin me metas, por 
helpar elu !... departez, heliko, hastoze; e retrovenez adhike ye du dii pos nun; lore 
me esperas povar donar a vu plusa pekunio. Til nun me laboris por mantenar mea 
patro, ma de hodie me laboros singladie kin plusa hori por anke mantenar mea bona 
matro. Adio, heliko, me vartos vua retroveno ye du dii pos nun. 


La heliko, kontree lua kustumala agado, kureskis tam rapide kam lacerto sub la suno 
agostala. 
Kande Pinochio arivis aden lua hemo, lua patro questionis a lu: 


-U be esas vua nova vestaro ? 
-M e ne trovis apta vestaro por me. Pacienteso !... Me kompros olu ye altra dio. 


Dum ta nokto, Pinochio vice laborar til duadek kloki, lu laboris til la noktomezo; 
do vice facar ok korbi, lu facis dek e sis. Pose lu iris a lua lito e dormeskis. En la noktala 
sonjo lu kredis vidar Feino, bela e ridetanta, elqua, pos kisar ilu, dicis: 


-Bonege, Pinochio ! Danke vua bona kordio me pardonas omna vua malicaji. La 
pueri qui helpas amoze lia genitori en la mizerozeso ed en la maladeso, meritas laudi 
ed amo, malgre ke li ne esas la maxim obediema e lia konduto povas ne esar la maxim 
bona. Esez bone judikanta e lore vu esos felica. 


Ye ta instanto la sonjo finis e Pinochio vekis kun lua okuli exter lia orbiti. Vi 
imaginez lua surprizo kande lu remarkis ke lu ne plus esas ligna pupeo ma vera puero, 
quale la cetera pueri. Lu regardis la cirkumaji e vice la kustumala palia parieti di la 
kabano, lu vidis bela chambro moblizita ed ornita kun simpleso, ma elegante. E kande 
lu ekiris la lito lu vidis nova vestaro, nova boneteto e paro de brilantega boti ek ledro. 

Lu metis lua nova vesti, e trovis en posho monetuyon ek ivoro, sur olu esis grabita 
ta vorti: "Feino, di qua hararo esas blua, retrodonas a lua kara Pinochio la quaradek 
centimi, e gratitudas ilua bona kordio". Pinochio desklozis la monetuyo e vice 
quaradek centimi, esis quaracent senuza moneto-peci ek oro. 

Pose lu stacis avan spegulo por vidar su, ma lu vidis altra persono. Lu ne vidis 
reflektita imajo de ligna pupeo, ma vivanta vizajo di inteligenta e bela puero di qua 
hararo esas bruna, okuli cielo-blua e maxim gaya aspekto. 

M eze ta marveli, olqui eventis intersequante, Pinochio vere ne savis ka lu esis vekita 
o dormanta kun lua okuli apertita. 


-U be esas mea patro ? -subite lu klamis. 


Ed enirante la apuda chambro lu trovis la olda Jepeto, sana, bonaspektanta, 

bonhumoroza, quale lu esis en olima tempo; ilqua itere laboras kom ligno-taliisto e 
nun desegnas belega kadro kun folieti, flori e mikra kapi di diversa animali. 


-Efacez dubito, kara patro: quale onu povas explikar ta subita chanji ? -questionis 
Pinochio, dume lu saltis a lua patro por embracar e kisar lu. 


-Ta subita chanji en nia hemo esas merito da vu -dicis J epeto. 
-Pro quo esas merito da me ? 


-Pro ke kande pueri qui esas mala, ne plus esas tala ma bona pueri, lore li havas la 
vertuo rinovigar e plubonigar la aspekto di la familio. 


-Ed, ube esas celita la anciena ligna Pinochio ? 


-Yen olu -respondis J epeto, qua extensis fingro a pupeo qua apogas su an stulo, kun 
lua kapo inklinita adlatere, la brakii pendanta, la gambi krucigita e kelke faldita; esis 
preske miraklo ke la pupeo esis stacanta. 


Pinochio turnis su por regardar la ligna pupeo, e depos regardar olu dum plura 
minuti, lu komplezante dicis : 


-Quante komika esis mea aspekto kande me esis pupeo ! E quante felica me esas pro 
ke me transformesis a bona puero !... 


FINO 

Carlo Collodi 


La vera patro di Pinochio ne esas la olda 
karpentisto Jepeto ma Carlo Collodi. Lu 
naskis en Firenze, ye la 24ma di novembro 
1826. Lua matro, Angelina Orzali, malgre ke 
esis skol-docistino, laboris kom servistino en 
la hemo di la familio Garzoni Venturi en la 
vilajo Collodi, e pose elu laboris en la hemo 
di la richa familio Ginori en Firenze. La patro 
di Carlo Collodi esis Domenico Lorenzini, qua 
laboris kom koquisto en la hemo di la markezi 
Ginori. 

Carlo esis la seniora filio di Angelina e 
Domenico, qui genitis dek filii; desfortunoze 
sis filii mortis dum la puereso. Carlo asistas la 
primara skolo en Collodi. Malgre ke lua 
karaktero sempre esis vivoza, intranquila e 
rebela, lu studias en seminario en Val d'Elsa, e 
pose che Eskulapii en Firenze. Pose, dum lua vivo, lu plurichigis lua savo literaturala, 
linguala e muzikala danke lua frequa voyaji e renkontri intelektuala. 


Kande lu evis duadek yari, lu plubonigis la katalogo di importanta librerio en 
Firenze per insertar detaloza libri-recensuri, e komencis redaktar artikli por la 
importanta jurnalo muzikala L'Italia musicale. Balde lu divenis famoza jurnalisto, e 
kunlaboris en plura jurnali Italiana. Lu ipsa fondis la satirema jurnalo Il Lampione (La 
lanterno) por "lumizar ti qui eniris la tenebri", desfortunoze la censuro ne plus permisis 
olua publikigo depos la sedicii en 1848. Carlo Collodi ne plus povis redaktar politikala 
revui, do lu kunlaboris en la revuo teatrala Scaramuccia. 


En 1856 lu uzis unesmafoye la nomo Collodi vice lua familiala nomo Lorenzini, 
depos ta yaro lu sempre signatis lua verki per Carlo Collodi. Collodi esas la nomo di 
vilajo qua esas adw este de Firenze; en ta vilajo naskis lua matro Angelina, ed ilu ipsa 
lojis en ta vilajo dum lua puereso. En ta yaro lu kreis ula verki teatrala e la romano In 
vapore. 


Depos 1875 lu komencis krear literaturaji por pueri. Unesme lu publikigis en 1876 | 
raconti delle fate, ecelanta tradukuri de Franca feino-rakonti da Perrault, M adame 
Leprince de Beaumont e M adame d'Aulnoy. Pose lu publikigis plusa libri por la 
primara skolo. Ta stilo literaturala instruktiva esis komuna en lua epoko, ma ilua verki 
sempre esis originala de la vido punto stilala e linguala. Verki da lu esis: Giannettino, 
M inuzzolo, L'abbaco di Giannettino, La grammatica di Giannettino, Il viaggio per 
l'Italia di Giannettino, La lanterna magica di Giannettino e M inuzzolo. 


En 1881 lu kunlaboreskis en la jurnalo por pueri Giornale per i Bambini. En la 
unesma numero di ta jurnalo, ye la sepesma di julio, publikigesis la unesma chapitro 
di Storia di un burattino. Ta rakonto publikigesis chapitrope dum du yari, ed olu esis 
ecelanta exemplo di kunlaboro inter la yuna lekteri e la skribisto Carlo Collodi. Lor 
lektir la lasta chapitro publikigita, la pueri sendis perposte a Carlo Collodi questioni e 
sugesti pri la ligna heroo di la rakonteto, to esas, Pinochio. Exemple, en la fino di 


126 


chapitro la pupeo pendigesis de brancho di arboro. Nemediate la lekteri protestis 
kontre ta desfelica fino di la pupeo. La editero, sioro Ferdinando Martini, devis 
pacigar la yuna lekteri per promisar a li publikigar nova chapitri di la rakonto; 
samatempe lu pregis ta nova chapitri a Carlo Collodi, intence durigar la rakonto e 
felicigar la lektaro. En la numero di Giornale per i Bambini publikigita ye la 10ma di 
decembro 1881, la editero skribis: "Sioro Collodi savigis da me per letro, ke lua amiko 
Pinochio ankore esas vivanta, do lu povos rakontar a ni plusa aventuri di la pupeo". 
Certe to ne esis surprizo, ligna pupeo, e Pinochio esis tala, havas la osti tre harda, do 
desfacile onu povus enirigar lu la tenebroza mondo. 


La kompleta verko, kun la titulo La avventure di Pinocchio publikigesis en 1883 da 
la editero Felice Paggi, en Firenze. N emediate la suceso e la famo arivis, en Italia, ma 
anke en altra landi. Ta rakonto da Carlo Collodi esis tote diferanta kam la cetera verki 
por pueri, olqui til lore simple intencis esar edukiva. Pinochio ruptis ta tradicionala 
rakonti edukiva; la senshameso di la ligna pupeo, lua fantazioza aventuri, ma 
samatempe lua emoceso, esis novajo en la literaturo por pueri. Inkluze onu kelke 
kritikis la finala chapitro ube la pupeo transformesas a puero, pro ke olu esas kelke 
artificosa, tote diferanta kam la stilo di la cetera chapitri. Kande onu questionis a 
Carlo Collodi pri to, lu simple respondis: "Forsan esas tala, ma me ne memoras finir la 
rakonto tale". Ka la finala chapitro redaktesis da la editero, sioro Paggi, qua kustumale 
publikigis libri kun etikala konkluzo ? Irgakaze, ka to vere importas ? 


Anke en la jurnalo Giornale per i Bambini, Collodi publikigis altra rakonteti, di qui 
maxim importanta esis Pipi, o lo scimmiottino color di rosa olqua esis ironioza 
sequantajo di Pinochio. Ta rakonteto ed altra plusa publikigesis en la libro Storie 
allegre en 1887. 


Carlo Collodi subite mortis ye la duadek e sisesma di oktobro 1890 en Firenze. Lor 
lua morto onu valorizis lua laboro kom jurnalisto e lua libri skolala, ma pokope lua 
chefa verko Pinochio tote eklipsis lua cetera verki. Desfortunoze Collodi mortis ante 
juar la enorma suceso di lua verko Pinochio. Ma nur mortis lua korpo qua enterigesis 
en la tombeyo monumentala di San M iniato al M onte, nam Carlo Collodi esas tam 
nemortiva kam lua senshama, ma tenera, ligna pupeo Pinochio. 

